
1. מבוא

משרד החינוך (שייקרא להלן "המשרד"), באמצעות אגף א' לחינוך יסודי (" האגף "), פונה בזאת לקבלת הצעות ל:

הקמה ותפעול מינהלה למימוש חוק עידוד מעורבות סטודנטים ביום חינוך ארוך
וזאת בהיקף ובגבולות אחריות כפי שיפורטו בהמשך.
1.1 שאלות ובירורים
כל הפונים מתבקשים לקרוא את חוברת המכרז על כל נספחיה בטרם משלוח שאלות/הערות.

יש לשלוח את השאלות עד ל- 15.12.2016 בשעה 14:00 לפקס מס' 5602000 – 02, תוך ציון שם המציע ומס' המכרז. שאלות ההבהרה תכלולנה את מספר הסעיף במכרז אליו מתייחסת השאלה.

לא תהיה אפשרות אחרת לקבלת מידע או לברר פרטים כלשהם בהקשר למכרז זה לאחר המועד האחרון למשלוח השאלות. 

המשרד ישיב על השאלות עד שבוע לפני המועד האחרון להגשת הצעות. 
מסמכי ההבהרות ככל שיהיו יפורסמו באתר האינטרנט של המשרד:

 WWW.EDUCATION.GOV.IL/MICHRAZIM/
ובאתר מינהל הרכש הממשלתי בכתובת: HTTP://WWW.MR.GOV.IL
יש לצרף את מסמכי ההבהרות ככל שיהיו חתומים ע"י המציע לחוברת הגשת ההצעה. 

כל תשובה אשר לא קיבלה את ביטויה במסגרת מסמך זה אינה מחייבת את המשרד. מסמכי ההבהרות הם הקובעים ויהוו חלק בלתי נפרד מהמכרז.

באחריות המציעים לוודא קבלת מסמכי ההבהרות ככל שיהיו.

אם המציע יתקל בשאלה בעלת חשיבות, במהלך הכנת הצעתו, לאחר המועד האחרון להעברת השאלות, הוא רשאי להגיש את שאלתו אך ורק בכתב, ע"ג נייר פירמה שלו עם ציון שם המכרז ומס' המכרז, לפקס מס' 02-5602000.
אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תינתן בכתב בלבד וכן תפורסם באתר, לפי שיקול דעת האגף.
1.2 התקשרות עם מציע שזכה בדירוג נמוך יותר
לאחר שנחתם חוזה ההתקשרות עם המציע הזוכה, באם תבוטל ההתקשרות מסיבה כלשהי עם המציע הזוכה או במידה שלא נחתם הסכם מכל סיבה שהיא עם המציע הזוכה וזכייתו ו/או ההתקשרות איתו יבוטלו מכל סיבה שהיא, יהא המשרד רשאי לפנות למציע שדורג אחרי המציע הזוכה במכרז (להלן: כשיר שני), כאילו היה הזוכה במכרז, בהתאם לתנאי המכרז והצעת הכשיר השני למכרז. לא הסכים המציע שדורג במקום שלאחר הזוכים לכך, יהיה המשרד רשאי לפנות למציע שדורג במקום הבא אחריו וכו' עד שייחתם הסכם חדש לביצוע הפרוייקט. למען הסר ספק, סמכות זו של המשרד היא סמכות רשות והמשרד ישתמש בה בהתאם לשיקול דעתו עפ"י נסיבות העניין.

1.3 יובהר כי התקשרות הנפרשת על פני 2 שנות תקציב, בהיותה חופפת שנת לימודים (מספטמבר בשנה מסוימת עד לאוגוסט בשנה העוקבת), תהיה כפופה ותלויה באישור תקציב המדינה בשנה העוקבת. לפיכך, ככל שלא יאושר תקציב מדינה בשנה העוקבת או שלא יהיה תקציב פנוי לנושא, תופסק ההתקשרות.

1.4 בכל מקום בו נכתב במסמך זה לשון זכר או לשון נקבה המשמעות הינה זכר ו/או נקבה.
2. הגורמים אליהם מופנה המכרז (דרישות סף)
2.1 תמיכות הקצבות והתקשרויות
על המציע לפרט בהצעתו (נספח 7) את כל התמיכות, הקצבות וההתקשרויות הקיימות והמתוכננות עם משרד החינוך, עם משרדי ממשלה אחרים ומקרנות ציבוריות עבור כל נושא שהוא.
במסגרת בדיקת ההצעות תבחן הרשימה הנ"ל מבחינת ניגוד עניינים למכרז זה.

בכל מקרה בו המשרד יחליט כי קיים חשש לניגוד עניינים, יקבע המשרד אם מציע זה יוכל לזכות ואם כן באילו תנאים.
2.2 מציע (לרבות גופים המתקשרים) אשר מספק את השרותים המפורטים להלן, לא יוכל להיקבע כזוכה במכרז זה:

(1) מוסדות אקדמיים המוכרים ע"י המל"ג ומלמדים לקראת תואר אקדמי ראשון.
(2) בעלויות של מוסדות חינוך ומוסדות חינוך בהם לומדים תלמידים הזכאים לקבל את הסיוע במסגרת החוק.
הזוכה במכרז יהיה מנוע מלספק את השרותים הנ"ל כל זמן שהוא הספק המבצע במכרז זה.
2.3 בנוסף לאמור בסעיף 2.2, במקרה בו מציע משמש כספק של המשרד בהתקשרות אחרת והצעתו למכרז זה הינה ההצעה המועמדת לזכייה והסתבר כי קיים ניגוד עניינים בין הפעילות במכרז זה לפעילות בהתקשרות אחרת, המשרד רשאי על פי שיקול דעתו הבלעדי להחליט באיזה מבין המכרזים/התקשרויות קיים למשרד יתרון מקצועי וכספי להתקשרות עם הספק.
על בסיס החלטה זו המשרד יקבע באיזה מבין שני המכרזים/התקשרויות המציע יוכל לשמש כספק של המשרד.
על המציע להצהיר בהצעתו (נספח 7) כי לא עולה חשש לניגוד עניינים, בין הפעילות הנדרשת במכרז זה לבין פעילויות אחרות עם המשרד בהם המציע מעורב.

כמו כן, במקרה בו מציע מבצע פעילות שמסתבר שקיים ניגוד עניינים בינה לבין הפעילות במכרז זה, המשרד רשאי, עפ"י שיקול דעתו הבלעדי לקבוע כי המציע לא יוכל לזכות במכרז זה.

2.4 דרישות סף מהמציע

2.4.1 על המציע להיות גוף משפטי מאוגד הרשום ברשם רשמי או גוף סטטוטורי.
2.4.2 על המציע להיות עוסק מורשה/מלכ"ר.
2.4.3 על המציע להיות מנהל ספרי חשבונות כחוק.
2.4.4 אם המציע הינו עמותה, עליו להיות בעל אישור על ניהול תקין, מטעם רשם העמותות, תקף לשנה השוטפת.
2.4.5 על הגוף המציע להיות בעל ניסיון במהלך ה- 3 השנים האחרונות לפחות בניהול כח אדם הכולל את כל המרכיבים הבאים: מיון, קליטה במערכותיו של המציע, הנחייה או הדרכה של עובדיו של המציע, בביצוע העבודה בגינה נקלטו וביצוע תשלומים לאותם עובדים וזאת בהיקף מינימאלי של 1,000 מקבלי תשלום.
2.4.6 על הגוף המציע להיות בעל ניסיון במהלך ה- 3 השנים האחרונות לפחות בהפעלת תכנית חינוכית אחת או יותר שבוצעה במוסדות חינוך בהיקף מינימלי כולל ובמצטבר של 2,000,000 ₪.
2.4.7 אם ההצעה מוגשת על-ידי גוף אחד, על המציע להיות בעל מחזור כספי מינימלי של 5,000,000 ש"ח לשנה, לא כולל מע"מ, בכל אחת מ- 3 השנים (2013-2015). אם ההצעה מוגשת על-ידי שני גופים, מחזור כספי המינימלי של כל אחד מהגופים חייב לעמוד על 3,000,000 ₪ לשנה, לא כולל מע"מ, בכל אחת מ- 3 השנים (2013-2015).
2.4.8 על המציע לצרף ערבות מציע - ערבות בנקאית או ערבות חברת ביטוח (מרשימת החברות המצורפת בנספח 7) או הוראת הקיזוז (לגבי מוסדות להשכלה גבוהה המתוקצבים ע"י הות"ת), לקיום תנאי המכרז, ההצעה וחתימה על החוזה.
נוסח הערבות או הוראת הקיזוז יהיה תואם במלואו לנוסח המצורף למכרז (בנספח 7) בסך של 75,000 ₪, בתוקף עד לתאריך 16.4.2017.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.

2.5 תנאי התקשרות להגשת הצעה (בין גוף מוביל לגוף מתקשר)
2.5.1 מותרת התקשרות לצורך הגשת הצעה, של עד 2 גופים בלבד (גוף מוביל וגוף מתקשר)
2.5.2 גוף לא יכול להיות שותף ליותר מהצעה אחת.
2.5.3 במקרה שההצעה מוגשת על ידי עד שני גופים על ההצעה לעמוד גם בתנאים הבאים לפחות: 

1. הגופים המתקשרים יוכיחו קשר חוזי בין כל המשתתפים שלא יופר בכל תקופת ההתקשרות עם המשרד בעקבות הזכייה במכרז (לרבות תקופות אופציה שיש למשרד עפ"י המכרז). 
2. בהצעה ייקבע שם הגוף המוביל, שמולו תיערך ההתקשרות עם המשרד וכן יפורט תפקידו של כל גוף מתקשר. 
3. במסגרת מכרז זה הגוף המוביל והגוף המתקשר חייבים לעמוד בדרישות הסף שבסעיפים 2.4.1-2.4.4 המפורטים להלן כל אחד בפני עצמו. 
4. לגבי הדרישות המפורטות בסעיפים 2.4.5-2.4.7 על כל גוף המשתתף בהצעה העונה על אחד מהסעיפים לעמוד באותו סעיף בנפרד ובאופן מלא ושלם (דהיינו לא ניתן לצרף ניסיון של שני גופים יחדיו על מנת לעמוד בכל אחד מהסעיפים).
5. בסך הכל ההצעה בשלמותה חייבת לעמוד בכל דרישות הסף.
2.6 מובהר בזאת כי לצורך עמידה בתנאי הסף על המציע (במקרה של התקשרות דהיינו הגוף המוביל ו/או הגוף המתקשר) לעמוד בתנאי הסף בעצמו וכי לא ניתן לייחס ניסיון ו/או מחזור כספי ו/או כל פרט אחר של כל גוף אשר אינו המציע עצמו (במקרה של התקשרות דהיינו הגוף המוביל ו/או הגוף המתקשר) לרבות חברת אם, חברת בת או כל גוף אחר הקשור בדרך כלשהי למציע ולמעט גוף אשר בוצע לגביו מיזוג עם הגוף המוביל ו/או הגוף המתקשר עפ"י סעיף 323 לחוק החברות התשנ"ט 1999, טרם המועד האחרון להגשת הצעות למכרז זה.
3. הגדרות

3.1 המשרד – משרד החינוך 

3.2 היחידה המזמינה – אגף א' לחינוך יסודי 
3.3 השרותים נשוא המכרז – הקמה ותפעול מינהלה למימוש חוק עידוד מעורבות סטודנטים ביום חינוך ארוך
3.4 דרישות סף – הדרישות הבסיסיות המגדירות את המינימום הנדרש על מנת להגיש הצעה, כמפורט בפרק 2 בלבד.
3.5 גוף מוביל – יקבע ע"י המציע במקרה שההצעה מוגשת ע"י שני גופים או יותר.

הגוף המוביל וכל אחד מהגופים המצטרפים יחתמו על כל דפי ההצעה המוגשת.

במידה שהמציע זכה במכרז, הגוף המוביל יהיה המקשר היחיד בין המשרד לבין הזוכה, יחתום על חוזה ההתקשרות ויגיש את כל הדוחות והחשבונות הנובעים מההתקשרות ולו תהיה האחריות הכוללת כלפי המשרד בכל הנוגע לביצוע השרות. יחד עם זאת, גם כל הגופים המתקשרים אחראים כלפי המשרד לביצוע שלם של השרות למשך כל תקופת ההתקשרות.
3.6 ערבות מציע – ערבות בנקאית או ערבות חברת ביטוח (מרשימת החברות המצורפת בנספח 7) או הוראת הקיזוז (לגבי מוסדות להשכלה גבוהה המתוקצבים ע"י הות"ת) בסכום נקוב, המיועדת להבטיח את קיום ההצעה וחתימה על חוזה התקשרות במקרה של זכיה.

3.7 ערבות ביצוע – ערבות בנקאית או ערבות חברת ביטוח (מרשימת החברות המצורפת בנספח 7) או הוראת הקיזוז (לגבי מוסדות להשכלה גבוהה המתוקצבים ע"י הות"ת) בסכום נקוב או באחוזים מסכום ההתקשרות, כפי שמוגדר בחוזה ההתקשרות, המבטיחה את מילוי התחייבויות הספק עפ"י תנאי המכרז, עפ"י הצעתו כפי שאושרה ע"י ועדת המכרזים וחוזה ההתקשרות.

3.8 המציע – כל גוף שהגיש הצעה למכרז.

3.9 הצעה למכרז – תשובת המציע לפנית המשרד הכוללת את כל המידע הנדרש למשרד, מסמכים המעידים על עמידתו בדרישות המכרז, התחייבותו לעמוד בתנאי המכרז והצעת מחיר – כל זאת עפ"י דרישות המכרז.

3.10 הספק/הספק – מציע שהצעתו זכתה במכרז וחתם על הסכם התקשרות עם המשרד.
3.11 לקוח – גוף שהוצג ברשימת הניסיון של המציע ושעימו נערכה התקשרות לקבלת שירות ע"י המציע וצויינו לגביו פרטים מלאים כולל פרטי בעל תפקיד אצל הלקוח ודרכי התקשרות עימו.

3.12 איש הקשר מטעם הלקוח – בעל תפקיד אצל הלקוח שמכיר את השירות שהמציע ציין שסיפק לו או את בעל התפקיד המוצע במסגרת המכרז, לגביו הוא ניתן כאיש קשר. 

3.13 שנה אחרונה – התקופה מתייחסת לשנת הלימודים המלאה האחרונה שקדמה למועד האחרון להגשת ההצעה.
3.14 מכרז היקפים משתנים – הינו מכרז שרק יחידות הפעילות מוגדרות מראש באופן כמותי, בעוד ההיקף משתנה אינו מוגדר מראש וייקבע מזמן לזמן עפ"י צרכי היחידה.
המשרד יקבע מדי שנה תקציב מסגרת אשר יאושר ע"י וועדת רכישות, כל חריגה ו/או תוספת לתקציב זה תובא אף היא לאישור וועדת הרכישות. 

3.15 החוק – חוק עידוד מעורבות סטודנטים ביום חינוך ארוך – התשס"א 2000 – נספח 4.
3.16 תקנות – תקנות בנושא מעורבות סטודנטים ביום חינוך ארוך – התשס"ה 2005 – נספח 5.
3.17 "מוסד להשכלה גבוהה" - מוסד שהוא אחד מאלה:
· מוסד שקיבל הכרה לפי סעיף 9 לחוק המועצה להשכלה גבוהה;
· מוסד שקיבל תעודת היתר או אישור לפי סעיף 21 א לחוק המועצה להשכלה גבוהה;

· מוסד שקיבל רשיון לפי סעיף 25 ג לחוק המועצה להשכלה גבוהה.
3.18 סטודנט – תושב ישראל או אזרח ישראלי הלומד בתכנית לימודים מלאה לקראת קבלת תואר אקדמי ראשון במוסד להשכלה גבוהה המוכר על ידי המל"ג.
3.19 שעת פעילות – לפחות 60 דקות של פעילות משותפת עם תלמידים כולל הפסקה
3.20 שעות תוספתיות – שעות שהמוסד החינוכי מקבל כתוספת לתכנית היסוד המחייבת המופיעה בחוזר מנכ"ל.
3.21 סחל"ב – סטודנטים חוברים לבית הספר ולגן.
3.22 תוכנית סחל"ב – תוכנית לשילוב סטודנטים בפעילות חינוכית במוסד חינוך.
3.23 צוות היגוי משרדי – מורכב מנציגי המינהל הפדגוגי ומנציגי משרד נוספים ליישום התכנית כפי שיתמנו על ידי מנהל המינהל הפדגוגי. 
3.24 הנהלת המוסד החינוכי – הנהלת המוסד (בראשות גננת מנהלת הגן או מנהל/ת ביה"ס) של התלמידים המשתתפים בתוכנית.
3.25 תוכנית חינוכית – פעילות פורמלית או לא פורמלית המתבצעת במערכת החינוך.
4. תיאור הפרוייקט והיקפו
4.1 רקע
מערכת החינוך מפעילה "יום חינוך ארוך" בהתאם ל"חוק יום חינוך ארוך ולימודי העשרה, התשנ"ז, 1997".

"יום חינוך ארוך" מעניק למערכת החינוך הזדמנות ליישום "פדגוגיה חדשה", אשר מושתתת על גישת ההתאמה ההתפתחותית ועל ההבנה העמוקה של ההבדלים הבין-אישיים וסגנונות למידה שונים אצל ילדים. גישת ההתאמה ההתפתחותית היא גישה ערכית הגורסת שהילד, על צרכיו ההתפתחותיים המשתנים עומד במרכז העשייה החינוכית: על בסיס גישה זאת כל זאת פותחה תכנית סחל"ב – סטודנטים חוברים לבית הספר ולגן, המוצגת במכרז זה.

בשנה הראשונה להפעלת הפרוייקט במסגרת מכרז זה, תהיה לקראת שנת הלימודים תשע"ח ותחל משלב המיונים והלאה. לקראת שנת הלימודים תשע"ט הפעילות תבוצע במלואה משלב ההרשמה ואילך.
4.2 תיאור הפרוייקט
4.2.1 פעילות הסטודנט 

1. פעילות הסטודנטים במוסדות חינוך תמשך לכל הפחות 25 שבועות, תחל בסמוך לתחילת שנת הלימודים האקדמית, במוסד להשכלה גבוהה שבו לומד הסטודנט, ותסתיים בתום שנת הלימודים במוסד החינוך בהם ישולבו הסטודנטים.
2. סטודנט שישולב בתכנית ידריך או ינחה קבוצות של תלמידים, כפי שיורה מנהל מוסד החינוך בהלימה לחוזר מנכ"ל ולהנחיות המשרד המתעדכנות.
3. הפעילות תתנהל אך ורק עם תלמידים באופן ישיר. הסטודנט לא יעסוק בכל פעילות אחרת שאיננה מכוונת ישירות לתלמיד/ים.
4. כמו כן, הסטודנט לא יועסק במילוי מקום, כחלק מהפעילות שלו במסגרת סחל"ב.
5. ניתן לפעול עם קבוצות מעורבות של תלמידים, גילאים, מיגדר וכיוב' או עם קבוצות לפי רמת תפקוד - כגון מצטיינים או מתקשים. יש לתכנן כך, שלחלק ניכר מהתלמידים בבית הספר ולמרבית התלמידים בגן הילדים תהיה הזדמנות ליטול חלק בפעילות עם אחד הסטודנטים. בהתאם ובכפוף לאמור להלן בסע"ק (ט)-(י)
6. נושא הפעילות של הסטודנט, תכנית הפעילות, אופייה ואוכלוסיית היעד ייקבעו בתיאום בין מנהל/ת בית הספר/גננת מנהלת הגן לבין הסטודנט, בתיאום עם המורה בכיתה (מחנך או מורה הכיתה) בה הוא פועל, בהלימה להוראות חוזר מנכ"ל ולהנחיות המשרד. פעילותו של הסטודנט תהווה חלק מתוכנית הפעילות בבית הספר/הגן. 

7. בעת פעילותו בבית הספר הסטודנט יהיה כפוף להנחיה ולליווי של מורה, לפי החלטת המנהל/ת. בפעילות בגן הילדים, יהיה כפוף להנחיה ולליווי של הגננת או מנהלת הגן.
8. הסטודנט יפעל במסגרת שעות הלימודים של ביה"ס/הגן. שעות פעילותו תהיינה מסומנות במסגרת תכנית הפעילות בבית הספר/הגן ובמערכת השעות.
9. הסטודנט יפעל בתוכניות החינוכיות שיפעלו עם קבוצה/קבוצות קטנות וקבועות של תלמידים. גודל הקבוצה בבית הספר יהיה לפחות 6 תלמידים ולא יותר מ- 10 תלמידים. גודל הקבוצה בגן ילדים יהיה לפחות 4 ילדים ולא יותר מ- 10 ילדים.
10. הפעילות של הסטודנט עם אותה קבוצת תלמידים תהיה מתמשכת ורציפה, לפחות 6 שבועות ברציפות ולא יותר מ-12 שבועות.
11. פעילותו של הסטודנט בבית הספר, תהיה הדרכה/הנחיה בנושאי העשרה והרחבה של תכניות הלימודים עפ"י צרכי בית הספר.

12. פעילות הסטודנט בגן הילדים תתנהל על פי שני מאפיינים:
הרחבה לתכני ההוראה בגן, על סמך ידע מקדים של הסטודנט. ההעשרה בנושאים כגון: העשרה שפתית, הקראת סיפורים, פעילויות עם ספר, פעילויות מעולם האומנויות, העולם המופלא – עמים ומינהגים, אוריינות מחשב, טבע, גינה לימודית, בעלי חיים. 
13. השלמה לתוכנית הלימודים הקיימת בגן באמצעות יוזמות הסטודנטים במסגרת תחום התמחותם.

4.2.2 קווים מנחים להפעלה

1. הסטודנטים יפעלו בבתי הספר ובגני הילדים בהם מיושם חוק יום חינוך ארוך ולימודי העשרה – התשנ"ז 1997. משרד החינוך יקבע באלו בתי ספר וגנ"י יופעלו הסטודנטים הזכאים, בהתאם לקריטריונים שיקבעו ע"י המשרד. סטודנט לא ישובץ במוסד שלא נקבע לו וקיבל אישור מראש ע"י המשרד.
2.  שיבוץ הסטודנטים למוסדות יעשה עפ"י הקריטריונים הבאים:
(1) החלק היחסי של מספר בתי הספר ביוח"א בכל מחוז / מגזר
(2) עפ"י מדד הטיפוח הבית ספרי
(3) מספר התלמידים בבית הספר
(4) צפיפות כיתות בבית הספר
בכל מקרה המשרד רשאי לשנות את הקריטריונים האמורים לעיל עפ"י שיקול דעתו הבלעדי.
3. בכל מוסד ישולבו סטודנטים עפ"י מספר המלגות באותה שנה ומספר המוסדות שביקשו – עפ"י החלטת המשרד וזאת כדלקמן:
(1) בית ספר- המפתח למספר הסטודנטים שישולבו בבית ספר יחושב על פי גודל בית הספר. בבתי ספר בהם לומדים עד 200 תלמידים – 2 סטודנטים. לכל 100 תלמידים נוספים ישולב סטודנט נוסף. 
בכל מקרה לא ישולבו יותר מ-6 סטודנטים בבית ספר אחד.
(2) גן ילדים- בכל גן ישובץ סטודנט אחד ובמקרים חריגים ובאישור המשרד מראש ישובצו 2 סטודנטים.

בכל מקרה המשרד רשאי לשנות את המפתח על פי צרכים מקומיים האמור לעיל עפ"י שיקול דעתו הבלעדי.
4. סטודנט המשולב בתכנית יגיע למוסד חינוכי, פעם אחת בשבוע למשך ארבע שעות, או פעמיים בשבוע למשך שעתיים, ויבצע ארבע שעות פעילות בשבוע לפחות, בהתאם להסכמה בין הסטודנט לבין מנהל מוסד החינוך.
5. מספר השעות שבהן ישולב סטודנט, המזכה אותו במילגה מלאה, לא יפחת מ-100 שעות פעילות בפועל לשנת לימודים, אשר יאושרו בחתימת ידו של מנהל מוסד החינוך שבו שולב.
6. בנוסף לפעילות החינוכית הישירה עם התלמידים הסטודנט יידרש להשתתף בכל שנת לימודים במפגשים בהיקף של 13 שעות לשנת פעילות. 
7. במסגרת מפגשי ההכוונה וההדרכה לפני תחילת הפעילות יתקיים שיח על תכנית סחל"ב, מדיניות המשרד, תפיסות חינוכיות של הסטודנטים ויועלו הצעות למפגש הראשון עם קבוצת התלמידים. תכנים נוספים יובאו בהתאם לקביעת המשרד.
8. להלן פירוט שעות ההכוונה וההדרכה לסטודנטים:
(1) 3 שעות למפגש הכוונה לפני השיבוץ. עריכת המפגש היא באחריות ארגונית של המפעיל שיפעילה עפ"י ההוראות של האגף בנושא התכנית.
(2) 3 שעות למפגש הדרכה פדגוגית לפני תחילת הפעילות עפ"י הדגשים וההנחיות של האגף. יערכו מפגשים נפרדים לסטודנטים המשובצים בבתי הספר ולסטודנטים המשובצים לגנים, זאת מכיוון שהדגשים הפדגוגיים בכל מפגש יהיו מותאמים לשלב החינוכי.
(3) 4 שעות לשני מפגשי הנחייה של 2 שעות למפגש, עם המנחה האיזורי. מפגש ראשון יתקיים בין באמצע נובמבר ועד אמצע ינואר. מפגש שני יתקיים בין אמצע פברואר לסוף אפריל.
(4) 3 שעות לאורך כל שנת הפעילות למפגשי תכנון ומשוב עם המורה המלווה או עם מנהלת בית הספר או עם הגננת/ מנהלת הגן.
4.2.3 יעדים צפויים ממעורבות הסטודנטים בבית הספר ובגן הילדים
1. מתן מענה דיפרנציאלי לתלמידים, על ידי תוספת כ"א של הסטודנטים בכיתות ובגנים, בתיאום ובאישור המשרד.
2. שפור ההישגים של התלמידים בתחום / תחומים שבהם הסטודנטים יפעלו במוסד החינוכי.
3. שיפור האקלים הבית ספרי והגני, כפועל יוצא מהגדלת כוח האדם בבית הספר ובגן הילדים.
4. העשרת המודלים לחיקוי: דמויות חינוכיות נוספות משני המינים, הלומדים במסגרת השכלה גבוהה, המייצגים אכפתיות ומעורבות חברתית, שמשתלבות בביה"ס/בגן.
4.3 עקרונות וקווים מנחים למתן המילגות
4.3.1 מילגת הלימודים תהיה בשיעור של 60% משכר הלימוד הנהוג באותה שנת לימודים במוסדות להשכלה גבוהה שהמדינה מתקצבת. גובה שכר הלימוד עומד כיום (שנת תשע"ו) על 10,198 ₪.
4.3.2 סטודנט שהשתתף בתכנית יקבל את המילגה, בשנת הלימודים שבה שולב בתכנית, בשלושה חלקים, במועדים המפורטים להלן, בשיעור יחסי התואם את מספר השעות שביצע הסטודנט עד תום החודש שקדם לחלוקת המילגה:
עד סוף חודש פברואר – בשיעור שלא יעלה על 33% מהסכום הכולל של המילגה.
עד סוף חודש מאי – בשיעור שלא יעלה על 66% מהסכום הכולל של המילגה.
עד סוף חודש אוגוסט – בשיעור שלא יעלה על 100% מהסכום הכולל של המילגה.
4.3.3 חלקי התשלום של המילגה יועברו כנגד דיווח נוכחות חודשי של הסטודנט, החתום על ידי מנהל בית הספר או הגננת מנהלת הגן. דווח זה יאושר בחתימת המנחה האזורי של המינהלת. דיווח הסטודנט יועבר עד חודש ממועד ביצוע הפעילות.
4.3.4 הספק יעביר לאגף דווח על גבי תקליטור בו יהיו הדיווחים החודשיים של הסטודנטים וזאת לקראת כל מועד תשלום של כל אחד מחלקי המילגה. רק לאחר אישור המשרד ישולמו לסטודנטים המלגות.
4.3.5 הדיווח יכלול מידע על פעילות הסטודנטים הן מבחינת היקפי הפעילות עד לאותו מועד, ההכוונה והדרכת הסטודנטים, והן מבחינת מהות הפעילות: נושאים, אופי הפעילות, גיל התלמידים וכו', מבנה הדוח והתכנים יקבעו על ידי האגף. סטודנט שביצע את ההכוונה הראשונית אך נשר ולא הספיק לפעול – לא יהיה זכאי לתשלום כלשהו עבור ההכוונה.
4.3.6 סטודנט שלא יעמוד באחד או יותר מתנאי החוזה שנחתם עמו או סטודנט שמנהלת בית הספר או הגננת מנהלת הגן ימצאו אותו לא כשיר לפעילות עם ילדים, ישוחרר מתוכנית סחל"ב ולא יהיה זכאי למילגה או לחלק ממנה, אלא אם כן נתקבל אישור בכתב לכך מהמשרד.
4.3.7 ככל שיהיו השגות של סטודנטים על סכום חלק המילגה שהתקבל, יוגשו תוך 30 יום ממועד העברת התשלום לבנק. במקרה שההשגה תתקבל, התשלום יועבר לבנק תוך חודש לכל היותר.
4.3.8 הטיפול בהשגות הינן באחריות הספק. על הספק לברר את הסיבות להשגות של הסטודנטים לגובה המלגה שקיבלו ולפעול לפתרון הבעיה. 
4.3.9 הספק יעביר לאגף דו"ח חודשי בהתאם למועדי התשלום הקבועים במשרד על היקף התשלומים שבוצעו לסטודנטים.
4.3.10 אם יוותרו מלגות או חלקי מילגה פנויים עד לסוף חודש פברואר (לאחר העברת החלק הראשון של המילגה), ניתן יהיה לקבל סטודנטים חדשים, מתאימים, שיפעלו בבתי הספר ובגני הילדים ויקבלו את המילגה המתאימה, ככל שיעמדו בדרישות התכנית, לרבות הדרישות עפ"י דין. 
4.3.11 למשרד נשמרת הזכות לקבוע קריטריונים נוספים, לבטל קריטריונים ולשנותם וכן להוסיף סכומים או לצמצמם, הכל על פי שיקול דעתו בכפוף ובהתאם לחוק ולתקנות הנ"ל.
4.3.12 הודעות על אישור השתתפות בתכנית ישלחו על ידי הספק לסטודנט לצורך השתלבותו בפרוייקט, והוא יוזמן לפגישת הכוונה וחתימה על חוזה עם הספק.
4.3.13 רישום הסטודנטים לפרוייקט יתבצע באמצעות אתר אינטרנט שהספק יבנה לצורך הפעלת התכנית. התקשורת של הסטודנטים עם הספק, לרבות הקלדת נתוני הפעילות תהיה באמצעות האתר.
4.3.14 לבעלי תפקידים באגף תהיה גישה לכל האזורים באתר האינטרנט בין היתר לצורך מעקב ובקרה אחר תהליך ההרשמה, מספר הנרשמים, התכתבויות, דוחות, פעילות הסטודנטים וכו'. האתר יהיה במה להדברות והתקשרות התומכת בסטודנטים המשתלבים ובבתי הספר והגנים הקולטים. הספק ינהל את האתר כמרכז מידע זמין בכל עת.
4.3.15 כספי המלגות יישלחו ע"י הספק בהעברות בנקאיות ממוחשבות לפקודת חשבון בנק של הסטודנט.
בכל מקרה על הספק לעמוד בלוחות הזמנים לתשלום המילגה כאמור במכרז זה על נספחיו.
4.3.16 חל איסור מוחלט לגבות כסף ממוסדות החינוך בגין ביצוע הפעילות המתוארת במכרז זה. 
חובה על הספק להקצות את הכספים ולהעבירם לסטודנט מיידית, תוך 48 שעות ממועד קבלת הכסף לכל המאוחר.


ההיקף הכספי המועבר לספק מזמן לזמן ייקבע אך ורק על ידי המשרד.
4.4 היקף הפעילות
מספר סטודנטים הנרשמים והמגיעים לשלב המיון האזורי מוערך בכ- 5,000 בשנה.

מספר מפגשי מיון אזוריים שיבוצעו בשנה מוערכים בכ- 250.

מספר מפגשי הכוונה שיבוצעו בשנה מוערכים בכ- 200.

מספר מפגשי הדרכה פדגוגית בשנה מוערכים בכ- 80.

להלן מספר בתי ספר וגנים לפי מחוזות ומספר סטודנטים בהם פועלת התכנית בשנה"ל תשע"ו:

	אזור
	גני ילדים
	בית-ספר
	סטודנטים

	צפון
	146
	84
	365

	חיפה
	17
	8
	45

	ירושלים
	28
	25
	108

	מנח"י
	10
	1
	14

	דרום
	54
	73
	293

	מרכז
	75
	15
	127

	תל- אביב
	4
	2
	47


אין וודאות כי בכל שנה התוכנית תיושם באותם מוסדות חינוך אשר בהם פעלו בשנים קודמות 
המוסדות בהם מופעלת התוכנית הינם בפריסה ארצית.

מספר הסטודנטים שישתתפו בפרוייקט ושיוענקו להם מלגות ינוע בטווח של 800-1100 סטודנטים בשנה, וזאת ייקבע בכפוף לתקציב הקיים מזמן לזמן ועפ"י חוק יסודות התקציב. 
כל היקפי הפעילות שפורטו לעיל הינם כמויות משוערות לשנה.

מובהר בזה מאחר שמדובר במכרז היקפים משתנים, למשרד שמורה הזכות להגדיל או לצמצם את היקפי הפעילות המשוערים כפי שפורטו לעיל, וזאת בהתאם לשיקולי המשרד והתקציב השנתי הקיים לפעילות במכרז.
כל שינוי בהיקפי הפעילות, מותנה באישור בכתב ומראש של וועדת המכרזים וכן הסכם חתום ע"י חשב המשרד ומורשי חתימה של המשרד. 

בנוסף לכך, רשאי המשרד לשנות את הכמויות מסעיף לסעיף אך ורק באישור ובחתימה מראש של חשב המשרד ומורשי החתימה של המשרד ובתנאי שאין חריגה מגבול התקציב.
5. תפקידי הספק בביצוע העבודה

5.1 כללי

המשרד מבקש להפעיל את הפרוייקט באמצעות ספק, שיבחר במכרז זה.
הספק יספק למשרד מענה כולל לכל התכנית שהוגשה על ידו בהצעתו למכרז זה, לרבות שינויים שיידרשו ע"י המשרד.

תפקידי הספק בביצוע הפרוייקט הינם לאתר ולארגן את הסטודנטים הלומדים במוסדות להשכלה גבוהה כך שישולבו בתוכנית פעילות חינוכית בבתי הספר ובגני הילדים ולבצע מעקב אחר ביצוע התכנית. הספק חייב להביא את מיטב כוחות והאמצעים כדי לתת מענה ארגוני לניהול והפעלת הפרוייקט שבמכרז זה.
על הספק לפתוח חשבון בנק נפרד אשר יהיה ייעודי לפרוייקט זה. חשבון זה ישמש את כל הפעילויות התקציביות בכל הנוגע למכרז. המשרד רשאי לבקר חשבון זה באמצעות רו"ח מטעמו. 

במסגרת תיאור התהליך שובצו גם תפקידים ופעולות של המשרד, באמצעות אגף א' לחינוך יסודי והמחוזות. כמו כן, צויינה הפעילות שתבוצע בשנה הקרובה תשע"ח והפעילות שתבוצע בשגרה החל משנת הלימודים תשע"ט (העמודה "מועד אחרון לביצוע") וזאת בהתאם לתנאי ההתקשרות. 

הספק יידרש לספק לאגף תיעוד מלא של הפעילות השוטפת בהתאם למקובל בעבודות מסוג זה.

הספק יפעיל את כל התהליכים הנדרשים במכרז זה בשלמותם, לרבות אלו המתוארים בפרק 4 וזאת החל מהיום שיקבע בהסכם כיום תחילת ההתקשרות.

הספק מחויב לתת את מלוא השרות המוגדר במכרז זה מהיום שיקבע בהסכם כיום תחילת ההתקשרות.

5.2 ניירת ומסמכים

הספק הזוכה במכרז זה מנוע מלהשתמש בלוגו שלו על גבי ניירת הנוגעת למכרז זה. מבנה כותרת המסמכים תהיה במתכונת הבאה:

[image: image5.emf]
הקמה ותפעול מינהלה למימוש חוק עידוד מעורבות סטודנטים ביום חינוך ארוך
הפרוייקט מבוצע ע"י ________ עפ"י מכרז היקפים משתנים מס' _________

הפרוייקט מבוצע עבור אגף א' לחינוך יסודי, משרד החינוך.

5.3 הנחייה פדגוגית
5.3.1 מנחים פדגוגיים אזוריים יופעלו באזורים שונים בארץ ויהוו צוות בכיר המלווה מטעם הספק את הסטודנטים ומבקר את פעילותם בבתי הספר והגנים.
המנחים יפעלו במהלך כל השנה כמפורט בתהליך העבודה בהמשך.
5.3.2 הנחיה פדגוגית תבוצע לכל שלבי הפעילות החל מתחילת הפעילות, על פי לוח הזמנים שיפורט בהמשך, לרבות תהליך המיון והשיבוץ של הסטודנט.
5.3.3 לפני תחילת הפעילות של הסטודנטים במוסדות החינוך יבוצעו מפגשי הכוונה והדרכה פדגוגית. על ידי המנחות האזוריות. יערכו מפגשים נפרדים לסטודנטים המיועדים לפעול בבתי הספר ולסטודנטים המיועדים לפעול בגנים. 
5.3.4 במהלך הפעילות יבוצעו מפגשי הנחייה פדגוגית עם מנהלי המוסדות באזורים השונים בארץ לפחות 2 מפגשים בשנה בכל בית ספר, וביקור אחד בגן הילדים ועוד שני מפגשים עם הגננת מנהלת הגן. 
5.3.5 במסגרת הביקור של המנחה הפדגוגי האזורי במוסד החינוכי, יבדוק המנחה את יומן הנוכחות תוך התייחסות לשכבות הגיל, נושאי הפעילות ואופי הפעילות של הסטודנט, יפגוש את הסטודנטים הפועלים באותו המועד, יצפה בפעילותם עם התלמידים וינהל איתם שיח אודות פעילותם במוסד. כמו כן ייפגש עם המורות/הגננות המלוות ועם מנהלי המוסד החינוכי/הגננת מנהלת הגן. מתווה הביקורים יקבע עם היחידה. על המנחים לסכם את הביקורים בהתאם לנוסח שיוסכם.
5.3.6 על הספק להעביר למשרד בכל חודש דווח מפורט על הביקורים בבתי הספר. הדוח יבנה על פי ההנחיות וההדגשים של המשרד.
5.3.7 במהלך שנת הפעילות יבוצעו 2 מפגשי הנחייה קבוצתיים לסטודנטים (מתוך 13 שעות ההדרכה השנתיות), בהם המנחים הפדגוגים יחשפו את הסטודנטים למגוון חומרי הדרכה, שפותחו ע"י הספק.
על הספק להכין חוברת ובה חומרי הדרכה לסטודנטים, החומרים יכתבו בהנחיית ובאישור המשרד.
5.3.8 על הספק לנהל מסד נתונים אודות פעילות הסטודנטים במוסדות החינוך. מסד הנתונים יבנה עפ"י קריטריונים שיאושרו על ידי המשרד.
5.4 הנחות יסוד וקריטריונים למיון ולשיבוץ סטודנטים
5.4.1 הנחות היסוד והקריטריונים יועברו לספק לקראת שלב מיון הסטודנטים.
5.4.2 המיון ייעשה על פי הנחות יסוד והקריטריונים הללו כאשר המשרד על פי שיקול דעתו הבלעדי רשאי לשנות מזמן לזמן את הנחות היסוד ואת קריטריונים לפני שלב המיון.
5.4.3 הנחות יסוד והקריטריונים למיון יהיו כדלקמן:
1. עדיפות ראשונה : סטודנטים שזו השנה השנייה שלהם לפעילות בתכנית, בתנאי שהובעה שביעות רצון מפעילותם ע"י מנהלי מוסדות החינוך. 
2. עדיפות שנייה: סטודנטים שלא השתתפו בתוכנית ולא קבלו בעבר מילגה.
3. עדיפות שלישית: סטודנטים שקבלו כבר שנתיים מילגה וזו להם השנה השלישית בתכנית. 

5.4.4 סטודנטים חדשים בתכנית (עדיפות שנייה עפ"י הנחות היסוד) יוזמנו למפגש מיון קבוצתי בו יעבירו פרזנטציה קצרה של נושא לימודי. 
5.4.5 מיון הסטודנטים במפגש יערך על בסיס מחוון קריטריונים שיאושר ע"י משרד החינוך (בחירת הנושא, הצגת הפעילות, בקיאות בתחום, מוכנות לפרזנטציה). בנוסף, תתווסף חוות דעת של המנחה ובהתאם לניקוד הסופי יוחלט האם הסטודנט ישובץ בתכנית.

5.5 הערכות להפעלת התוכנית
	הפעולה
	גורם מבצע
	מועד אחרון לביצוע

	5.5.1 
	הכנת תכנית הפעלה וקביעת מסגרת תקציבית לתוכנית
	משרד
	עד סוף פברואר

	5.5.2 
	העברת התכנית הסופית שאושרה ורשימת מוסדות החינוך ביוח"א.
	משרד
	עד סוף אפריל

	5.5.3 
	הכנת עלון מידע להפצה במוסדות להשכלה גבוהה. העלון יכיל את תנאי הזכאות והקריטריונים לקבלת המילגה. כמות העותקים של עלון המידע שיוכנו יהיה בהתאם למספר המוסדות הפוטנציאליים
	ספק
	

	5.5.4 
	פרסום באתר האינטרנט של התכנית ושל המשרד, ובלוחות המודעות של המוסדות להשכלה גבוהה. הפרסום מודיע על תחילת ההרשמה, ועל דרך ביצועה ומועד סיום ההרשמה.
	ספק
	

	5.5.5 
	הפעלת מערכת מידע ואתר אינטרנט שישמשו את התכנית לקליטת פרטי הנרשמים ולניהול ומעקב אחר התשלומים.
	ספק
	עד סוף פברואר

	5.5.6 
	קיום יום הערכות למנחים הפדגוגיים האזוריים כאשר ביום זה יש לשריין 3 שעות לנציגי המשרד. 
	ספק
	עד סוף אפריל


5.6 קליטת נרשמים ומיונם
	הפעולה
	גורם מבצע
	מועד אחרון לביצוע

	5.6.1 
	קליטת נתוני הסטודנטים שנרשמו באמצעות אתר האינטרנט ההרשמה תתחיל מתחילת מאי ותסתיים לא לפני 15 ביוני. המשרד רשאי עפ"י שיקול דעתו הבלעדי להאריך את מועד סיום ההרשמה. בשום מצב, אין לסגור את ההרשמה טרם המועד שנקבע לעיל. לא תינתן קדימות לסטודנט שנרשם במועד מוקדם יותר.
	ספק
	15 ביוני

	5.6.2 
	ריכוז הנתונים ומיונם לפי מוסדות אקדמיים, מקצוע לימוד, שנות לימוד ומספר שנות פעילות קודמת בסחל"ב ואיזור מועדף כפי שצויין על ידי הסטודנט.
	ספק
	סוף יוני

	5.6.3 
	בדיקת עמידת הסטודנטים הנרשמים בקריטריונים של הזכאות לרבות היות הסטודנט בעל אישור משטרה כי אין כל מניעה להעסקתו במסגרת מכרז זה, בהתאם להוראות החוק "למניעת העסקה של עברייני מין במוסד המכוון למתן שירות לקטינים, התשס"א-2001" – ראה טופס 3 של תקנות "מניעת העסקת עברייני מין במוסד המכוון למתן שרות לקטינים (אישור משטרה) תשס"ג –2003".
	ספק
	אמצע יולי

	5.6.4 
	הפקת רשימות של סטודנטים שעמדו בקריטריונים וסטודנטים שלא עמדו בקריטריונים תוך ציון הקריטריונים שאינם עומדים בהם
	ספק
	אמצע יולי

	5.6.5 
	העברת הדו"חות למשרד
	ספק
	אמצע יולי

	5.6.6 
	קביעת המכסות לכל מחוז תעשה על ידי המשרד על פי שיקול דעתו כאשר יילקחו בחשבון: מספר בתי הספר הפוטנציאלים במחוז, פיזור גיאוגרפי. 
	משרד
	יולי

	5.6.7 
	זימון המנחים לביצוע הראיונות הקבוצתיים כאשר כל מנחה יצויד ברשימת הסטודנטים, תיק המכיל נתוני הסטודנט ומסמכיו, טפסים למילוי חוות דעת ולסיכום ראיון.
	ספק
	החל מתחילת יולי 
ולא יאוחר מסוף אוגוסט

	5.6.8 
	זימון הסטודנטים שלא פעלו בעבר בתוכנית סחל"ב לראיונות קבוצתיים באזורים שונים בארץ כאשר הסטודנטים נדרשים להגיע עם מסמכים אישיים
	ספק
	

	5.6.9 
	המנחה יבצע ראיונות קבוצתיים (בקבוצות של 20 סטודנטים) במפגש שמשכו לכל הפחות 1.5 שעות כל זאת לא יותר מ- 3 מחזורים ליום
	ספק
	

	5.6.10 
	העברת דו"ח ביצוע של הראיונות הקבוצתיים למיון הסטודנטים לפי שמות מנחים ותאריכים. הדו"ח יכלול שמות הסטודנטים שהשתתפו במרכז, ת.ז חוג הלימודים והאם התקבל/לא התקבל.
	ספק
	

	5.6.11 
	מיון המועמדים יבוצע על פי קריטריונים שימסרו לספק ע"י המשרד. הכנת רשימה של הסטודנטים שעמדו בקריטריונים בהתחשב במכסה ובצרכים שנקבעו ע"י המשרד ולפיזור הנדרש במוסדות החינוך
	ספק
	

	5.6.12 
	העברת הרשימה למשרד לאישור סופי
	ספק
	

	5.6.13 
	אישור הרשימה והכנת הנחיות לצורך שיבוץ הסטודנטים במוסדות החינוך ע"י הספק
	משרד
	


5.7 מפגשי הכוונה לסטודנטים ושיבוצם במוסדות החינוך
	הפעולה
	גורם מבצע
	מועד אחרון לביצוע

	5.7.1 
	זימון הסטודנט למפגש הכוונה (לצורך קבלת הסבר מינהלי) ולחתימה על חוזה
	ספק
	החל מתחילת אוגוסט 
ולא יאוחר מסוף ספטמבר

	5.7.2 
	ארגון האתר והאמצעים לביצוע מפגשי ההדרכה והחתימה, בהשתתפות הסטודנטים והמנחים. במפגש ישתתפו עד 10 סטודנטים בו זמנית, והוא יארך לכל הפחות 3 שעות. כל זאת לא יותר מ-2 מחזורים ליום
	ספק
	


	5.7.3 
	ביצוע ההכוונה, בסופה יחולקו לסטודנט דפי הוראות לביצוע הפעילות במוסדות החינוך וחוזה לחתימה
	ספק
	

	5.7.4 
	חתימה על החוזה כתנאי לשיבוץ.
	ספק
	

	5.7.5 
	שיבוץ הסטודנטים במוסדות החינוך יעשה במפגש משותף בין נציג המשרד ונציגי הספק.
	ספק ומשרד
	

	5.7.6 
	העברת דו"ח ביצוע מפגשי הכוונה, תכנון וחתימה על חוזה עם הסטודנטים לפי מנחה ומועד המפגש.

בדו"ח יפורטו שמות הסטודנטים, ת.ז., מקום וחוג לימודים.
	ספק
	


5.8 מפגשי הדרכה פדגוגית לסטודנטים (מפגשים נפרדים לסטודנטים ששובצו בבתי הספר ולסטודנטים ששובצו בגנים)
	הפעולה
	גורם מבצע
	מועד אחרון לביצוע

	5.8.1 
	זימון הסטודנט למפגש הדרכה פדגוגית 
	ספק
	החל מתחילת אוגוסט 
ולא יאוחר מסוף אוקטובר (לפני תחילת הפעילות במוסדות החינוך)

	5.8.2 
	ארגון האתר והאמצעים לביצוע מפגשי ההדרכה, בהשתתפות הסטודנטים והמנחים. במפגש ישתתפו עד 25 סטודנטים בו זמנית, והוא יארך לכל הפחות 3 שעות. כל זאת לא יותר מ-2 מחזורים ליום
	ספק
	

	5.8.3 
	ביצוע ההדרכה הפדגוגית, תוך התייחסות למאפיינים הייחודיים של הפעילות בכל אחד משלבי הגיל (יסודי / גנים).
	ספק
	

	5.8.4 
	העברת דו"ח ביצוע מפגשי ההדרכה הפדגוגית עם הסטודנטים לפי מנחה ומועד המפגש.

בדו"ח יפורטו שמות הסטודנטים, ת.ז., מקום וחוג לימודים.
	ספק
	


5.9 הכנת תוכנית עבודה של המוסד
	הפעולה
	גורם מבצע
	מועד אחרון לביצוע

	5.9.1 
	משלוח מכתב הפניה, אל מוסדות חינוך בצרוף טפסים להגדרת הצרכים של המוסד החינוכי, כולל שמות הסטודנטים שפעלו כבר בשנה הקודמת ושני הצדדים מעוניינים בהמשכם.
	משרד
	החל מתחילת מאי ועד אמצע יוני

	5.9.2 
	ריכוז הבקשות שנשלחו ממוסדות החינוך 
	משרד
	מאמצע יולי

	5.9.3 
	הכנת תוכניות עבודה הכוללת את הנושאים, שמות המוסדות, רשימת הסטודנטים בכל מוסד, רשימת התחומים אליהם מתייחסת התוכנית, שכבות / כיתות בהן תופעל התוכנית
	ספק
	 עד אמצע אוקטובר

	5.9.4 
	אישור התוכנית הכוללת של המוסדות
	משרד
	שבועיים לאחר ההגשה


5.10 תיאום עם מוסדות החינוך
	הפעולה
	גורם מבצע
	מועד אחרון לביצוע

	5.10.1 
	משלוח הודעה למוסדות החינוך על אישור התכנית ושיבוץ הסטודנט/ים באמצעות דוא"ל, דואר רגיל ובתנאי שהספק יוודא קבלת הדואר
	ספק
	מתחילת ספטמבר עד אמצע אוקטובר

	5.10.2 
	מתן מענה לפניות שונות של מוסדות החינוך
	ספק
	תוך יום


5.11 פעילות הסטודנטים במסגרת התוכנית
	הפעולה
	גורם מבצע
	מועד אחרון לביצוע

	5.11.1 
	ביצוע הפעילות שפורטה במכרז זה בהתאם לתוכנית שהוכנה עם מנהל/ת המוסד החינוכי. בכל מוסד ינוהל יומן נוכחות שיימסר על ידי הספק
	ספק
	מתחילת שנת הלימודים האקדמית ועד סיום שנת הלימודים במוסד החינוך

	5.11.2 
	חתימה ביומן נוכחות המצוי במוסד החינוכי, בתחילת הפעילות במוסד ובסיומה.

החתימה תתבצע בנוכחות מנהל המוסד או מי מטעמו
	סטודנט
	

	5.11.3 
	פתרון בעיות המתעוררות במהלך הפעילות
	ספק
	

	5.11.4 
	במהלך הפעילות יועברו הערות ואף שינויים בעקבות המשובים שניתנו ע"י הסטודנטים, מנחים ומוסדות החינוך 
	ספק
	

	5.11.5 
	הכנת דו"ח ביקורי מנחים/ות במוסדות ופגישות עם מנהלים וסטודנטים במוסדות. הדו"ח יכלול שם המנחה, מועד הביקור/המפגש, שמות המוסדות ושמות הסטודנטים.
הדוח ייבנה בהתאם לקריטריונים שיוגדרו בשיתוף עם המשרד
	ספק
	


5.12 תשלום המילגה לסטודנטים
	הפעולה
	גורם מבצע
	מועד אחרון לביצוע

	5.12.1 
	הכנת דו"ח פעילות על ביצוע בפועל של הסטודנט במוסד. דו"ח זה יכיל היקף שעות ונושאי הפעילות, מספר תלמידים בקבוצת הפעילות, כמו כן זמנים ונושאים של מפגש ההכוונה עם המורה המלווה או הגננת מנהלת הגן ועם המנחה של הספק.
	סטודנט בסיוע הספק
	בסוף כל חודש

	5.12.2 
	החתמת מנהל המוסד החינוכי על דו"ח הפעילות
	סטודנט בסיוע הספק
	בתחילת כל חודש לגבי פעילות בחודש קודם

	5.12.3 
	העברת הדו"ח החודשי למנחה האזורי לאישור
	סטודנט בסיוע הספק
	עד 10 בחודש

	5.12.4 
	ריכוז הדו"חות החודשיים והעברתם למינהלת והכנת תשלום לסטודנט (יבוצעו 3 תשלומים לסטודנט במהלך השנה)
	ספק
	בסוף כל חודש, לגבי החודש הקודם

	5.12.5 
	העברת תשלום מילגה לסטודנט עפ"י שעות הפעילות ושעות ההכוונה שדווחו בדו"חות החודשיים. 
	ספק
	במהלך חודש התשלום בשלושת מועדי התשלום
(האמור בסעיף 4.3.2 למכרז)

	5.12.6 
	בנוסף למלגה הספק ישלם לסטודנט החזר הוצאות עבור נסיעה וזאת כדלקמן:

· סטודנט הפועל עד 4 פעמים בחודש בבית הספר יקבל 25% מהערך הכספי של חודשי חופשי.
· סטודנט הפועל מעל 4 פעמים בחודש בבית הספר יקבל 50% מהערך הכספי של חופשי חודשי.

· במקומות בהם לא מופעל כרטיס חופשי חודשי, יקבל הסטודנט עד לסכום של 30 ש"ח ליום פעילות בבית ספר, עפ"י ההוצאה בפועל בגין נסיעה באותם ימים שדווחו.
בכל מקרה של נסיעות חריגות (מחוץ לעיר) יש לקבל אישור מראש מהמשרד על הוצאה חריגה.
	ספק
	במהלך חודש התשלום בשלושת מועדי התשלום
(האמור בסעיף 4.3.2 למכרז)

	5.12.7 
	עדכון התשלומים במערכת המידע בה מנוהלת הפעילות של המוסד
	ספק
	בסוף החודש


 
5.13 דיווח תקופתי לקבלת תשלומים
	הפעולה
	גורם מבצע
	מועד אחרון לביצוע

	5.13.1 
	ניהול מערכת נתונים ממוחשבת למעקב, בקרה ותיעוד הנתונים והפעילויות, במהלך הפעילויות השונות. לחברי צוות ההיגוי ולנציגי האגף תינתן הרשאה לצפייה במערכת הנתונים. 
כל הדו"חות יבנו על פי מבנה שיאושר ע"י האגף
	ספק
	במהלך הפעילות

	5.13.2 
	בסוף כל חודש יוכן דוח מחשב, לפי המנחים, לפי מוסדות החינוך ולפי ישוב, בו מפורטים הנתונים הבאים: שם סטודנט, מס' ת.ז., שם המוסד החינוכי בו הוא משובץ, נושא הפעילות, מספר שעות הפעילות, מספר לומדים שהשתתפו במהלך החודש, היקף שעות ההכוונה שבוצעו והוצאות נסיעה.
הדוח ייבנה בהתאם לקריטריונים שיוגדרו בשיתוף עם המשרד
	ספק
	בסוף כל חודש

	5.13.3 
	העברת דו"ח ביצוע תשלומי המילגה והוצאות נסיעה וביטוח לפי שם סטודנט, ת.ז. מוסד בו משולב, היישוב, היקף הפעילות שבוצע, היקף שעות ההכוונה סכום התשלום של המילגה והנסיעות
	ספק
	תוך 20 ימי עבודה בחודש התשלום


	5.13.4 
	העברת הדוח שאושר לאגף כבסיס לתשלומי המילגה וההוצאות נסיעה, ביטוח וכל הוצאה אחרת בגין התוכנית.
	ספק
	תוך 10 ימי עבודה מסיום חודש

	5.13.5 
	בדיקת הדוח, אישורו וצירופו להוראת התשלום
	המשרד
	בהתאם לתנאי התשלום

	5.13.6 
	יחד עם הדו"ח של פעילות הסטודנטים לקבלת כל חלק של המילגה, יועבר דו"ח על פעילות המנחים הפדגוגיים במהלך אותה תקופה שיכלול : תאריכי הביקור בכל מוסד חינוכי, הגורמים עימם נפגשו, הנושאים שהועלו במפגש. כמו כן, תאריכי המפגשים האזוריים עם הגננות מנהלות גני הילדים: שם המפקחת, שם הגננות ושמות הסטודנטים שהשתתפו בפועל במפגש, ונושאי הדיון
	ספק
	יחד עם בקשת העברת כספי המלגות ודו"ח ביצוע אחרון

	5.13.7 
	בסיום שנה"ל תוכן חוברת המסכמת את שנת הפעילות. החוברת תכלול נתונים אירגוניים כדוגמת מספר בתי ספר / גנים / סטודנטים שהשתתפו בתכנית בחתכים שונים. וכן תכלול החוברת היבט פדגוגי תוך התייחסות לתחומי הפעילות של הסטודנטים, הצגת פעילויות ייחודיות שפעלו לאורך השנה וכו'
	ספק
	בסוף כל שנת פעילות

	5.13.8 
	יוכן דו"ח חריגים בהם רשימת הסטודנטים ששולם/לא שולם להם תשלום קודם ושולם/לא שולם תשלום נוכחי הוצאות המילגה
	ספק
	על פי דרישה

	5.13.9 
	מזמן לזמן הכנת דוחות בחתכים שונים כגון: לפי ישובים, לפי קבוצות גיל, לפי מקצוע ולפי כל חתך שיידרש ע"י האגף
	ספק
	על פי דרישה

	5.13.10 
	כל הדו"חות, החודשי והתקופתי, יוכנו בקובץ Excel ע"ג תקליטור שיועבר אחת לחודש לאגף וכן תדפיס ע"ג הנייר
	ספק
	


5.14 ארגון מפגשים וכנסים
על הספק לארגן מפגשים באזורים שונים בארץ, על פי בקשת האגף.מפגשים אלו יתקיימו באתרים מתאימים ויכללו את כל האמצעים והריהוט הנדרש לקיום הפעילות, כל ההוצאות לארגון מפגשים אלו לרבות כיבוד קל יהיו על חשבון הספק.

5.14.1 כנס ארצי למנהלי בתי ספר

(1) על הספק לארגן בכל שנת לימודים 5 כנסים אזוריים למנהלי בתי הספר שיפעלו בתכנית.
עפ"י חלוקה למחוזות. במחוזות ירושלים, מנח"י וחרדי יערך כנס משותף. במחוזות תל אביב ומרכז יערך כנס משותף. וכנס נפרד לכל אחד מהמחוזות: צפון, חיפה ודרום.
(2) הספק יבחר אתר באיזור הכנס אליו תתאפשר גישה נוחה באמצעות תחבורה ציבורית ומקומות חניה לרכב פרטי.
(3) האתר יתאים לכל הפחות ל- 80-100 משתתפים ויכלול מיזוג אוויר ותשתיות מים וחשמל ושרותים צמודים.
(4) בכנס תוצג מדיניות המשרד בהקשר תכנית סחל"ב, ע"י נציגי המשרד.
(5) בכנס תשולב הרצאת אורח-מרצה אחד בעל תואר שלישי או מרצה המוגדר כמומחה בתחומו, שישמש כמרצה אורח בכנס למתן הרצאה בת שעה וחצי עד שעתיים.
(6) הכנס יתקיים בשעות הצהריים / אחר הצהריים וימשך כ-3 שעות.
(7) על הספק לדאוג במהלך הכנס לכיבוד הבא שיכלול: 5 סוגי כריכים, פלטת ירקות, פלטת פירות העונה, שתייה חמה ושתייה קרה.

הספק יציב עד 10 שולחנות לשימוש המשתתפים, אשר יכוסו במפות.

לרשות המשתתפים יועמדו צלחות וסכו"ם חד פעמי

על הספק להציב כמות מגשי כיבוד תואמת למספר המשתתפים בכנס.
5.14.2 מפגשי מיון אזוריים
(1) על הספק לארגן מפגשי מיון אזוריים לביצוע ראיונות של סטודנטים המועמדים להשתלב בפרוייקט באזורים שונים בארץ, המפגשים יתקיימו באתרים שונים ב- 4 אזוריים: חיפה והצפון, ת"א והמרכז, ב"ש והדרום וירושלים.
(2) יבחר אתר אליו תתאפשר גישה נוחה באמצעות תחבורה ציבורית ומקומות חניה לרכב פרטי.
(3) האתר יצויד בכסאות ושולחנות לכל הפחות ל- 25 משתתפים ויכלול מיזוג אוויר ותשתיות מים וחשמל ושירותים צמודים.
(4) יש להעמיד שתיה חמה/קרה לרשות המשתתפים.
(5) המפגש יהיה בקבוצות של עד 20 סטודנטים וימשך לכל הפחות 1.5 שעות.
(6) במהלך המפגש יבוצעו ראיונות קבוצתיים ע"י המנחה האזורי לצורכי מיון הסטודנטים בהתאם לקריטריונים שיאושרו ע"י המשרד.
(7) מנחה אזורי אחד יערוך לכל היותר 3 מפגשי מיון אזוריים ביום אחד, וסטודנטים יוכלו לקבל מידע מקיף על הפעילות.
5.14.3 מפגשי הכוונה בקבוצות קטנות
(1) על הספק לארגן מפגשים בקבוצות קטנות לביצוע הכוונה לקראת הפעילות במוסדות החינוך ולחתימה על החוזה. 
(2) הספק יבחר אתר אליו תתאפשר גישה נוחה באמצעות תחבורה ציבורית ומקומות חניה לרכב פרטי.
(3) האתר יצויד בכסאות סטודנט ושולחנות לכל הפחות ל- 12 משתתפים ויכלול מיזוג אוויר ותשתיות מים וחשמל ושרותים צמודים.
(4) יש להעמיד שתיה חמה/קרה.
(5) המפגשים יהיו בקבוצות של עד 10 סטודנטים ימשך לכל הפחות 3 שעות.
(6) מנחה אזורי אחד יערוך לכל היותר 2 מפגשי הכוונה בקבוצות קטנות ביום אחד.
(7) תכני המפגש יקבעו בתיאום עם המשרד.
(8) העברת דו"ח מפגשי הכוונה לפי מחוז, מנחה, מועד קיום המפגש ומספר המשתתפים.
5.14.4 מפגשי הדרכה פדגוגי לסטודנטים לקראת כניסה למוסדות החינוך, תוך הפרדה במפגשים בין סטודנטים שיפעלו בבתי הספר לסטודנטים שיפעלו בגנים
(1) על הספק לארגן מפגשי הדרכה פדגוגיים לקראת תחילת הפעילות במוסדות חינוך. 
(2) הספק יבחר אתר אליו תתאפשר גישה נוחה באמצעות תחבורה ציבורית ומקומות חניה לרכב פרטי.
(3) האתר יצויד בכסאות סטודנט ושולחנות לכל הפחות ל- 30 משתתפים ויכלול מיזוג אוויר ותשתיות מים וחשמל ושרותים צמודים.
(4) יש להעמיד שתיה חמה/קרה.
(5) המפגשים יהיו בקבוצות של 25 סטודנטים ימשכו לכל הפחות 3 שעות.
(6) מנחה אזורי אחד יערוך לכל היותר 2 מפגשי הדרכה פדגוגית ביום אחד.
(7) תכני המפגש יקבעו בתאום עם נציגי האגף.
(8) העברת דו"ח מפגשי הכוונה לפי מחוז, מנחה, מועד קיום המפגש ומספר המשתתפים.
5.15 ניהול אתר אינטרנט

5.15.1 המשרד יעביר לספק את אתר האינטרנט הדורש ממנו במסגרת תפקידיו לנהל ולתפעל את האתר בכל הנוגע לפרויקט ויכין את כל החומרים והכלים שיוחלט עליהם, לפי הנחיות מנהל תקשוב ומערכות מידע והאגף.
5.15.2 האתר יאוחסן בשרתי הספק.
5.15.3 אתר האינטרנט ישמש כאמצעי בלעדי לביצוע ההרשמה והקליטה של הסטודנטים.

תאריכי תחילת ההרשמה וסיומה יפורסמו מראש באתר. אין לסגור את ההרשמה מוקדם מתאריך הסיום, גם אם מספר הסטודנטים הנרשמים גבוה מהצפוי. (כמו כן, אין לתת עדיפות לסטודנט שנרשם מוקדם)

5.15.4 האתר ישמש ערוץ התקשרות והדברות בין הגורמים המעורבים בפרויקט (סטודנטים, בתי ספר, מנחי הפרויקט וגורמים אחראיים על תכנית סחל"ב במשרד) הן במישור הפדגוגי (תיעוד תכנית הפעילות, דיונים ברשת וכדו') והן במישור המנהלי (רישום, מיון,שיבוץ ודיווח).
5.15.5 האתר יכלול חומרים פדגוגים שישמשו את המנחים לעבודתם עם הסטודנטים וכן חומרים פדגוגיים לשימוש הסטודנטים בפעילותם במוסדות החינוך.
5.15.6 המערך האינטרנטי ישמש ערוץ להעברת מידע בין המשרד לבין הספק הנדרשים לפעילות ומעקב אחר הפרויקט. על המערכת לאפשר תיעוד המידע באופן המאפשר איתור ושליפת מידע.

5.15.7 צוות הספק יערוך ויזין את המידע באתר.
5.15.8 על הספק להבטיח נגישות פרטנית של המשרד לאתר האינטרנט, לצורך מעקב אחר התקדמות ההרשמה וכמות הנרשמים, קצב ההרשמה, מעקב במהלך ההתקשרות וכו'. 

5.16 ניהול מאגר מידע

5.16.1 הספק ינהל מאגר מידע לניהול ממוחשב של רשימת הסטודנטים שנקלטו/נדחו, הסיבות לקבלה/דחיית הסטודנט, רשימת סטודנטים מקבלי המלגות ונתוניהם וכן נתונים נוספים המיועדים למעקב, בקרה ותכנון עפ"י דרישת המשרד. 
5.16.2 על הספק להציג דוח סטאטוס אחת לשבועיים עפ"י מחוזות ועל פי מגזרים. הסטאטוס יכלול את מספרי הסטודנטים המשובצים במוסדות החינוך (גנים ובתי ספר).
5.16.3 על הספק לנהל תיק סטודנט בו יתועד המידע הבא: פרטים אישים, מוסד לימודים, תחומי לימוד, מסגרת לימודים (תואר לקראתו הוא לומד), שנת לימודים, המוסד אליו שובץ, תחומי הפעילות ושכבת הגיל בה פעל. כמו כן, ינוהל תיק פיסי בו יתוייקו כל המסמכים, החוזה ודו"ח הפעילות.

5.16.4 המאגר יאפשר לקבל תמונת מצב אשר תשקף את המצב הקיים: היקף השיבוצים לבתי הספר, היקף מקבלי המלגות בכל מוסד להשכלה גבוהה, היקף מקבלי המלגות בכל מחוז ממחוזות מערכת החינוך, רשימת הנושאים וסוגי הפעילויות בהם עוסקים הסטודנטים, גודל וסוג מסגרות הפעילות וכו'.

5.16.5 המידע ישמש את המעורבים בתוכנית, סטודנטים, ספק והמשרד תוך שמירה על מידור המידע וגישה למורשים בלבד.

5.16.6 המערך האינטרנטי ישמש ערוץ להעברת מידע למאגר בנושאים הנדרשים לפעילות ומעקב אחר הפרויקט.
5.17 הפעילות של הספק לקראת שנת הלימודים תשע"ח תחל מיד עם תחילת ההתקשרות עימו משלב מפגשי הכוונה לסטודנטים ושיבוצם במוסדות החינוך מסעיף 5.7 והלאה. כל נתוני הנרשמים יועברו אל הספק ע"י המשרד.
5.18 לקראת שנת הלימודים תשע"ט והלאה הפעילות תבוצע במלואה על כל שלביה ועל פי לוחות הזמנים כמפורט לעיל.

5.19 בשנת ההתקשרות האחרונה הספק יבצע את כל הפעילות המתוארת במכרז ובכלל זה כל פעילות ההערכות וההרשמה (כמפורט בסעיפים 5.5 ו- 5.6) לקראת שנת הלימודים הבאה.
6. כח האדם של הספק והאמצעים הנדרשים לביצוע המכרז

6.1 לשם הפעלת הפרוייקט יפעל הספק ממשרדיו הוא, תוך איתור, גיוס והצבת כוח האדם והאמצעים הבאים, על ידו ועל חשבונו בהיקף ובדרישות המפורטים להלן.

6.2 עובדי הספק מנועים מלשבת במשרדי המשרד ו/או מלהשתמש בציוד ואמצעים של המשרד ו/או מלהשתמש בנייר רשמי של המשרד ו/או לחתום על מסמכים בשם המשרד ו/או להשתמש בתארים השמורים לעובדי המשרד. לפיכך, על הספק להקצות מקום עבודה לכל העובדים מטעמו בפרוייקט זה, ולספק להם את כל הציוד והאמצעים לביצוע עבודתם בשלמות, כנדרש במכרז.

6.3 המשרד רשאי לבחון מראש את התאמתו של כל עובד מבחינה מקצועית לדרישות המכרז.
ככל שיתברר שכח האדם המוצע, של המציע הזוכה, אינו עומד בדרישות המכרז יחוייב הספק להחליף את העובד המוצע בעובד העונה לדרישות המכרז והמתאים לביצוע התפקיד.

המשרד יבדוק התאמתו של כל עובד כזה לדרישות המכרז.

במידה שבמהלך ההתקשרות תתברר אי התאמה של אחד מעובדי הספק הפועלים במסגרת מכרז זה רשאי המשרד לדרוש את החלפתו ועל הספק יהיה להחליף עובד זה בתוך 14 יום ממועד הודעת המשרד על כך, בעובד העונה לדרישות במכרז זה.

הספק מחוייב להפעיל את הפרוייקט באמצעות אותו הצוות המוצג בהצעתו. עם זאת, במידה שנדרשת החלפה הספק יודיע מראש למשרד על החלפתו של כל עובד מהעובדים על מנת שהמשרד יוכל לבדוק כי העובד החדש יעמוד בכל דרישות המכרז המפורטים בסעיפים הנ"ל וכי הוא עומד לפחות בהכשרה ובניסיון של העובד אותו הוא מחליף.
הספק יעסיק ויחתום על חוזה העסקה עם כל עובד ויהיה אחראי לפעילותו השוטפת.

6.4 מובהר בזה כי לא ניתן להציג בהצעה בעל תפקיד שהינו עובד מדינה. במקרה שהמציע יעשה כן יחשב הדבר כאילו לא הציג את אותו בעל תפקיד בהצעה (וינתן ציון אפס).
איסור זה חל גם לגבי בעלי התפקידים שהספק לא נדרש להציגם בהצעתו אך נדרש להעסיקם במסגרת ההתקשרות. מכל מקום מובהר בזאת כי הספק לא יוכל להעסיקם אלא אם כן קיבלו אלה (בעלי תפקידים שלא נדרש להציג בהצעה) מראש וטרם העסקתם היתר בכתב להעסקה פרטית מהגורם המוסמך במשרד.

6.5 על הספק להפעיל מערכת כוח אדם ומערכת שכר עבור עובדיו, בהיותו המעסיק הישיר והבלעדי של עובדים אלו. מערכת זו תהיה מערכת מבקרת ומשלמת.
6.6 למען הסר ספק מוצהר ומוסכם כי היחסים בין הספק ובין הממשלה אינם יוצרים יחסי עובד-מעביד והמציע מצהיר בזה כי לא תהינה לו או למועסקים על ידו כל זכויות של עובדים המועסקים ע"י הממשלה, לרבות בגין הפסקת ביצוע העבודה.

כל הוצאות גיוס כח האדם והפעלתו יהיו על ידי הספק ועל חשבונו.

6.7 הקפדה על דיני העבודה במדינת ישראל

הספק מתחייב לשלם את שכרם של עובדיו תוך הקפדה יתרה על חוקי המגן המסדירים את תנאי העסקתם של העובדים במדינת ישראל, לרבות הסכמים קיבוציים כלליים לגביהם ניתן צו הרחבה לכלל העובדים במשק. בכלל זה מתחייב הספק לפעול עפ"י חוקי ההעסקה המפורטים בנספח 7 למכרז, וכל חקיקת מגן אחרת, כל דין הנוגע להעסקת עובדים לרבות עובדים זרים, צווי הרחב והסכמי עבודה קיבוציים ככל שאינה מופיעה בנספח זה. 

6.8 מבלי לפגוע בכלליות האמור לעיל מתחייב הספק:

· לשלם לכל העובדים המופעלים במסגרת מכרז זה, לפחות שכר מינימלי העולה על שכר המינימום במשק (כפי שנקבע מזמן לזמן ע"י הממשלה) וככל שעפ"י כל דין (כולל הסכמים קיבוציים) מחוייב לשלם שכר מינימלי אחר לשלם לכל הפחות סכום זה והמתאים לכישורים, להכשרה ולתפקיד אותו מבצע כל אחד מבעלי התפקיד.
· לבצע לעובדיו ביטוח פנסיוני, החל מיום עבודתם הראשון, בקרן פנסיה, קופת גמל או ביטוח מנהלים (או שילוב ביניהם) בגוף פיננסי שיבחר ע"י העובד, כאשר הספק מתחייב להפריש את הסכומים הבאים בגין ביטוח הפנסיוני של העובד - לפחות 6% מהשכר בפועל בגין תגמולים והעובד יפריש על חשבונו 5.5% בגין תגמולים, הספק גם יפריש 8.333% בגין פיצויים. לעניין הפיצויים מובהר בזאת כי הספק יפריש סכום זה לסוג הביטוח הפנסיוני שבחר העובד (דהיינו לא לקרן פיצויים מרכזית) וכן הספק יתחייב מראש, ואף יציין בהסכמי העסקה עם עובדיו כי הוא מתחייב מראש להשאיר סכום זה בביטוח הפנסיוני בו בחר העובד בכל מקרה (דהיינו גם אם העובד לא פוטר או עבד פחות משנה או מכל סיבה אחרת. הסכום שהופרש בגין פיצויים ישאר בקופת העובד). הפרשות אלו תבוצענה ע"י הספק בגין כל העובדים במסגרת השירותים הניתנים למשרד עקב זכייתו של הספק במכרז, בכל היקף העסקה שהוא ע"י הספק ועל פי החלק היחסי. מובהר בזאת כי הפרשה זו הינה חובה וכי ככל שיוכח כי עובד מעובדי הספק אינו מעונין בהפרשה זו, יחויב הספק להשיב למשרד החינוך מידי חודש את הסכומים אשר נחסכו כתוצאה מכך שאותו עובד לא בוטח בביטוח פנסיוני.
· לשלם לעובדיו בתום שנת עבודה אחת דמי הבראה עפ"י ההסכם הקיבוצי אשר הוחל בצו הרחבה על כלל העובדים במשק.
· להעניק לעובדיו חופשות וימי מחלה כפי שנקבע בכל דין.
· לשלם לעובדיו קצובת נסיעה כפי שנקבע בהסכם הקיבוצי אשר הוחל בצו הרחבה על כלל העובדים במשק.
· במידה שהוא מעסיק עובד כלשהו מעובדיו בשעות עבודה נוספות – לפעול עפ"י חוק שעות עבודה ומנוחה, לרבות לענין תשלום השכר הנדרש בגין שעות אלו. מובהר בזה כי לענין זה על הספק לקחת בחשבון את היקף העסקת עובדיו, בכל יום ויום, בכל הפרוייקטים שבו הוא מעסיק אותם, כך שיעמוד בתנאי החוק. 
6.9 מובהר בזה כי ככל שנקבע שכר מינימלי לשעת עבודה שעל הספק לשלם לעובדיו במכרז זה (בין אם מדובר בשכר מינימלי עפ"י דין ובין אם עפ"י הוראה מיוחדת מעבר לשכר המינימלי שנקבע בדין), הרי שחל איסור על הספק לכלול בשכר המינימלי לשעה מרכיבים שונים כגון דמי הבראה, ביטוח פנסיוני, קצובת נסיעה, הפרשה לפיצויי פיטורין וכיוצ"ב.

6.10 בכל מקרה בו הספק מעסיק עובד פחות מ- 75 ימים בשנה, עליו לשלם לעובד 4% משכרו כדמי חופשה, במקום ימי החופשה המגיעים לו. זאת בהתאם להוראות סעיף 15 לחוק חופשה שנתית. התשלום לעובד יבוצע ישירות, כל עוד לא הוקמה קרן כמפורט בסעיף 15 הנ"ל.
6.11 הספק מתחייב לידע את כל עובדיו על מלוא זכויותיהם בעניין כאמור לעיל. לצורך כך יכין נוסח של דף מידע שלו הכולל את המידע הנדרש, ואשר ימסר ע"י הספק לכל עובדיו, עובר לתחילת העסקתם על ידו בפרוייקט. כן מתחייב הספק לצרף דף המידע לכל חוזה העסקה עם עובדיו בפרוייקט. בדף המידע אף יובהר לכל עובד כי אינו רשאי לותר על זכות מהזכויות הנ"ל.

6.12 מובהר בזה כי המשרד רשאי, בכל עת, לבדוק את המערכת התקציבית והנהלת החשבונות של הספק, על מנת להבטיח קיומם של כל התחייבויות הספק בכל הקשור למכרז זה, ובכלל זה בכל הקשור לשמירה על כללי ההעסקה כאמור לעיל. על הספק להעמיד לרשותו ולעיונו של המשרד ו/או כל נציג מטעמו את כל החומר והמידע שידרשו ע"י המשרד ו/או נציגו, עפ"י שיקול דעתו הבלעדי של המשרד ו/או נציגו. ככל שיתגלה מהבדיקות שהספק לא ביצע חובה מחובותיו כאמור לעיל, לרבות לענין המבנה לשמירת נתונים, המשרד יהא רשאי להפסיק עימו את ההתקשרות ו/או לחייבו בתשלום פיצוי מוסכם בהיקף שלא יפחת מעלות המרכיב לגביו חרג לאורך כל תקופת החריגה ועד לסכום המגיע לפי 5 מהסכום. מובן כי אין באמור לעיל כדי לפגוע בכל זכות העומדת למשרד עפ"י כל דין ו/או עפ"י המכרז וההסכם.
6.13 כח האדם לביצוע הפרוייקט

על המציע לדעת כי במידה שהצעתו היא הזוכה במכרז, יידרש להעביר למשרד ביחס לכל עובדיו בפרוייקט אשר קיימת אפשרות שיידרשו לעבוד עם ילדים או לשהות במוסדות חינוך, אישור משטרה כי אין כל מניעה להעסקתם במסגרת מכרז זה, בהתאם להוראות החוק "למניעת העסקה של עברייני מין במוסד המכוון למתן שירות לקטינים, התשס"א-2001" – ראה טופס 3 של תקנות "מניעת העסקת עברייני מין במוסד המכוון למתן שרות לקטינים (אישור משטרה) תשס"ג –2003".

על הספק המפעיל להגיש את הבקשה למשטרה על גבי טופס 3 המצורף לתקנה.

בנספח 3 מובא נוסח התקנה והטפסים הנדרשים.

6.13.1 מנהל פדגוגי

על הספק למנות מנהל פדגוגי שיהיה אחראי על כל הפעילות המפורטת במכרז זה ובכלל זה אחראי על הפעילות הפדגוגית וישמש כאיש קשר עם המשרד.

המנהל הפדגוגי יהיה זמין לכל קריאה בכל עת ויעבוד בתכנית לפחות 186 שעות בממוצע לחודש וסה"כ 2,230 שעות בשנה. 
תפקידיו העיקריים של המנהל הפדגוגי יהיו בין היתר:
1. סיוע למשרד להטמעה מיטבית של התוכנית במוסדות חינוך,
2. ליווי וקידום תכנית העבודה הארצית של תכנית סחל"ב, בשיתוף המשרד.

3. השתתפות בישיבות העבודה עם נציגי המשרד אחת לחודש וישיבות נוספות על פי החלטת המשרד.

4. המנהל הפדגוגי יהיה אחראי על הדרכת המנחים הפדגוגים ויפקח על פעולות ההנחיה שיערכו מול הסטודנטים ועל פעולתם מול נציגי האגף.
5. קיום מפגשים עם כל המנחים האזוריים אחת לחודש למשך 4 שעות להנחייתם, לקבלת דיווח על עבודתם, מתן פתרונות לבעיות שהתעוררו לתכנון העבודה בהלימה להחלטות המשרד וכו'.
6. אחראי על פעילות המנחים האזוריים, ינחה ויסייע להם בעבודתם בבתי הספר

7. בסוף כל חודש יכין המנהל הפדגוגי דוח ליווי המסכם את הפעילות שבוצעה בתכנית ע"י כל אחת מהמנחות האזוריות תוך פירוט הנושאים הכלולים בתוכנית השנתית ומידת העמידה בהם.
המנהל הפדגוגי יהיה לפחות בעל תואר שני תינתן עדיפות לבעל תואר שני בחינוך ו/או במינהל החינוך ובעל נסיון של לפחות 5 שנים ב- 8 השנים האחרונות בניהול בית ספר יסודי.
או לחילופין

לפחות בעל תואר שני תינתן עדיפות לבעל תואר שני בחינוך ו/או במינהל החינוך ובעל ניסיון של לפחות 5 שנים ב- 8 שנים האחרונות בניהול פדגוגי של תכניות חינוכיות בתחום החינוך הפורמלי או הבלתי פורמלי לגילאי החינוך היסודי אשר הופעלו ב- 10 מוסדות חינוך לפחות המצויים ב- 2 מחוזות של משרד החינוך לפחות. 
6.13.2 מנהל תפעולי של התכנית
על הספק למנות מנהל תפעולי לתכנית שיהיה אחראי על כל הפעילות התפעולית הכרוכה בביצוע מכרז זה.

המנהל התפעולי יהיה אחראי על ביצוע תקין ומלא של כל הפעילות תוך עמידה בלוחות הזמנים.
המנהל התפעולי יהיה זמין לכל קריאה בכל עת ויעבוד בתכנית לפחות 186 שעות בממוצע לחודש וסה"כ 2,230 שעות בשנה.
תפקידיו העיקריים של המנהל התפעולי של התכנית יהיו בין היתר:
1. מעקב נוכחות אחר פעילות הסטודנטים

2. בנייה, ארגון ועדכון של מסדי נתונים ודוחות כפי שהוגדרו במכרז זה ועפ"י בקשת המשרד.

3. הכנת דוחות לקראת תשלומי המלגות 3 פעמים בשנה.

המנהל התפעולי יהיה בעל תואר אקדמי עדיפות בחינוך או במינהל החינוך ובעל ניסיון של לפחות 3 שנים ב- 7 השנים האחרונות לפחות בניהול פרוייקטים מינהליים בתחום החינוך.

6.13.3 מנחים פדגוגיים אזוריים

על הספק להפעיל 5 מנחים אזוריים כאשר המפתח יהיה מנחה אזורי אחד שיופעל בהיקף של 40 שעות בשבוע, לכל 200 סטודנטים. 
המנחה הפדגוגי האזורי יהיה אחראי על מיון ושיבוץ הסטודנטים, על הפעילות של הסטודנטים שתבוצע במוסדות החינוך ועל הנחייתם לפני תחילת הפעילות ולאורך השנה.
תתכן אפשרות כי הספק יידרש לשבץ מנחים בחלקיות משרה וזאת על פי דרישת המשרד ובהתאמה לפיזור הגיאוגרפי של מוסדות החינוך בהם ישובצו הסטודנטים.
תפקידיו העיקריים של מנחה פדגוגי אזורי בין היתר יהיו:
1. מיון קבוצתי סופי של הסטודנטים בהתאם לקריטריונים מוסכמים (לאחר המיון הראשוני שייעשה על ידי המינהלת).
2. שיבוץ הסטודנטים בבתי הספר ובגנים, בתאום עם המשרד.
3. הסברה והחתמת חוזה.
4. הכוונה לקראת הפעילות השנתית של הסטודנט במוסדות החינוך והציפיות מהסטודנט ביחס לעבודתו עם התלמידים.
5. הדרכה פדגוגית לסטודנטים, לפני תחילת הפעילות (בנפרד לסטודנטים שישובצו בבתי הספר ולסטודנטים שישובצו בגנים)
6. ביקור בבתי הספר/בגני הילדים על פי תכנית קבועה מראש, והגשת דוחות למינהלת המשרד.
7. ניהול ערוץ קשר פתוח ורציף עם הסטודנטים באמצעות טלפון סלולארי שיצוייד בו, ודואר אלקטרוני. 
8. יזום מפגשים קבוצתיים עם סטודנטים משובצים בבתי הספר לצורכי הכוונה או הדרכה.
9. יזום מפגשים קבוצתיים עם סטודנטים משובצים בגנים ומנהלות גני ילדים - בתאום עם המפקחת - לצורכי הכוונה או הדרכה.
10. קיום מפגשי הנחייה עם הסטודנטים לאורך השנה
11. העברת יומני נוכחות למוסדות החינוך ובקרה על השימוש בהם.
12. ריכוז וטופסי דיווח חודשי של הסטודנטים ואישורם. העברת טופסי הדיווח החודשי למינהלת לרישום ומעקב באמצעות מחשב.
13. השתתפות אחת לחודש בפורום תכנון, דיווח ועדכון עם נציגי האגף.
14. השתתפות אחת לחודש במפגש מנחים עם המנהל הפדגוגי של התכנית.
המנחה הפדגוגי האזורי יהיה לפחות בעל תואר שני תינתן עדיפות לבעל תואר שני בחינוך ו/או במינהל החינוך בעל תעודת הוראה בחינוך היסודי ובעל ניסיון של לפחות 3 שנים ב- 10 השנים האחרונות בהוראה בבית ספר יסודי.
6.13.4 צוות כספים

הספק יפעיל צוות,, שתפקידו יהיה לאמת את קליטת הסטודנטים, לבחון את הדרישות לתשלום ולהעבירן למשרד לתשלום ולהיות אחראי על ההפעלה הממוחשבת של מערכת הכספים.
6.13.5 עובדי מינהל

לצורך ביצוע פעילותו של הספק ופעילותם של מנהל הפרוייקט והמנחים מטעמו, יספק הספק את כל שירותי המזכירות הנדרשים:

(1) שירותי מזכירות מלאים.

(2) שרותי המזכירות יספקו מענה מידי לכל קריאה טלפונית ולכל בקשה של המנחים ו/או מינהלת הפרויקט ו/או סטודנטים ו/או המשרד וזאת בשעות העבודה הרגילות (08:00 – 17:00).

הספק יפעיל, לצרכיו הוא, על חשבונו, עובדי מינהלה, לוגיסטיקה, מזכירות קליטת נתונים, עיבוד נתונים על מנת לספק בשלמות את התפוקות הנדרשות במכרז, בלוחות הזמנים הנדרשים.
6.14 משרדים/אתרי עבודה
על הספק להקצות על חשבונו אתר עבודה פעיל לצורך ביצוע הפעילות במסגרת פרוייקט זה.

אתר העבודה הנ"ל יכלול את כל הכלים והאמצעים הנדרשים לצורך ביצוע מלא ושלם של הפעילות.

6.15 תשתית ממוחשבת

הספק נדרש להפעיל מערכת ממוחשבת פנימית לצורך ניהול ותפעול הפרוייקט, המאפשרת הפקת נתונים והעברתם למערכות המשרד בפעילויות הבאות:
1. ניהול מאגר המידע על נושאי הפעילות במכרז.
2. מעקב אחר ביצוע תוכניות הפעילות.
3. הפקת דוחות ביצוע (דו"ח סיכום שנתי, דו"ח חודשי וכו') וכל דו"ח שיידרש ע"י המשרד ברמות של דו"ח תקופתי, דו"ח אירועים מיוחדים.
4. חובה על הספק להעביר העתק של היישום הממוחשב מיד לאחר הפעלתו וכן להעביר עותק מעודכן בכל עת בו הספק מבצע שינוי כלשהו.
בנוסף, יעביר הספק למשרד את כל המידע שנצבר במערכות שלו בכל הנוגע לפרוייקט זה וזאת בכל עת שיידרש לכך ע"י המשרד.
6.16 כל הוצאות השכירות, הציוד, התפעול וכל הוצאה אחרת הקשורה במתן השרות יהיו על חשבון הספק.
7. פיצוי מוסכם
7.1 מבלי לגרוע מהאמור במכרז, בכל מקרה בו לא יבצע הספק את הפעילות כנדרש ובאיכות הנדרשת או יפר הספק את הוראות מסמכי המכרז, עפ"י המפורט להלן המשרד רשאי לדרוש את הפיצוי המוסכם והספק יהיה מחויב בתשלום פיצוי מוסכם.
7.2 האירועים לגביהם תישקל הטלת פיצוי מוסכם:
	אירוע
	פיצוי מוסכם

	1. 
	שיבוץ סטודנט שאינו זכאי עפ"י החוק
	2,000 ₪ לסטודנט

	2. 
	סטודנט ששובץ ללא ביצוע הנחיה והדרכה פדגוגית והכשרה כנדרש
	1,000 ₪ לסטודנט

	3. 
	תשלום מילגה לסטודנט שאינו זכאי עפ"י חוק
	5,000 ₪ לסטודנט

	4. 
	אי תשלום מילגה לסטודנט בזמן שנקבע
	100 ₪ לסטודנט/ליום פיגור

	5. 
	אי העברת דו"חות תשלומים ודו"ח חריגים בזמן שנקבע
	100 ₪ לדו"ח/ליום פיגור

	6. 
	אי העברת דו"חות ביצוע (כגון: דו"ח חצי שנתי, דו"חות פעילות הסטודנטים וכו')
	500 ₪ לדו"ח/ליום פיגור

	7. 
	אי ביצוע הנחיה לסטודנט במהלך הפעילות
	1,000 ₪ לסטודנט


7.3 המשרד יהא זכאי לנכות את סכום הפיצויים המוסכמים הנקובים מכל תשלום שיגיע לספק או לגבותם בכל דרך חוקית אחרת. 

7.4 תשלום הפיצויים או ניכויים מסכומים המגיעים לספק לא ישחררו את הספק מהתחייבויותיו על פי מסמכי המכרז. 

7.5 הספק אינו רשאי לגרוע סכום הפיצוי המוסכם משכר עובדיו.

7.6 אין האמור בא לפגוע בכל זכות אחרת שהמשרד זכאי לה לפי מכרז זה ועל פי כל דין. 

8. חפיפה
הספק החדש שיבחר במסגרת מכרז זה יפעיל את כל הנדרש במקום הספק הנוכחי (אלא אם הספק הנוכחי יזכה במכרז).

לצורך כך, יפעל הספק החדש לקבלה מסודרת ומאורגנת של כל המידע, האמצעים, הנהלים, התוכנות והתוכניות מהספק הנוכחי.

על הספק החדש להתארגן ולארגן את כח האדם המקצועי כנדרש כאשר כל עובד יפעל מול העובד הקיים של הספק הנוכחי במשך שבועיים ימים.

על הספק שיבחר להתארגן כך שבמועד חתימת החוזה הוא יפעיל בלעדית את התוכנית כולה.

הספק המוסר יקבל תמורה רק עבור תפוקות שבוצעו במהלך החפיפה, עפ"י כללי החוזה על פיו הוא קשור עם המשרד.

הספק המוסר לא יקבל תמורה מיוחדת עבור ביצוע החפיפה.

הספק החדש (המקבל) לא יקבל תמורה כלשהי בגין החפיפה.

נוהל חפיפה זה מחייב את הזוכה במכרז זה גם במעבר לזוכה אחר בתום תקופת ההתקשרות.

החפיפה כוללת, בין היתר, את הנושאים הבאים: 
(1) מסירה מאורגנת של התוכנה, כולל ספרי תיעוד, מדריכים למשתמש לתוכנה הבסיסית ולכל השינויים שהמוסר ביצע במהלך ההתקשרות איתו. 

(2) מסירה מאורגנת ומסודרת של כל מאגרי המידע שנמסרו למוסר ביום תחילת פעילותו וכל השינויים והתוספות שחלו בהם (מידע ממוחשב, תיקים, חוזרים וכו').
(3) מסירה מאורגנת של כל מידע הדרוש למקבל לצורך תפעול מיידי ושלם של הפרוייקט. 
(4) המוסר והמקבל יעבדו במשותף במשך שבועיים שלמים לצורך סגירת כל מחויבות המוסר, הדרכה צמודה של המקבל וסיוע למקבל בהפקת הדו"חות החודשיים הנובעים מחודש החפיפה. 
(5) תקופת ההתקשרות בין המשרד לספק החדש (המקבל) תחל במועד תחילת החפיפה.
(6) תנאי מחייב לביצוע התשלום האחרון למוסר הינו קיומה של החפיפה לשביעות רצון האגף והגשת דו"ח פעילות סופי, מבוקר ומאושר ע"י רו"ח של המוסר. 

9. זכויות יוצרים
כל זכויות היוצרים על התכניות, הספרות, התוכנות, היישומים הממוחשבים, (למעט מקרים הנכללים בסעיף 9.6 להלן) וכל חומר אחר אשר יעשה בו שימוש ו/או יפותח, ירכש או יותאם ע"י ספק לצורך פרוייקט זה, יהיו רכושה של המדינה והספק מתחייב לפעול כדלקמן:

9.1 הספק לא יהיה רשאי להשתמש בתוכניות, תוכנות ובכל חומר שהוכן על ידו לצרכי ההסכם, לצרכיו הפנימיים או לצרכי עבודות אחרות, אלא אם כן קיבל אישור בכתב מראש מהמשרד.

9.2 הספק אינו רשאי לציין את זהותו על גבי דפי המידע. נושא זה כולל: סמלים של הספק, שמו וכל אזכור אחר המזהה אותו.

9.3 הספק לא יעביר את המסמכים שהכין במסגרת חובותיו עפ"י מכרז זה ו/או חלק מהם לאחר, לא יתיר רשות הדפסה ו/או הוצאה לאור ולא יפרסם את המסמכים בכל צורה שהיא.

9.4 הספק מצהיר כי לא הפר/יפר כל זכות יוצרים ו/או פטנט ו/או סוד מסחרי ו/או מידע כלשהו במהלך ביצוע התחייבויות עפ"י מכרז זה.

הוגשה תביעה נגד המשרד לפיה חומר מסויים כלשהו, אשר המשרד יעשה בו שימוש לפי מכרז זה, מפר זכויות יוצרים מתחייב הספק לשפות את המשרד עם דרישה ראשונה, בגין כל הסכומים שיחוייב לשלם בגין התביעה האמורה, וכן להחליף על חשבונו את החומר המפר בחומר אחר שאינו מפר.

9.5 במידה שהספק משתמש בחומרים של בעלי זכויות אחרים לצורך הפעלת המכרז ותוכניות העבודה שלו, עליו לקבל היתר לשימוש בחומרים אלו מבעלי זכויות היוצרים.

אם ההיתר כרוך בתשלום, יבצע זאת הספק על חשבונו.

9.6 בכל מקרה בו הספק מציע תכנית ייחודית מטעמו הספק ידאג להיות בעל זכויות היוצרים לצורך הפעלת הפרוייקט. במקרה זה זכויות היוצרים תשארנה בידי הספק.
במקרה והספק טוען לזכויות יוצרים לתכנית עליו להודיע על כך בכתב ומראש למשרד. אם התכנית מוצעת במסגרת הצעתו למכרז זה עליו להודיע על כך במסגרת מסמכי המכרז.
המשרד יהיה רשאי לדרוש הכנסת שינויים והתאמות במסגרת הפרוייקט. במקרה זה יעביר הספק את הזכויות על התוכנות המתאימות, לידי המשרד.
9.7 בתום ההתקשרות או מיד עם דרישה ראשונה של המשרד בכתב, יעביר הספק את כל התוכניות, התוכנות, יישומים ממוחשבים וכל חומר שבידו או בידי עובדיו, עובדים וכל ספק שירותים אחר, המועסקים במסגרת הפרוייקט, לידי המשרד.

9.8 הספק יידרש לעגן את זכויות המדינה, משרד החינוך, בהתקשרויות החוזיות שלו עם עובדיו, כותבי התוכניות וקבלנים שיופעלו על ידו לביצוע השירותים נושא מכרז זה.
10. שמירת סודיות
10.1 הספק מתחייב לשמור בסוד ידיעות ומידע שיגיעו אליו עקב ביצוע מכרז זה.

במסגרת זו כלולים בין היתר: דו"חות, טפסים, מדיה מגנטית או כל מידע לגבי מערכות המידע ומרשם של מערכת החינוך, מועדי ביקורת ותוצאותיה וכל מידע אחר שהגיע אליו במסגרת ביצוע השרותים עפ"י המכרז. 
10.2 הספק מתחייב לשמור בסוד ידיעות שתגענה אליו עקב ביצוע מכרז זה וללא הרשאה מהמזמין, לא ימסור הספק ידיעה כאמור לאדם שלא יהיה מוסמך לקבלה. לעניין זה, יחולו על הספק הוראות סעיפים 118 ו- 119 לחוק העונשין תשל"ז 1977. הספק מתחייב להחתים את כל עובדיו והמועסקים על ידיו לצרכי מכרז זה על התחייבות לשמירת סודיות.

10.3 הספק ימנע גישה למערכות המחשב שברשותו, או המשרתות אותו לצורך מכרז זה, ממי שאינו שותף למכרז או ממי שאינו מוסמך לעיין בחומר או במידע המאוחסן במחשב, או ממי שלא חתם על התחייבות לשמירת סודיות. 

10.4 הספק יעסיק רק עובדים העונים על ההנחיות לשמירת סודיות שיוגדרו ע"י המשרד. 

10.5 הספק לא ימסור ידיעה או מידע לאדם שלא יהיה מוסמך לקבלה ללא הרשאה מהמשרד. 

10.6 הספק יחתום על הצהרה למחויבות שמירת סודיות וכן יחתים את כל עובדיו והמועסקים על ידו לצורך מכרז זה, על התחייבות לשמור סודיות.
10.7 הספק יחזיר למשרד כל חומר שימסר לו בהקשר לפעילות זו בכל עת שידרש לכך.

10.8 על פי דרישת המזמין יציג הספק למשרד אמצעי האבטחה שנקט לאבטחת הנתונים ו/או המידע המצויים ברשותו במסגרת מכרז זה. הספק ידאג למנוע גישה למערכות המחשב שלו, או המשרתות אותו לצרכי פרוייקט זה, ממי שאינו שותף לפרוייקט, לא מוסמך לעיין בחומר או במידע המאוחסן במחשב, או שלא חתם על התחייבות לשמירת סודיות ואבטחת מידע.

11. הדרישות לאבטחת מידע
11.1 אופי הפעילות משרד החינוך מחייב דגש מיוחד בנושא אבטחת המידע.
11.2 משרד החינוך רואה חשיבות רבה במימוש שיטתי ויעיל של היבטי אבטחת המידע במערכות השונות, ובכלל זה היבטים הקשורים הגנה על מידע ולחוק הגנת הפרטיות התשמ"א-1981.
11.3 המידע אשר נאגר במערכות הספק וכן מידע אליו הוא נחשף מוגדר כמידע אשר חלה עליו רמת אבטחה גבוהה כפי שמוגדר ב"תקנות הגנת הפרטיות התשנ"ב תוספת שנייה".
11.4 במסגרת הפעילות הספק נחשף לנתונים רבים המשמשים את הספק לצורך עבודתו במכרז זה. 
11.5 הנתונים מתקבלים או מופקים ע"י הספק באמצעות מערכות המידע של משרד החינוך או באמצעות מערכות המידע המופעלות ע"י הספק במסגרת המכרז.

11.6 על הספק לפעול במסגרת המכרז עפ"י דרישות של הרשות למשפט טכנולוגיה ומידע (רמו"ט) מס' 2/2011 – "שימוש בשירותי מיקור חוץ (outsourcing) לעיבוד מידע אישי" המופיעות באתר שכתובתו: 
http://www.justice.gov.il/NR/rdonlyres/805B34A2-6D8F-481E-A9B2-BEC934ECDA84/35860/1122011.pdf
11.7 הספק מתחייב מיד עם קבלת ההודעה על זכייתו במכרז / תחילת ההתקשרות במכרז, לפעול על מנת לעמוד בדרישות ולהתאים את כל המערכות והאמצעים שישמשו אותו לצורך המכרז להוראות והנחיות הנ"ל. ההיערכות תימשך לכל היותר 45 ימים כאשר בסיומה יודיע הספק למשרד כי סיים היערכותו כנדרש.
11.8 לצורך בקרה על יישום דרישות אבטחת המידע על הספק להעביר אישור של מומחה אבטחת מידע מתוך רשימת הספקים המאושרת ע"י המשרד או אישור של צוות אבטחת מידע במשרד החינוך בשלב התחלת העבודה במערכת, בשלבי שינויים מהותיים במערכת ובשלב הארכת התקשרות.
11.9 עמידת הספק בכל הדרישות וההנחיות לשביעות רצון תאפשר את תחילת ביצוע הפעילות במכרז. כל עיכוב שנוצר כתוצאה מאי מוכנות הספק או אי עמידה בדרישות וההנחיות, המשרד ישקול את ביטול ההתקשרות עם הספק וכן כל תרופה העומדת למשרד עפ"י כל דין ועפ"י המכרז.
11.10 חל איסור מוחלט על הספק לאסוף מידע בדרכים בלתי חוקיות או לעשות שימוש במאגר מידע בלתי חוקיים.
11.11 על הספק חל איסור להעביר לצד ג' כלשהו מידע שיקבל במסגרת ההתקשרות במכרז זה או לעשות כל שימוש במידע שאליו נחשף אגב ביצוע מכרז זה, לכל מטרה אחרת שאינה קשורה באופן ישיר לביצוע התחייבויותיו במסגרת ביצוע מכרז זה.
11.12 במהלך ביצוע הפעילות במכרז הספק מתחייב לדאוג לאבטחת כל החומר שיגיע אליו במסגרת ביצוע פרויקט זה ולהציג למשרד, על פי דרישתו או דרישת מי מטעמו של המשרד, את אמצעי אבטחת החומר.

11.13 הספק יתחייב למנוע גישה למערכות המחשוב (בין אם של המשרד, בין אם של הספק או של כל גורם אחר), בהן נשמר מידע הקשור למתן השירותים על פי מכרז זה, ממי שאינו שותף לפעילות.
11.14 על הספק להגיש למשרד דיווחים שוטפים בכל הנוגע לאופן ניהול מאגרי המידע ועיבוד המידע במתכונת שתיקבע ע"י המשרד.
11.15 הספק נדרש לדווח באופן מידי למשרד בתוך 8 שעות ממועד האירוע על כל תקלה בנושא אבטחת המידע לרבות, דליפת מידע או שימוש חורג מההרשאה שניתנה. במקרה זה, על הספק לפעול למניעת דליפת המידע וכל נזק כתוצאה מהתקלה.
11.16 המשרד רשאי, בכל עת, לבדוק את מערכות המידע של הספק. על הספק להעמיד לרשותו ולעיונו של המשרד ו/או נציג מטעמו את כל החומר והמידע שידרשו ע"י המשרד ו/או נציגו, עפ"י שיקול דעתו הבלעדי של המשרד ו/או נציגו.

11.17 בלי לגרוע מכל האמור, רשאים נציגיו המוסמכים של המשרד, לבקר באתרי מתן השירותים ולהתרשם מהם ולהעביר את הערותיהם לנציגיו המוסמכים לעניין מכרז זה של הספק, לדרוש הפסקת עבודתו של כל עובד בפעילות הקשורה למכרז. 
11.18 פיקוח מטעם המשרד לא משחרר את הספק מהתחייבויותיו ואחריותו כלפי המשרד למילוי כל ההנחיות וההוראות בנושא אבטחת המידע שפורטו לעיל ולתנאי מכרז זה. 
11.19 הספק יתחייב לעמוד בדרישות אבטחת המידע שפורטו לעיל ובדרישות לשמירת סודיות המפורטות במכרז זה על נספחיו ובדרישות כפי שיוצגו לו מזמן לזמן על ידי המשרד ו/או מי מטעמו, לעמוד בנהלי המשרד בנוגע לאבטחת מידע ושמירה על מידע מוגן, ובכל הוראה רלוונטית אחרת לרבות הוראות חוק, תקנות, צו, הנחיות הרשות למשפט טכנולוגיה ומידע, והנחיות רשם מאגרי המידע.
11.20 בתום ההתקשרות על הספק להעביר למשרד את כל המידע שהצטבר במהלך ביצוע הפעילות במכרז זה כל זאת בהתאם להוראות וההנחיות הנ"ל.
12. אחריות משפטית
12.1 הספק יהיה אחראי באחריות מלאה ומוחלטת על פי כל דין לכל נזק ובגין כל פיצוי ותביעה כספית, אשר יגרמו ע"י עובדיו ו/או שלוחיו במסגרת מתן השירותים על ידו. 

12.2 הספק פוטר את המדינה מאחריות לכל תביעה אשר עלולה להיות מוגשת נגדה עקב העסקת עובדיו בפרוייקט. הספק מתחייב לשפות ו/או לפצות את המדינה בגין כל סכום שתחויב בו ובגין כל הוצאה שתיגרם לה עקב תביעה כאמור. 

12.3 הספק מתחייב לשלם כל סכום כסף או פיצוי, המגיעים על פי כל דין לעובד או לכל אדם הנמצא בשירותו כתוצאה מקיום יחסי עבודה עם העובד עקב העסקתו בפרוייקט. 
12.4 אם אי פעם יקבע כדין מסיבה כלשהי כי העסקת הספק או מי מעובדיו דינה כהעסקת עובד ע"י המדינה: 
12.4.1 התמורה האמורה לעיל יראו ככוללת את כל הסכומים המגיעים או העשויים להגיע לספק ו/או לעובדיו לרבות כל תיגמול כלשהו, תשלום בגין זכויות סוציאליות, הפרשות/הפרשים, אם יגיעו לו אי פעם בגין העסקתו עפ"י חוזה זה, מכל סיבה שהיא. 
הספק יהיה מנוע מלטעון כי מגיעים לו סכומים נוספים כלשהם בכל עילה שהיא בגין העסקתו עפ"י חוזה זה.

12.4.2 בהסתמך על סעיף 28 לחוק פיצוי פיטורין, תשכ"ג – 1963, יראו ככלולים בתשלומים הניתנים לספק לפי חוזה זה גם כל פיצויי הפיטורין גם חתימת הספק על חוזה זה מהווה הסמכה לכך. סעיף קטן זה טעון אישורו של שר העבודה והרווחה בהתאם לאמור בסעיף 28 האמור, ויכנס לתוקפו לאחר קבלת אישורו של השר או מי שהוסמך על ידו.
12.4.3 יחושב שכרו של ספק או מי מעובדיו כעובד עפ"י הקבוע לעניין זה לגבי עובדי מדינה בתפקיד ובדרגה דומים ככל האפשר. הכל כפי שיקבע ע"י נציב שרות המדינה ובאין תפקיד דומה או זהה כאמור ייחשב השכר לפי הקבוע לעניין זה בהסכמי העבודה הקיבוציים החלים על עובדים מסוג זה או בהיעדר הסכם כאמור לפי הסכם עבודה קיבוצי הקרוב לעניין, לדעת נציב שרות המדינה. חישוב השכר יעשה למפרע מיום תחילתו של הסכם זה וככל החיובים והזיכויים עפ"י הסכם זה, מחד, והחישוב החדש האמור, מאידך, יקוזזו הדדית.
12.5 ידוע לספק כי עליו לבטח את עצמו ואת עובדיו בביטוח לאומי לבדו ועל חשבונו.
12.6 הספק מקבל על עצמו את האחריות לכל נזק או אובדן שיגרמו לגופו ו/או לרכושו של כל אדם אחר, לרבות לעובדי הספק והמועסקים על ידו בביצוע חוזה זה, עקב מעשה או מחדל של הספק, עובדיו, שליחיו או כל מי שבא מכוחו ו/או מטעמו תוך כדי ביצוע חוזה זה.

חויבה המדינה לשלם סכום כלשהו בגין מעשה או מחדל שהספק אחראי להם על פי כל דין או על פי חוזה זה ישפה הספק את המדינה באופן מיידי בגין כל סכום שחויבה לשלם.

13. ביטוח

הקבלן מתחייב לרכוש ולקיים את הביטוחים המפורטים בזה לטובתו ולטובת מדינת ישראל – משרד החינוך ולהציגם למשרד החינוך, כאשר הם כוללים את הכיסויים והתנאים הנדרשים כאשר גבולות האחריות לא יפחתו מהמצוין להלן:-

13.1 ביטוח חבות מעבידים

13.1.1 הקבלן יבטח את אחריותו כלפי עובדיו בביטוח חבות המעבידים בכל תחומי מדינת ישראל והשטחים המוחזקים;

13.1.2 גבולות האחריות לא יפחתו מסך – 5,000,000 דולר ארה"ב לעובד, למקרה ולתקופת ביטוח (שנה). 
13.1.3 הביטוח יורחב לכסות את חבותו של המבוטח כלפי קבלנים, קבלני משנה ועובדיהם היה ויחשב כמעבידם.

13.1.4 הביטוח על פי הפוליסה יורחב לשפות את מדינת ישראל – משרד החינוך היה ונטען לעניין קרות תאונת עבודה/מחלת מקצוע כי הם נושאים בחבות מעביד כלפי מי מעובדי הקבלן, קבלנים, קבלני משנה ועובדיהם שבשירותו. 

13.2 ביטוח אחריות כלפי צד שלישי
13.2.1 הקבלן יבטח את אחריותו החוקית על פי דיני מדינת ישראל בביטוח אחריות כלפי צד שלישי גוף ורכוש בכל תחומי מדינת ישראל והשטחים המוחזקים;

13.2.2 גבול האחריות למקרה ולתקופת ביטוח (שנה) לא יפחת מ- 2,500,000 דולר ארה"ב. 
13.2.3 בפוליסה ייכלל סעיף אחריות צולבת - Cross Liability.
13.2.4 הביטוח יורחב לכסות את חבותו של המבוטח כלפי צד שלישי בגין פעילות של קבלנים, קבלני משנה ועובדיהם.

13.2.5 עובדי משרד החינוך ומשתתפים בפעילות ורכושם, כולל סטודנטים ומנחים שאינם מבוטחים בביטוח חבות מעבידים של הקבלן, ייחשבו צד שלישי.

13.2.6 הביטוח יורחב לשפות את מדינת ישראל – משרד החינוך ככל שייחשבו אחראים למעשי ו/או מחדלי הקבלן וכל הפועלים מטעמו. 

13.3 כללי
בכל פוליסות הביטוח הנדרשות יכללו התנאים הבאים:

13.3.1 לשם המבוטח יתווספו כמבוטחים נוספים: מדינת ישראל – משרד החינוך, בכפוף להרחבי השיפוי כמפורט לעיל.

13.3.2 בכל מקרה של צמצום או ביטול הביטוח ע"י אחד הצדדים לא יהיה להם כל תוקף אלא אם ניתנה על כך הודעה מוקדמת של 60 יום לפחות במכתב רשום לחשב משרד החינוך.

13.3.3 המבטח מוותר על כל זכות שיבוב/תחלוף, תביעה, חזרה או השתתפות כלפי מדינת ישראל - משרד החינוך ועובדיהם, ובלבד שהוויתור לא יחול לטובת אדם שגרם לנזק מתוך כוונת זדון.

13.3.4 הקבלן יהיה אחראי בלעדית כלפי המבטח לתשלום דמי הביטוח עבור כל הפוליסות ולמילוי כל החובות המוטלות על המבוטח על פי תנאי הפוליסות.

13.3.5 ההשתתפויות העצמיות הנקובות בכל פוליסה ופוליסה תחולנה בלעדית על הקבלן.

13.3.6 כל סעיף בפוליסות הביטוח המפקיע או מצמצם בדרך כל שהיא את אחריות המבטח, כאשר קיים ביטוח אחר לא יופעל כלפי מדינת ישראל, והביטוח הינו בחזקת ביטוח ראשוני המזכה במלוא הזכויות על פי הביטוח.

13.3.7 תנאי הכיסוי של הפוליסות הנ"ל, לא יפחתו מהמקובל על פי תנאי "פוליסות נוסח ביט", בכפוף להרחבת הכיסויים כמפורט לעיל.
העתקי פוליסות הביטוח, מאושרות ע"י המבטח או אישור בחתימת המבטח בהתאם לנספח הביטוח המצ"ב על ביצוע הביטוחים כאמור, יומצאו על ידי הקבלן למשרד החינוך עד למועד חתימת החוזה. 
הקבלן מתחייב בכל תקופת ההתקשרות החוזית עם מדינת ישראל – משרד החינוך להחזיק בתוקף את פוליסות הביטוח. הקבלן מתחייב כי פוליסות הביטוח תחודשנה על ידו מדי שנה בשנה, כל עוד החוזה עם מדינת ישראל – משרד החינוך בתוקף. הקבלן מתחייב להציג את העתקי פוליסות הביטוח המחודשות מאושרות וחתומות ע"י המבטח או אישור בחתימת מבטחו על חידושן למשרד החינוך לכל המאוחר שבועיים לפני תום תקופת הביטוח.
אין בכל האמור בסעיפי הביטוח כדי לפטור את הקבלן מכל חובה החלה עליו על פי כל דין ועל פי החוזה ואין לפרש את האמור כוויתור של מדינת ישראל – משרד החינוך על כל סעד או זכות המוקנים לה על פי הדין ועל פי חוזה זה.
למען הסר כל ספק מוסכם בזה כי הביטוחים הנדרשים, גבולות האחריות ותנאי הכיסוי הם בבחינת דרישה מינימאלית המוטלת על הקבלן, ואין בהם משום אישור המדינה או מי מטעמה להיקף וגודל הסיכון לביטוח ועליו לבחון את חשיפתו לסיכוני רכוש וחבות גוף ורכוש ולקבוע את הביטוחים הנחוצים לרבות היקף הכיסויים, וגבולות האחריות בהתאם לכך.
14. תנאי תשלום
14.1 התשלום בגין פעולות המתבצעות במסגרת מכרז זה ישולם בסוף כל חודש פעילות במוסדות החינוך, על פי הגשת חשבונית בצירוף דו"ח פעילות חודשית ומסמכים נדרשים בהתאם למחירים שייקבעו במסגרת החוזית עפ"י יחידות התפוקה המפורטות בסעיף 15.1 שלהלן.

מתכונת הדיווח תקבע בתיאום עם המשרד ותאושר על ידו.

תשלום המע"מ לספק, המחוייב במע"מ, יהיה עפ"י אחוז המע"מ, התקף במועד התשלום.
14.2 תשלום המלגות לסטודנטים

14.2.1 המילגה לסטודנטים תשולם עד סוף החודשים פברואר, מאי ואוגוסט ב- 3 חלקים של תשלומים כאשר כל חלק מוערך כדלקמן:

חלק ראשון- בחודש פברואר
2.0 מליון ₪

חלק שני - בחודש מאי

2.5 מליון ₪

חלק שלישי- בחודש אוגוסט
2.5 מליון ₪

גובה התשלום יהיה בכפוף לקיום תקציב. ככל שיהיה שינוי בתקציב התשלומים יעודכנו בהתאם.
14.2.2 לצורך תשלום המילגה, הספק יוכל לפעול באחד משתי האופציות הבאות: 

1. אופציה א'- תשלום מילגה ללא קבלת מקדמה

באופציה זו הספק ישלם את המלגות ב-3 חלקים. 

תשלום המלגות לסטודנטים מכספו של הספק יבוצע כדלקמן:

(1) התשלום יבוצע בחודש התשלום שנקבע.

(2) התשלום לסטודנט יעשה ישירות לחשבונו.
(3) תוכן רשימה של הסטודנטים, גובה התשלום ואישור על זיכוי חשבונו של הסטודנט.
(4) ההחזר לספק לאחר התשלום לסטודנטים, מותנה בקבלת רשימת הסטודנטים וגובה התשלום ששולם להם מאושרת ע"י רו"ח של הספק.
(5)  ההחזר לספק יהיה ללא כל תוספת בגין: ריבית, עמלה, עלות מימון או כל תוספת אחרת.
(6) בכל חודש בו שולם חלק של המילגה לסטודנטים, הספק יצרף חשבונית נפרדת בצרוף דו"ח תשלומי מלגות מאושר ע"י רו"ח של הספק.

2. אופציה ב'- תשלום מילגה לאחר קבלת מקדמה

באופציה זו הספק יוכל לקבל מקדמה מהמשרד, לצורך תשלום המלגות. 
 על הספק לפתוח חשבון בנק נפרד אשר יהיה ייעודי לפרוייקט זה. הספק יידרש להמציא ערבות בנקאית/ערבות חברת ביטוח לפקודת המשרד. סכום הערבות יהיה בהתאם לצפי התשלום של המלגות באותו חלק מהתשלום. הערבות תהיה בתוקף לחודש התשלום (פברואר, מאי ואוגוסט). הערבות תוחזק בידי המשרד אשר יהיה רשאי לממשה בכל מקרה שהספק לא יעמוד בהתחייבויותיו להעביר את כל כספי המלגות לחשבונות הסטודנטים, בכל חודש בו מתבצע החלק של התשלום. 

תשלום המלגות לסטודנטים יבוצע כדלקמן:

(1) התשלום יבוצע בחודש התשלום שנקבע.
(2) התשלום לסטודנט יעשה ישירות לחשבונו.
(3) תוכן רשימה של הסטודנטים, גובה התשלום ואישור על זיכוי חשבונו של הסטודנט.
(4) החלק של המילגה ישולם עד שבועיים לפני סוף החודש בו משולם החלק. על הספק להכין דו"ח בו מפורטים שמות הסטודנטים והתשלום שהועבר לכל סטודנט והיתרה הכספית שלא שולמה.
(5) ההתחשבנות עם הספק לאחר התשלום לסטודנטים, מותנה בקבלת רשימת הסטודנטים וגובה התשלום ששולם להם מאושרת ע"י רו"ח של הספק. ההחזר לספק יהיה ללא כל תוספת בגין: ריבית, עמלה, עלות מימון או כל תוספת אחרת.
(6) במקרה שישנה יתרת זכות לאחר העברת חלקי המילגה לסטודנטים. היתרה תוחזר למשרד לא יאוחר מהשבוע האחרון של חודש התשלום.
(7) במקרה שנותר יתרת חובה לספק לאחר העברת חלקי המילגה לסטודנטים. הספק יגיש חשבונית נפרדת על סכום החוב בצירוף דו"ח מפורט המאושר ע"י רו"ח של הספק. 
14.3 במועדי העברת תשלום המלגות המשרד ישלם לקבלן בנוסף החזר בגין הוצאות נסיעה של הסטודנטים וזאת כנגד דוח מפורט של הוצאות הנסיעה כנדרש במכרז זה.
14.4 על הספק לנהוג לפי כל הכללים החשבונאיים בעניין הוצאת חשבוניות בגין תשלומי המילגה.
14.5 אגף הכספים במשרד ישלם לספק עפ"י הוראת התכ"ם 1.4.3 (בתוקף מיום 1 באוגוסט 2008) המצורפת בנספח 1 למכרז, מותנה באישור מטעם המזמין שהשירות המפורט אכן בוצע (האישור יצויין בטופס מלווה מיוחד הנותן ביטוי גם לעניין הפיצוי המוסכם). 
14.6 כדי למנוע עיכובים בתשלום, ידאג הספק שהחשבונית המוגשת על ידו תהיה כתובה בכתב ברור וקריא, ותכלול את כל הפריטים הנדרשים כפי שיסוכם עם המזמין.

14.7 לספק לא תהיינה כל דרישות או טענות למשרד בגלל עיכובים בתשלום מסיבות של חוסר פרטים בחשבונית, או פרטים לא נכונים, או חוסר במסמכים או חוסר/ליקוי בדיווח – כפי שיידרשו ע"י החשב ו/או נציגות המשרד.

14.8 הספק אינו רשאי להתנות תשלום כלשהו לספקיו ו/או לעובדיו או לכל גורם אחר שעליו לשלם, בקבלת תשלומים מהמשרד.
14.9 כללי הצמדה
14.9.1 שירותים שאינם עתירי שכר
ככל שאחוז התשומות המיועדות למימון שכר העבודה נמוך מ- 70%, יחולו תנאי ההצמדה על מלוא התמורה כדלקמן:
1. על פי הנחיות החשב הכללי במשרד האוצר ב- 18 החודשים הראשונים להתקשרות לא תהיה הצמדה של המחירים שיקבעו במסגרת מכרז זה.
2. ההצמדה תחל רק בתום החודש ה- 18 להתקשרות כך שהחל מהחודש ה- 19 להתקשרות יוצמדו מחירי ההתקשרות למדד המחירים לצרכן. התחשיב לקביעת שיעור ההצמדה יתבסס על ההפרש שבין מדד הבסיס לבין המדד הקובע, כשמדד הבסיס הוא המדד הידוע של החודש ה- 18 להתקשרות (קרי, המדד המתפרסם ב- 15 לחודש ה- 19 להתקשרות), והמדד הקובע –המדד הידוע במועד הגשת החשבון.

3. למרות האמור לעיל, אם במהלך 18 החודשים הראשונים של ההתקשרות יחול שינוי במדד הרלוונטי ושיעורו יעלה לכדי 4% ומעלה מהמועד האחרון להגשת ההצעות, כפי שנקבע במכרז, תעשה התאמה לשינויים כדלהלן: שיעור ההתאמה יתבסס על השוואה בין מדד, שהיה ידוע ממועד שבו עבר המדד את 4% לבין המדד הקובע במועד/י הגשת החשבון/ות. הצמדה זו תימשך למשך יתרת תקופת ההתקשרות כשמדד הבסיס הינו המדד הראשון שבו עבר המדד את 4% כאמור.
14.9.2 שירותים עתירי שכר
ההצמדה תהיה כמפורטת בסעיף 4.2.1 בהוראת חשכ"ל 7.17.3 כאשר כל המחירים המוצעים ע"י הספק יהיו צמודים במלואם לתוספת היוקר הניתנת כפיצוי על התייקרות לכל השכירים במשק, בהתאם להסכמים קיבוציים בין לשכת התיאום של הארגונים הכלכליים לבין הסתדרות העובדים החדשה.
מועדי עדכון מחירי השירותים יהיו במועד החתימה על הסכם תוספת היוקר, כאשר:

מועד בסיס – המועד האחרון להגשת הצעות למכרז זה.

מחיר בסיס - מחיר שיאושר ע"י המשרד.
14.10 למשרד תהיה זכות עכבון לגבי תשלומים לספק בגין חוב שהספק חב לו.
14.11 לספק לא תהיה זכות עכבון בגין חוב שהמשרד חב לו.

14.12 אין להתחיל לבצע את השירות האמור במכרז זה לפני שייחתם הסכם בין המשרד לבין הספק הזוכה כדין.
15. מבנה ותכולת ההצעה
ההצעה תוגש על גבי חוברת ההצעה המצורפת בנספח 7.





בחוברת ההצעה מצורפים טפסים שונים ודרישות למסמכים של המציע. חובה למלא את חוברת ההצעה בשלמותה, לצרף את כל המסמכים הנדרשים, בסדר המפורט בחוברת ההצעה ונספחיה. 

הצעה חלקית ו/או במתכונת שונה מהטבלאות המצורפות לחוברת המכרז עלולה שלא להיבדק ואף להיפסל.
ההצעות תוגשנה בשפה העברית. כמו כן כל הנספחים, אישורים, תעודות וכל פרט הנדרש במכרז יוצג אך ורק בשפה העברית.
המחירים המוצעים יהיו בש"ח ולא יכללו מע"מ. 

על המציע לקחת בחשבון כי הבסיס להשוואת הצעות המחיר בין המציעים השונים יכלול מע"מ. 

במידה שלאחר המועד האחרון להגשת ההצעות אחוז המע"מ ישתנה, השוואת ההצעות תתבצע על בסיס המחירים שהוגשו בהצעה. 

תשלום המע"מ לספק, המחוייב במע"מ, יהיה עפ"י אחוז המע"מ, התקף במועד התשלום.

15.1 הצעת המחיר
15.1.1 מחיר עבור הפעלה חודשית של סטודנט אחד במוסד חינוכי, וזאת בהתאם למספר הסטודנטים המופעלים, על פי המדרגות הבאות:
1. עד 600 סטודנטים ראשונים.
2. 601-800 סטודנטים.
3. 801-1,000 סטודנטים.
4. 1,001 סטודנטים ומעלה.
15.1.2 ארגון מפגש מיון אזורי (עד 20 סטודנטים למפגש).
15.1.3 ארגון מפגש הכוונה וחתימת חוזה (עד 10 סטודנטים למפגש).
15.1.4 ארגון מפגשי הדרכה פדגוגית (עד 25 סטודנטים למפגש).
על המציע לפרט את התחשיב על פיו הגיע להצעת המחיר בכל סעיף וסעיף בחלוקה להוצאות קבועות והוצאות משתנות.

הפירוט יוכן על גבי דפי העזר המצורפים בחוברת ההצעה מיד לאחר הצעת המחיר.
המשרד רשאי לשנות את סכומי המלגות עפ"י שיקול דעתו הבלעדי ולספק לא תינתן תוספת להצעת המחיר בגין הרחבת או צימצום סכומי המלגות.

על המציע לכלול בהצעת המחיר את כל הוצאותיו לצורך ביצוע מלא ושלם של כל הפעילות במסגרת מכרז זה. הוצאות אלה כוללות עלות הכשרה של בעלי התפקידים, תשלום וניהול שכרם, הוצאות נסיעתם, הוצאות בגין חופשה, מחלה, עלות שכירה ואחזקה של האתרים והמשרדים ומקומות האחסון הנדרשים לצורך ביצוע מכרז זה.

המשרד לא יכסה שום הוצאה הכרוכה במסגרת מכרז זה, שלא במסגרת הסכום המוצע.

15.2 ניסיון המציע ורשימת עבודות דומות

המציע יפרט את ניסיונו בביצוע הפעילות הנדרשת בסעיפים 2.4.5-2.4.6, תוך ציון ההיקף הכמותי והכספי.
כמו כן על המציע לפרט שמות של מקבלי שירות חיצוניים (שאינם עובדי המציע ו/או חברות בנות ו/או חברות קשורות וכו') ומספרי הטלפון הקווי והסלולרי שלהם. 

לתשומת לב המציע, יש לרשום פרטי איש קשר עדכניים, מלאים ונכונים ולוודא מראש כי מדובר באנשי קשר זמינים.

המשרד יכול לפנות אל הלקוחות שברשימת הלקוחות שהוצגו בהצעתו על מנת לברר פרטים ורמת שביעות רצון של הלקוח.
המשרד רשאי לפנות גם ללקוחות שאינם ברשימת הלקוחות ולבעלי מידע רלוונטיים על בסיס מידע הקיים במשרד או העולה מתוך ההצעה או מבדיקתה ואף להסתמך על מידע הקיים אצלו שלא מלקוחות חיצוניים.
אם ההצעה היא מטעם מציע שזכה בעבר במכרז של המשרד, ילקח בחשבון, כאחד מהשיקולים המכריעים, אופן ביצוע התחייבויות המציע, לרבות עמידה בלוח זמנים ואיכות העבודות ורמת השירות.
15.3 נתונים כלליים של המציע

15.3.1 נתוני מנהל פדגוגי
יש לצרף להצעה למכרז קורות חיים מפורטים של מנהל הפדגוגי, תעודות ואישורי הכשרה אקדמאית ומקצועית, רשימת עבודות רלוונטיות שבוצעו על ידו, שמות של מקבלי שירות חיצוניים (שאינם עובדי המציע ו/או חברות בנות ו/או חברות קשורות וכו') ומספרי הטלפון הקווי והסלולרי שלהם.
לתשומת לב המציע, יש לרשום פרטי מקבלי שירות חיצוניים (שאינם עובדי המציע ו/או חברות בנות ו/או חברות קשורות ו/או מי שהיה המעסיק של המתאם), עדכניים, מלאים ונכונים ולוודא מראש כי מדובר באנשי קשר זמינים.

15.3.2 נתוני מנהל תפעולי של התכנית

יש לצרף להצעת המכרז קורות חיים מפורטים של מנהל תפעולי ל התוכנית, תעודות ואישורי הכשרה אקדמאית ומקצועית, רשימת עבודות רלוונטיות שבוצעו על ידו, שמות של מקבלי שירות חיצוניים (שאינם עובדי המציע ו/או חברות בנות ו/או חברות קשורות וכו') ומספרי הטלפון הקווי והסלולרי שלהם.
לתשומת לב המציע, יש לרשום פרטי מקבלי שירות חיצוניים (שאינם עובדי המציע ו/או חברות בנות ו/או חברות קשורות ו/או מי שהיה המעסיק של המתאם), עדכניים, מלאים ונכונים ולוודא מראש כי מדובר באנשי קשר זמינים.

כמו כן מובהר בזה כי ככל שהמציע יציג בהצעתו בעלי תפקידים שהינם עובדי מדינה, יחשב הדבר כאילו לא הציג בעלי תפקידים אלו ויקבל ציון אפס לגבי כל אחד מבעלי התפקידים שהינו עובד מדינה.
15.4 יש לענות על כל הסעיפים המפורטים בטופס ההצעה ואין להשאיר סעיפים ללא מענה.

15.5 ההצעה תוגש בשני עותקים זהים (מקור+העתק), כרוכים בהדבקה או בספירלה או בכל דרך שתמנע את פירוק החוברת. ההצעה תוגש במעטפה סגורה, תוך ציון: שם המכרז, מס' המכרז, וככל הניתן ללא סימן מזהה של המציע על גבי המעטפה, כל זאת כאמור בפרק "מסמכים נדרשים ותנאי מסירת ההצעה".
בנוסף, על המציע לצרף להצעתו 3 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
16. הקריטריונים לבחירת הספק
על המציע לקחת בחשבון כי תחילה תיבדק הצעתו מבחינת עמידתה בדרישות הסף כפי שפורטו במכרז זה.

רק לאחר שיתברר כי ההצעה עומדת בדרישות הסף היא תיבדק עפ"י הקריטריונים שלהלן.

על המציע לפרט את ההיקפים והפעילות הנדרשת בסעיפי הקריטריונים מאחר שלכל אחד מהם ינתן ציון בהתאם להיקף ולגודל.

על המציע לקחת בחשבון את הקריטריונים שינחו את המשרד בבחירת הספק:



16.1 סעיפי איכות – במשקל של 60%
להלן מפורטים עיקרי סעיפי האיכות לבחינת ההצעות: פירוט הקריטריונים על פיהם תיבחנה ההצעות, מצ"ב בטבלת השוואת ההצעות המצורפת בנספח 8 א' ו- ב'.

16.1.1 ניסיונו של המציע בפרוייקטים דומים, בעלי היקף ואופי דומה לנדרש, לרבות ניסיון של המשרד בעבודה עם המציע (במידה ויש נסיון).
16.1.2 חוות דעת של מקבלי שירות דומה מהמציע, (דהיינו מקבלי שירות חיצוניים שאינם מבין עובדי המציע בעבר או בהווה ו/או חברות בנות ו/או חברות קשורות וכו' או מי שהיה המעסיק של המציע / עובד שלו המוצע כבעל תפקיד) כפי שבאות לידי ביטוי בפניית צוות בדיקת ההצעות ללקוחות של המציע, בעיקר מההיבט של רמה מקצועית, רמת שירות, עמידה בלוחות זמנים, גמישות לשינויים ועוד.

חוות הדעת לגבי המציע, יילקחו מתוך רשימת הלקוחות שצויינו במסגרת הניסיון. 

על המציע לקחת בחשבון כי ככלל יילקחו בחשבון הפרוייקטים שבוצעו על ידי המציע ושעומדים במלואם בדרישות המכרז בלבד.
לצורך קבלת חוות דעת המשרד יפנה, באופן אקראי ועפ"י שיקול דעתו הבלעדי, אל הלקוחות שצוינו על ידי המציע, תוך מתן עדיפות לחוות דעת של עובדי המשרד שקיבלו שירות.
ככל שלא ניתן לקחת חוות דעת כיוון שאיש הקשר מטעם הלקוח המצויין בהצעה אינו זמין, ייגרע מהציון הכולל 10% על כל חוות דעת שלא נלקחה.

למען הסר ספק, ככל שהמשרד פנה לאיש הקשר שהוצג בהצעה וצויין ע"י איש הקשר כי אינו מכיר את הפעילות או את המציע או במקרים בהם איש הקשר היה המעסיק של המציע/בעל התפקיד המוצע במכרז זה, הציון שיינתן בסעיף חוות הצעת לפרוייקט זה יהיה אפס.
כמו כן, ככל שלא תינתנה חוות דעת ע"י גורם חיצוני כאמור, דהיינו – לא צוין לקוח חיצוני (כגון: שמדובר במציע עצמו או במעסיק עצמו ולא מדובר בלקוח חיצוני שקיבל שירות) (ובכלל זה מקרים בהם איש הקשר מטעם הלקוח מסרב לתת חוות דעת או סירב שחוות הדעת שלו תוצג), יחשב הדבר כאילו לא נמסרו שמות של לקוחות לצורך קבלת חוות דעת וינתן ציון של אפס בסעיף זה.
אם ההצעה היא מטעם מציע שזכה בעבר במכרז של המשרד או שלמשרד היכרות אחרת עמו או מידע לגביו, ילקח בחשבון, כאחד מהשיקולים המכריעים, אופן ביצוע התחייבויות המציע, לרבות עמידה בלוח זמנים ואיכות העבודות ורמת השירות.
16.1.3 ניסיון, הכשרה וחוות דעת (שתילקח מאנשי הקשר כפי שמפורט בטופס בדיקת ההצעות), על המנהל הפדגוגי המוצע.
לא תילקח חוות דעת על מנהל הפדגוגי שלא עמד בדרישות ההכשרה והניסיון.
חוות דעת של מקבלי שירות ממנהל הפרוייקט תילקחנה כאמור בסעיף 16.1.2 לעיל.
מובהר בזה כי חוות דעת תילקח רק מאנשי קשר שהיו לקוחות חיצוניים ולא עובדי המציע ו/או גורמים קשורים ו/או מי שהיה המעסיק של המנהל הפדגוגי בעבר.
16.1.4 ניסיון והכשרה של מנהל תפעולי של התכנית המוצע.
16.1.5 חוסן כלכלי (מחזור כספי שנתי).
לעניין המחזור הכספי השנתי, הציון לסעיף זה במחוון ייקבע על בסיס חישוב ממוצע של המחזור הכספי השנתי המוצג לשנים הנדרשות.
16.2 הצעת המחיר – במשקל של 40%
הצעת המחיר על כל מרכיביה.

חישוב ציון המחיר ייעשה כדלקמן:

הצעת המחיר המשוקללת (כולל מע"מ) הנמוכה ביותר, תקבל ציון 100% ולשאר ההצעות ייקבע הציון על פי הנוסחה הבאה:

[image: image6.emf]
16.3 תחילה תפתח המעטפה עליה מצויין "חוברת ההצעה " ויבדקו כל הסעיפים המתייחסים לאיכות (16.1.1-16.1.5), כפי שמפורטים בטבלת השוואת ההצעות (נספח 8 א' ו- ב') וינתנו להם ציונים מתאימים.
רק לגבי הצעות שקיבלו לפחות ציון של 70% בכל אחד מסעיפי האיכות בנספח 8 ב' (ולא בכל אחד מתתי הסעיפים המרכיבים כל סעיף איכות שבנספח 8 א') וציון איכות כולל בסעיפי האיכות של 80% ויותר בנספח 8 ב', תפתח המעטפה עליה מצויין "הצעת מחיר" והן תבחנה גם מבחינת הצעת המחיר.
הצעה שלא תעמוד בדרישות האיכות כאמור לעיל, לא תבחן מבחינת הצעת המחיר ותיפסל.
16.4 שיקלול ההצעות יחושב על בסיס של 60% מהציון המשוקלל של סעיפי האיכות ועוד 40% מהציון המשוקלל של סעיף המחיר.
16.5 אם לאחר שקלול התוצאות, קיבלו שתי הצעות או יותר תוצאה משוקללת זהה שהיא התוצאה הגבוהה ביותר, ואחת מן ההצעות היא של עסק בשליטת אישה, תיבחר ההצעה האמורה כזוכה במכרז ובלבד שצורף לה בעת הגשתה, אישור ותצהיר.

16.6 תינתן עדיפות למציעים בעלי הרכב כוח אדם עם ניסיון רב יותר בתחום הנדרש ובעלי הכשרה וכישורים גבוהים יותר וכן לאלו אשר יקצו אמצעים רבים ומגוונים יותר בתחום הנדרש לטובת הפרוייקט.
16.7 בנספח 8 למכרז מובאת טבלת השוואת הצעות, לרבות המשקל היחסי של כל סעיף.
17. משך הבדיקה ותקפות ההצעה
המשרד לא מתחייב לסיים הליכי המכרז ולקבוע זוכה תוך תקופה מסוימת. אך, אם הליכי אישור המכרז לא יסתיימו לאחר 90 יום מהמועד האחרון להגשת ההצעות, רשאי המציע לבטל את הצעתו ולקבל הערבות חזרה. ביטל המציע את ההצעה לפני התקופה האמורה, רשאי המשרד להגיש הערבות שצירף המציע להצעתו, לגביה.

ההודעה על ביטול ההצעה תועבר למשרד בכתב, תוך ציון מועד תחולה, אל מנהלת אגף רכש מכרזים והתקשרויות ותובא לדיון ולהחלטתה של וועדת המכרזים והרכישות.

אם וככל שהליכי המכרז יתארכו מעבר לתקופה הנ"ל, וידרשו המציעים המעוניינים כי הצעותיהם תילקחנה בחשבון, להאריך את תוקף הערבות יהיה עליהם להאריך את הערבות הבנקאית לתקופה שתידרש על ידי המשרד.
18. תקופת התקשרות

18.1 תקופת ההתקשרות תחל לאחר סיום הליכי המכרז וחתימת הסכם עם הספק, לפי קביעת המשרד, ותסתיים בתום שנה, אלא אם כן הוחלט על תקופה קצרה יותר ע"י וועדת המכרזים כאמור להלן.
18.2 המשרד רשאי להאריך את תקופת ההתקשרות מעבר לתקופה זו לעוד 3 שנים נוספות בהתאם לתקנות חוק חובת המכרזים, הוראות התכ"ם ובהתאם למכרז זה. ההארכה תעשה לכל שנה בנפרד.
18.3 כן מובהר בזה כי המשרד רשאי לקצר את תקופת ההתקשרות האמורה לעיל.
18.4 תוקף ההתקשרות כפוף לחוק התקציב. 
19. המשרד רשאי
19.1 לא להתחשב כלל בהצעה שהיא בלתי סבירה מבחינת המחיר לעומת מהות ההצעה, תנאיה, חוסר התייחסות מפורטת לסעיף מסעיפי המכרז, שלדעת המשרד מונע הערכת ההצעה כדבעי.
19.2 לבטל את המכרז.

19.3 למשרד נשמרת הזכות לפנות במהלך הבדיקה וההערכה אל המציע, בכדי לקבל הבהרות להצעתו, או בכדי להסיר אי בהירויות שעלולות להתעורר בבדיקת ההצעות או לבדוק את התאמתם, כפוף לכללי חוק חובת המכרזים והתכ"ם.

19.4 לא לקבוע את ההצעה הזולה ביותר או כל הצעה שהיא כזוכה.

19.5 מציע שזכה בעבר במכרז של המשרד או שלמשרד היכרות אחרת עמו או מידע לגביו, ילקח בחשבון, כאחד מהשיקולים המכריעים, אופן ביצוע התחייבויות המציע, לרבות עמידה בלוח זמנים ואיכות העבודות ורמת השירות.
19.6 אם וככל שהמציע הינו ספק השרותים נשוא המכרז שקדם למכרז זה או התקשרות אחרת, אזי חוות הדעת של היחידה מקבלת השרות תהיה מכריעה מבין חוות הדעת.
19.7 לקבוע מס' זוכים במכרז ולחלק ביניהם את העבודה.
19.8 לצמצם או להרחיב את היקף הפעילות.

בכל מקרה של הרחבה יש לקבל מסמך חתום מראש ע"י מורשה החתימה במשרד.

הכל לפי שיקול דעתו המוחלט של המשרד.
אין בסעיפי המכרז כדי לגרוע מזכויות הצדדים על פי כל דין.
20. יחסי הצדדים

20.1 השירותים יינתנו במסגרות ארגוניות של הספק בלבד. לעניין זה "מסגרת ארגונית" - לרבות מציאת עובדים, העסקתם, ניהול כל משא ומתן עמם, השגחה מתמדת על פעילותם, תשלום שכרם וכל תשלום סוציאלי נלווה אגב העסקתם, פיטוריהם והאחריות לכך, והטלת משמעת כמקובל במסגרת הספק.
20.2 הספק מצהיר, כי ידוע לו ולכל העובדים והמועסקים על ידיו לצרכי ביצוע מכרז זה, כי הינם עובדים ומועסקים במסגרת הארגונית של הספק, ולא של המשרד. בנספח 7 מובאת רשימת חוקי ההעסקה על פיהם יפעל הספק.
20.3 הספק מתחייב לא להציג את השירותים הניתנים, לא כלפי עובדיו ומעסיקיו, לא כלפי ציבור הנהנים משירותים אלה, כפעולות שלמשרד יש חלק בארגונן, אולם הספק רשאי להציג את השירותים כניתנים לפי בקשת המשרד, תחת פיקוחו, בעידודו, או כנהנים מתמיכתו, הכל לפי העניין.
20.4 בכל הקשור למערכת היחסים בין המשרד לבין הספק, יחשב הספק, כספק עצמאי לכל דבר ועניין. 
20.5 הספק מתחייב שלא להעסיק אדם המועסק כעובד ע"י המשרד, אלא באישור בכתב ומראש של מנהל היחידה המזמינה, של חשב המשרד והגורם המוסמך במשרד לאשר העסקה פרטית עם זאת מובהר בזה כי במסגרת ההצעה אין להציע כבעלי תפקידים מי שהינם עובדי מדינה.
20.6 הספק בלבד יהיה אחראי כלפי כל המועסקים על ידיו על פי כל דין. כן יהיה הספק לבדו אחראי לכל נזק שיגרם על ידיו, או בגין רכושו ונכסיו ועל ידי המועסקים על ידו למטרות חוזה זה. אם על אף האמור יחוייב המשרד כדין, לשאת חבות, או לעשות מעשה כלשהו, יפצה אותו על כך הספק באורח מלא.

20.7 הספק אחראי לעובדים, לאיכות העבודה, לגיבוי, למילוי מקום, להכשרת עובדים בהתאם לצרכים ובכלל זה השתלמויות וקורסים על חשבונו על פי צרכי השירותים במכרז. 
20.8 חובת הספק היא כחובת קבלן כמשמעותו בחוק חוזה קבלנות תשל"ד – 1974, בכפוף לאמור בתנאי המכרז ובכל חוזה התקשרות שיחתם על פי מכרז זה. 
20.9 הספק אינו רשאי להמחות (להעביר) לזולת את זכויותיו או את חובותיו לפי תנאי מכרז זה, כולן או חלקן, ללא הסכמה בכתב ומראש של המשרד. 

אין הספק רשאי להעביר את ביצוע החוזה כולו או חלקו במישרין או בעקיפין לאחר, ללא הסכמה בכתב מהמשרד. 

הסכמה כאמור, אם ניתנה לא תיצור יחסי חוזה כלשהם בין המשרד לבין ספק אחר, והספק הזוכה יהיה בכל מקרה אחראי כלפי המשרד לביצוע השירותים. 

20.10 הספק מתחייב לספק את השרות או הטובין בכל עת, לרבות בשעת חרום, שביתה וכיוצ"ב, בתנאי אספקה כפי שנקבעו בתנאי ההתקשרות. יש לציין כי הפרה של סעיף זה תהווה הפרה יסודית של הסכם ההתקשרות המקנה זכות לעורך המכרז לנקוט בצעדים כמוגדר בהסכם.
21. פיקוח

21.1 העבודה תוזמן על ידי אגף א' לחינוך יסודי (להלן: "המזמין") וכל הודעה או מסמך או הנחיה אשר צריכים להינתן לפי תנאי מכרז זה, תינתנה על ידי המזמין.

21.2 המשרד רשאי, בכל עת, לבדוק את המערכת התקציבית והנהלת החשבונות של הספק. על הספק להעמיד לרשותו ולעיונו של המשרד ו/או נציג מטעמו את כל החומר והמידע שידרשו ע"י המשרד ו/או נציגו, עפ"י שיקול דעתו הבלעדי של המשרד ו/או נציגו.

21.3 בלי לגרוע מכל האמור, רשאים נציגיו המוסמכים של המשרד, לבקר באתרי מתן השירותים ולהתרשם מהם ולהעביר את הערותיהם לנציגיו המוסמכים לעניין מכרז זה של הספק, לדרוש הפסקת עבודתו של כל עובד בפרוייקט הקשור למכרז. 
21.4 פיקוח מטעם המשרד לא משחרר את הספק מהתחייבויותיו ואחריותו כלפי המשרד למילוי כל תנאי מכרז זה. 
21.5 בביצוע השירותים מתחייב הספק לפעול בהתאם להנחיות כלליות שיקבל מזמן לזמן מאת המשרד, אך מוצהר בזאת, כי אין לראות בכל זכות הניתנת על פי מכרז זה למדינה, או לספק להורות או לכל אחד מהמועסקים על ידו, אלא אמצעי ביצוע הוראות מכרז זה במלואו.

22. ניגוד עניינים
הספק יתחייב כי הוא או מי מעובדיו אינו נמצא במצב של חשש לניגוד עניינים בין עבודתו המוצעת לבין עבודה עם גופים אחרים הקשורים במישרין או בעקיפין למשרד. בכל מקרה של קיום ניגוד עניינים כאמור, מתחייב הספק להודיע מראש למשרד על קיום ניגוד עניינים ולפרט את מהותו.

הספק יחתים את עובדיו וכן כל עובד אשר יחליף במהלך ההתקשרות עובד קיים על הצהרה ברוח זאת.

כמו כן, במקרים בהם הגיע המשרד למסקנה כי קיים חשש לניגוד עניינים, יפעל המשרד כמתחייב מן העניין.

23. הפרות יסודיות
למשרד שמורה זכות לביטול ההתקשרות במהלך כל שלב או בסיומו, במידה שהשרות ו/או איכות העבודה אינם ברמה הנדרשת עפ"י שיקול דעתו הבלעדי של המשרד.

ככל שיוחלט על הפסקת התקשרות, הספק יקבל תשלום רק עבור העבודה שבוצעה עד לאותו מועד ובתנאי שניתן לעשות שימוש בתוצריה, עפ"י שיקול דעתו הבלעדי של המשרד.

24. מהזוכה (להלן הספק) יידרש
24.1 לחתום על ההסכם המצ"ב בדבר ביצוע השירותים בהתאם לדרישות המכרז ופרטי הצעתו שיאושרו ע"י המשרד.
24.2 בהתאם להחלטת ממשלה מס' 1116 מיום 29.12.2013 שעניינה פרסום היתרים ומסמכי התקשרות בין רשויות המדינה לגופים פרטיים (להלן – "החלטת הממשלה"), יפורסם החוזה החתום באתר חופש המידע המרכזי שכתובתו www.foi.gov.il, וזאת בתוך חודש ימים מיום חתימתו.
ההתקשרות תפורסם בנוסחה המלא והסופי והפרסום יחול על כל תוספת או תיקון של ההתקשרות שנעשו לאחר שפורסמה ההתקשרות.

הצד לחוזה או צד ג' העלול להיפגע מפרסום החוזה, רשאי להתנגד לפרסום סעיפים מסוימים בהסכם, כולם או חלקם ועליו להצביע באופן ברור ומנומק על החלקים הרלוונטיים שלטעמו עלולים לפגוע בו כאמור בסעיף 4(ז) בהחלטת הממשלה.

המשרד יהיה רשאי לדחות את התנגדות המתקשר או צד ג' אם מצא כי לא מתקיים חריג בדין לפרסום ההתקשרות או אם השתכנע כי בנסיבות העניין משקלו של האינטרס הציבורי בגילוי המידע עולה על עוצמת הנזק הצפויה לגוף הפרטי כתוצאה מפרסום המידע.

החליט המשרד לדחות את התנגדות הגוף הפרטי, יודיע על כך בהחלטה מנומקת בכתב ויודיע לגוף הפרטי כי הוא רשאי לעתור כנגד החלטה זו בתוך 21 ימים כאמור בסעיף 4(ז) להחלטת הממשלה.

המשרד לא יפרסם את המידע שפרסומו שנוי במחלוקת בטרם חלפה התקופה להגשת עתירה.

ככל שהמשרד יקבל את התנגדות הגוף הפרטי בהמשך למשא ומתן בין הצדדים ובהתאם להחלטת הממשלה, יודיע המשרד שהחליט לא לפרסם את הסעיפים המפורטים כגון בטבלה שלהלן מהטעמים שיפורטו בטבלה(*):
	מספר הסעיף בחוזה
	העילה לאי חשיפתו (ציון הסעיף הרלוונטי מכח חוק חופש המידע, התנ"ח – 1998)

	
	

	
	


(*) 
ככל שיש מניעה מלפרסם מידע מהטעם שהוא שנוי במחלוקת וטרם חלפה התקופה להגשת העתירה או שלא ניתנה החלטה בעתירה שהוגשה, תצוין גם עובדה זו בטבלה.
24.3 הספק ימציא ערבות ביצוע, לפקודת המשרד בשיעור של 5% מהיקף ההתקשרות השנתי כולל מע"מ למשך תקופת ההתקשרות ועוד חודשיים.
במידה שההצעה הזוכה הוגשה ע"י מספר גופים שהתקשרו ביניהם לצורך הגשת ההצעה, הגוף המוביל יחתום על החוזה עם המשרד ויצורפו אליו הסכם התקשרות בין הגופים שהגישו את ההצעה הזוכה וערבות הביצוע.
ערבות הביצוע לאבטחת מילוי התחייבויותיו על פי תנאי מכרז שימציא הספק, כמפורט לעיל תוחזק בידי המשרד אשר יהיה רשאי לממשה בכל מקרה שהספק לא יעמוד בהתחייבויותיו.

24.4 בכל מקרה בו הספק לא יעמוד בהתחייבויותיו על פי תנאי החוזה ומכרז זה, רשאי המשרד לבטל את אישור הספק במכרז ו/או בחוזה בהודעה בכתב לספק, החל בתאריך שייקבע על ידי המשרד בהודעה, זאת לאחר שניתנה לספק הודעה בה נדרש לתקן את המעוות והספק לא תיקן את המעוות בהתאם להודעה תוך הזמן שנקבע בהודעה. אין בסעיף זה כדי לגרוע מזכויות הצדדים על פי כל דין.

24.5 הופר החוזה על ידי הספק ו/או בוטל האישור שניתן לספק הזוכה במכרז ו/או החוזה לביצוע השירותים, רשאי המשרד להגיש את ערבות הביצוע לגביה, וכן למסור את ביצוע החוזה/המכרז למי שייקבע ע"י המשרד, והספק יפצה את המשרד ו/או היחידה המזמינה על כל הפסד ונזק שיגרמו להם בגין כך.

24.6 הספק יגיש למשרד את ערבות הביצוע, בצירוף הסכם חתום ע"י המורשים מטעמו, תוך שבוע מקבלת ההסכם החתום בראשי תיבות ע"י המורשים מטעם המשרד.

24.7 במקרה שהמשרד יעשה שימוש בזכותו להאריך את תוקף החוזה, מתחייב הספק למסור למשרד לא פחות מ- 30 יום לפני תחילת התקופה המוארכת, ערבות ביצוע כמפורט במכרז זה וכאמור לעיל, שתהיה בתוקף למשך כל תקופת ההתקשרות הנוספת בתוספת 60 יום והוראות חוזה זה יחולו עליה, בשינויים המחויבים לפי העניין. 
24.8 על הספק לתעד במערכת המידע שלו כל פעילות הנדרשת במכרז זה ולשמור מידע זה במשך כל תקופת ההתקשרות ועוד חודשיים.
24.9 אין בסעיפי המכרז כדי לגרוע מזכויות הצדדים על פי כל דין.

25. מסמכים נדרשים ותנאי מסירת ההצעה
25.1 להצעה (חוברת הצעה מלאה על כל סעיפיה) יש לצרף:

25.1.1 יש לענות על כל הסעיפים המפורטים בטופס ההצעה ואין להשאיר סעיפים ללא מענה.

ההצעה תוגש בשני עותקים זהים (מקור+העתק), כרוכים בהדבקה או בספירלה או בכל דרך שתמנע את פירוק החוברת. ההצעה תוגש במעטפה סגורה, תוך ציון: שם המכרז, מס' המכרז, "חוברת הצעה" וככל הניתן ללא סימן מזהה של המציע על גבי המעטפה.
בנוסף, על המציע לצרף להצעתו 3 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
הצעת המחיר בצירוף דפי העזר לחישוב הצעת המחיר יופרדו ע"י המציע ויוגשו ב- 2 עותקים במעטפה נפרדת תוך ציון: שם המכרז, מס' המכרז, "הצעת מחיר" וככל הניתן ללא סימן מזהה של המציע על גבי המעטפה.

המעטפה הכוללת את חוברת ההצעה והמעטפה הכוללת את הצעת המחיר יוכנסו למעטפה אחת תוך ציון שם המכרז ומס' המכרז וככל הניתן ללא סימן מזהה של המציע על גבי המעטפה.

על המציע לחתום על כל דף מדפי הצעתו במתכונת המצורפת בחוברת ההצעה ובנוסף על המציע לדאוג להחתים עו"ד או רו"ח על אותם הדפים בהצעה בהם מצויין כך במפורש.

הגוף המוביל וכל אחד מהגופים המצטרפים יחתמו על כל דפי ההצעה המוגשת.

במידה שהמציע זכה במכרז, הגוף המוביל יהיה המקשר היחיד בין המשרד לבין הזוכה, יחתום על חוזה ההתקשרות ויגיש את כל הדוחות והחשבונות הנובעים מההתקשרות ולו תהיה האחריות הכוללת כלפי המשרד בכל הנוגע לביצוע השרות. יחד עם זאת, גם כל הגופים המתקשרים אחראים כלפי המשרד לביצוע שלם של השרות למשך כל תקופת ההתקשרות.
25.1.2 ערבות מציע, מטעם המציע לקיום תנאי המכרז, ההצעה וחתימה על החוזה, לפקודת המשרד בסך של 75,000 ₪. 
הערבות תישא את תאריך המועד להגשת ההצעה למכרז ותהיה בתוקף עד לתאריך: 16.4.2017.
הערבות תישא את תאריך המועד להגשת ההצעה למכרז או כל תאריך שקדם למועד זה.
בשום מקרה לא תתקבל ערבות הנושאת תאריך מאוחר יותר.

נוסח ערבות המציע יהיה תואם לנוסח המצורף למכרז (בנספח 7). 
ניתן להגיש מספר כתבי ערבות מציע ובלבד שהסכום הכולל שלהם יהיה תואם את הסכום הכולל הנדרש במכרז. כל כתבי ערבות המציע יהיו בנוסח הנדרש וישאו את התאריכים.

הצעות שלא תצורף אליהן ערבות מציע כנדרש תיפסלנה על הסף.

לאחר תום הליכי המכרז תוחזרנה ערבויות המציעים למציעים שלא יזכו במכרז.
ערבות המציע שיזכה במכרז תוחזר לו עם החתימה על החוזה וקבלת ערבות ביצוע למשך תקופת ההתקשרות.

המציע מתחייב לעמוד בכל תנאי הצעתו למכרז, שאלמלא כן, יהיה המשרד רשאי להגיש את ערבות המציע שצירף להצעתו לגבייה. מובהר בזה כי באם המציע לא יעמוד בתנאי הצעתו למכרז, יהיה המשרד רשאי להגיש הערבות לגבייה ובנוסף לכך, לתבוע מהמציע כל נזק שנגרם ו/או שיגרם למשרד כתוצאה מאי עמידתו של המציע בתנאי הצעתו למכרז, והעולה על גובה ערבות המציע שצרף המציע למכרז.

25.1.3 במקרה שההצעה מוגשת על ידי תאגיד, יצורפו אישורים מתאימים לגבי רישום התאגיד, זכויות החותמים בשמו וסמכותם לחייב את התאגיד בחתימתם.
25.1.4 במקרה של גוף משפטי מאוגד יש לצרף את האישורים הבאים:
1. אישור רשם רשמי בישראל על שם המציע.
2. אישור נסח חברה עדכני של רשם התאגידים (פלט עדכני).
3. פרטים על המציע, מאושרים ע"י רו"ח/עו"ד:
(1) שם המציע כפי שהוא רשום ברשם רשמי.
(2) סוג ההתארגנות.
(3) תאריך ההתארגנות.
(4) מספר מזהה.
(5) שמות ומס' ת.ז. של המוסמכים לחתום ולהתחייב בשם המציע.
כל זאת יוגש על פי הנוסח בנספח 7.
25.1.5 אם המציע הינו עמותה, חובה לצרף:
1. אישור רשם רשמי בישראל על שם המציע.
2. אישור על ניהול תקין, מטעם רשם העמותות, תקף לשנה השוטפת.
3. אישור מרו"ח של המציע, האם הצעתו תהיה חייבת/פטורה ממע"מ לעניין מכרז זה.
במידה ולא יצורף אישור זה, יחושב סכום ההצעה לצורך השוואת הצעות בתוספת מע"מ.

4. הצהרה של העמותה על אי בקשת תמיכה (נספח 7).
25.1.6 אישור בר-תוקף על ניהול ספרי חשבונות ורשומות עפ"י חוק עסקאות גופים ציבוריים (אכיפת ניהול חשבונות) תשל"ו – 1976 מטעם פקיד השומה וממונה איזורי מע"מ, על שם המציע.
אישור מטעם רואה חשבון או יועץ מס לא יתקבל.
25.1.7 בנספח 2 למכרז זה מצורף חוזה ההתקשרות. 
על המציע (הגוף המוביל) למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.
פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז.
יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח.

עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 
יש לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
25.1.8 מסמכי הבהרות ככל שיהיו, חתומים בראשי תיבות (כולל חותמת) ע"י המציע (הגוף המוביל) על כל עמוד (כנדרש בפרק 1 – מבוא).
25.1.9 הניסיון הנדרש בסעיפים 2.4.5-2.4.6, יפורט ברשימה כרונולוגית מלאה של העבודות שבוצעו לפחות במהלך שנות הניסיון ושל לקוחות שקיבלו שירות זה או דומה לו מהמציע, תוך ציון שם הלקוח, שם איש הקשר, מספר הטלפון הקווי וטלפון הסלולרי שלו.

25.1.10 קורות חיים ומסמכים המעידים על הכשרתו וניסיונו של מנהל פדגוגי ומנהל תפעולי של התכנית הנדרשים במכרז.
25.1.11 התחייבות לקיום חקיקה בתחום העסקת עובדים, על גבי הטופס המצורף בנספח 7.
25.1.12 אסמכתא, בצירוף אישור רואה חשבון, המצהירה את הגובה (באחוזים) של מרכיב תשומותיו המיועדות למימון שכר העבודה, במסגרת מכרז זה.
25.1.13 תצהיר של המציע כי הקובץ הסרוק של ההצעה שנמסר ע"י המציע/ה הנ"ל, יחד עם ההצעה המודפסת, כעותק סרוק של ההצעה המודפסת שהוגשה ע"י המציע/ה כמענה למכרז הנ"ל, הינו זהה לחלוטין לעותק המודפס של ההצעה, עפ"י הנוסח המצורף בנספח 7.
25.1.14 תצהיר של המציע המאומת ע"י עו"ד בדבר היעדר הרשעות בעבירות לפי חוק עובדים זרים ולפי חוק שכר מינימום, עפ"י הנוסח המצורף בנספח 7.
25.1.15 התחייבות המציע בדבר שעות העסקה של בעלי התפקידים המוצעים
25.1.16 הצהרה של המציע (בנספח 7) כי לא עולה חשש לניגוד עניינים, בין הפעילות הנדרשת במכרז זה לבין פעילויות אחרות עם המשרד בהם המציע מעורב.
25.1.17 אישור מרואה חשבון המבקר את החברה או מעורך דין שבשרות החברה על התחייבות המציע לדרישה לעשות שימוש לצורך המכרז אך ורק בתוכנות מקוריות, לשמור על סודיות ולשמור על זכויות יוצרים כחוק (נספח 7). 

25.1.18 הצהרה של המציע בעניין דרישות ביטוח, עפ"י הנוסח המצורף בנספח 7.
25.1.19 בהתאם לתקנות חוק חובת המכרזים, תקנה 21-ה' ותקנה 21-ו', מציעים אשר לא נקבעו כזוכים במכרז רשאים לעיין בהצעה שנקבעה כזוכה, למעט חלקים בהצעה אשר העיון בהם עלול לחשוף סוד מסחרי או סוד מקצועי. 
המשרד רשאי לגבות תשלום לכיסוי העלות הכרוכה בקיום ההוראות בתקנה זה.
המציע חייב לציין מראש בחוברת ההצעה דף 3 סעיף 3, אלו עמודים בהצעתו עלולים לחשוף סוד מסחרי או סוד מקצועי, למעט עלויות וסעיפים הנוגעים להוכחת עמידה בדרישות הסף, לפני הצגה למתחרים, ולנמק זאת. 
בכל מקרה, מובהר בזאת, כי ההחלטה בדבר חשיפה או חיסיון של חלקים בהצעה הינם בסמכותה של ועדת המכרזים של המשרד אשר רשאית לחשוף גם חלקים שהמציע ציין אותם כחסויים. 

משרד החינוך רשאי לפסול הצעות אשר לא יצורפו אליהם המסמכים הנ"ל.

25.1.20 בהתאם להחלטת ממשלה מס' 1116 מיום 29.12.2013 שעניינה פרסום היתרים ומסמכי התקשרות בין רשויות המדינה לגופים פרטיים (להלן – "החלטת הממשלה"), יפורסם החוזה החתום באתר חופש המידע המרכזי שכתובתו www.foi.gov.il, וזאת בתוך כחודש ימים מיום חתימתו. 

ככל שמציע מבקש להתנגד לפרסום סעיפים מסוימים בהסכם, כולם או חלקם עליו להצביע בהצעתו באופן ברור ומנומק על החלקים הרלוונטיים שלטעמו עלולים לפגוע בו כאמור בסעיף 4(ז) בהחלטת הממשלה.
25.1.21 לעניין עידוד נשים בעסקים

אישור של רואה חשבון כי בעסק מסוים אישה מחזיקה בשליטה וכי לא התקיים אף אחד מאלה:

(1) אם מכהן בעסק נושא משרה שאינו אישה – הוא אינו קרוב של המחזיקה בשליטה.
(2) אם שליש מהדירקטורים אינם נשים – אין הם קרובים של המחזיקה בשליטה.

25.2 על המציע לוודא, כי המספר המזהה (לדוגמא מס' ח"פ או מס' עמותה) בכל המסמכים המוגשים, לרבות רישום במע"מ (תעודת עוסק מורשה) ובמס הכנסה (אישור על ניהול ספרים), יהיה זהה. אם וככל שאין התאמה במספר המזהה, יצרף אישור/הסבר מטעם הרשויות המוסמכות לכך. 

25.3 כל שינוי שייעשה במסמכי המכרז או כל הסתייגות ביחס אליהם, בין על ידי תוספת בגוף המסמכים ובין במכתב לוואי או בכל דרך אחרת לא יובא בחשבון בעת הדיון בהצעה כאילו לא נכתב ואף עלול לגרום לפסילתה.
אין כל חובה על המשרד להודיע למציע כל הודעה בנוסף על האמור בסעיף זה.
קיבל המשרד את הצעת המציע, יראו את השינויים האמורים כאילו לא היו כלל.
25.4 הצעות מפורטות בהתאם לדרישות המכרז, יש לשלוח אל:
משרד החינוך 
המשנה למנהלת הכללית
אגף רכש מכרזים והתקשרויות
"תיבת המכרזים"
רח' שבטי ישראל 34 
ירושלים 9100201
מכרז היקפים משתנים 37/12.2016 : הקמה ותפעול מינהלה למימוש חוק עידוד מעורבות סטודנטים ביום חינוך ארוך
יש לציין על המעטפה הסגורה את מספר המכרז ונושאו.

על ההצעה להתקבל ל- "תיבת המכרזים" לא יאוחר מתאריך: 16.1.2017 שעה: 11:00
באחריות המציע לדאוג כי הצעתו תגיע לכל המאוחר במועד הנ"ל, למשרדי אגף רכש מכרזים והתקשרויות, תירשם ותוכנס לתיבת המכרזים.

הצעה שתגיע בפקס או בדואר אלקטרוני- תיפסל על הסף.
הצעה שתגיע לאחר המועד האחרון להגשת ההצעות, לא תובא לדיון ותיפסל על הסף.

בכבוד רב,

אורנה מיטמיגר

מנהלת אגף רכש מכרזים והתקשרויות 

	שם ההוראה: מועדי תשלום

	פרק ראשי: ביצוע תקציב
	מספר הוראה: 1.4.3

	פרק משני: ביצוע תשלומים בגין התחייבויות
	מהדורה: 01


מילות מפתח:

	מועד תשלום ממשלתי


1. כללי
1.1. הסכם התקשרות כולל בין השאר מועדים לתשלום. במקרים שבהם לא נקבעו מועדים כאלה, יש לפעול בהתאם לאמור בהוראה זו.
1.2. מועדי התשלום בהתקשרויות חדשות עם גורמים חיצוניים יהיו בהתאם לאמור בהוראה זו. 
2. מטרת המסמך
2.1. להנחות את החשבים בדבר גישה אחידה לגבי מועדי תשלום, החל משלב ביצוע ההתקשרות וכלה בביצוע התשלומים עצמם.
3. הגדרות
3.1. חשבון – דרישה לתשלום או חשבונית אשר הוגשו למשרד ממשלתי ונחתמו על ידי מגיש המסמך.
3.2. מועד הגשת החשבון/חשבונית למשרד – המועד שבו התקבלו החשבון/חשבונית במשרד, בהתאם להסכם ההתקשרות שעליו חתומים הצדדים.
3.3. מועד התשלום הממשלתי – התקופה שבין היום ה-15 לבין היום ה-24 בכל חודש לועזי (כולל שני ימים אלו).
4. הנחיות לביצוע 
4.1. סוגי התשלומים שעליהם חלה הוראה זו
4.1.1. תשלומי תמיכות, בהתאם לפי סעיף 3 א' לחוק יסודות התקציב, התשמ"ה-1985.
4.1.2. תשלומים בגין קניות בארץ, למעט המקרים הבאים:
4.1.2.1. תשלומים לקבלנים בגין עבודות פיתוח ובנייה.
4.1.2.2. תשלומי פסקי דין.

4.1.2.3. תשלומים בין משרדי ממשלה.
4.1.2.4. תשלומים לספקים ולזכאים אחרים אשר חוזה ההתקשרות עמם מציין באופן מפורש מועד תשלום השונה מהאמור בהוראה זו.
	שם המאשר: אבישר כהן
	תפקיד: סגן בכיר לחשב הכללי
	חטיבה: מידע ניהולי

	בתוקף מיום: 1.08.2008
	http://takam.mof.gov.il

4.2. תשלומים בגין התקשרויות שנחתמו לפני 1 בינואר 2007
4.2.1. אם נקבע מועד מפורש לתשלום, הוא יתבצע לפי האמור בהסכם ההתקשרות.
4.2.2. אם לא נקבע מועד מפורש לתשלום, הוא יתבצע לפי האמור בהוראה זו.
4.3. קביעת מועדי התשלום 
4.3.1. ככלל, יקבע חשב המשרד באופן בלתי תלוי את מועדי התשלום לכל ספק ולכל זכאי אחר במועדים המפורטים להלן:
4.3.1.1. חשבון/חשבונית אשר יוגשו בתאריכים 15-1 בחודש, ישולם בתחילת מועד התשלום הממשלתי של החודש העוקב.
4.3.1.2. חשבון/חשבונית אשר יוגשו בתאריכים 24-16 בחודש, ישולם בחודש העוקב לפי יום הגשת החשבון, כלומר בדיוק 30 יום מיום הגשת החשבון.
4.3.1.3. חשבון/חשבונית אשר יוגשו בתאריכים 31-25 בחודש, ישולם ב-24 בחודש העוקב, דהיינו בסוף מועד התשלום הממשלתי של החודש העוקב.
4.3.2. התשלומים המפורטים מטה ישולמו במועד התשלום הממשלתי הקרוב ביותר למועד הגשת החשבון למשרד, ולא בהתאם להוראת סעיף ‎4.3.1:
4.3.2.1. תשלומים שבמהותם מיועדים לתשלום שכר ומשכורות (כגון תשלום לחברת כוח אדם וכדומה).
4.3.2.2. תשלומים לגופים נתמכים, בהתאם להוראות תכ"ם, "תמיכות", פרק 6.
4.4. חריגה ממועד ביצוע התשלום
4.4.1. חשב המשרד יהיה רשאי לאשר חריגה מההנחיות שבהוראה זו ולהקדים מועד תשלום. 
4.4.2. חשב המאשר חריגה והקדמת מועד תשלום, יערוך מסמך המפרט את הסיבות והנימוקים לביצוע החריגה ולהקדמת מועד התשלום. מסמך זה יצורף למסמכי התשלום.
4.4.3. במקרים שבהם חשב המשרד קיבל בקשה של המוטב להקדים תשלום ואת הסכמתו בכתב לגביית ריבית החשב הכללי – יהיה החשב רשאי לאשר בקשה זו ולגבות ריבית בהתאם להוראת תכ"ם, "קביעת שיעורי ריבית", מס' 3.1.1.
4.4.4. חשב המשרד יעביר מחצית מהסכום שנגבה במסגרת סעיף ‎4.4.3 להכנסות המדינה, ואילו המחצית האחרת תועבר לתקנה התקציבית שממנה בוצע התשלום.
4.5. מועדי התשלום ליחידות הממשלה לא ייקבעו בהתאם להוראות פרק זה, ולגביהם לא תחול מגבלה על מועד ביצוע התשלום.
4.6. תשלומים לרשויות מקומיות יתבצעו בהתאם להוראה זו.
5. מסמכים ישימים
5.1. חוק יסודות התקציב התשמ"ה-1985.
5.2. הוראת תכ"ם, "קביעת שיעורי ריבית", מס' 3.1.1.
5.3. הוראות תכ"ם, "תמיכות", פרק 6.
6. נספחים
6.1. נספח א – טבלת שינויים שבוצעו בהוראה.
נספח א – [טבלת שינויים שבוצעו בהוראה]
	מהדורה 

חדשה 
	תאריך 

ביצוע עדכון
	סעיף/ים מושפע/ים
	תיאור עדכון/נימוקים

ח ו ז ה (בעקבות מכרז היקפים משתנים)

שנחתם ביום_________ בחודש ___________ לשנת ________ בירושלים

בין

מדינת ישראל באמצעות ממשלת ישראל המיוצגת על ידי _______________ וחשב משרד החינוך 
 (שם היחידה במשרד)


(להלן: "המשרד") המורשים לחתום בשם המדינה על פי הרשאות שפורסמו בילקוט הפרסומים

(להלן: "המדינה")

מצד אחד

לבין

___________________

מרחוב_________________ (להלן: "צד ב'" ו/או "הקבלן")

באמצעות__________________________

מצד שני

הואיל:
ולמשרד דרושים שרותים של________________________________;

והואיל: 
והמשרד פרסם מכרז ___________ מיום___________ לקבלת השירותים הנ"ל;

והואיל:
וצד ב' מצהיר שהינו בעל הידע והנסיון הדרושים לצורך מתן השירותים הנ"ל ברמה גבוהה ובמסגרת ארגונית משלו.

והואיל:
והמדינה הסכימה להתקשר עם צד ב' בחוזה זה לאחר שההתקשרות אושרה על ידי ועדת מכרזים בדיון מס' __________ מיום__________;

הוצהר הותנה והוסכם בין הצדדים כדלקמן:

1. הגדרות
בהסכם זה יהיו למונחים הבאים הפרשנות שלצידם אלא אם כן נאמר אחרת:

1.1 "המכרז" - מכרז מס' 37/12.2016 מיום 1.12.2016 שענינו הקמה ותפעול מינהלה למימוש חוק עידוד מעורבות סטודנטים ביום חינוך ארוך
1.2 "היחידה" - אגף א' לחינוך יסודי 
1.3 "השירותים" - פרושו השירותים נשוא הסכם זה.

2. כללי

2.1 המבוא לחוזה זה לרבות כל ההצהרות הכלולות בו והנספחים לחוזה זה מהווים חלק בלתי נפרד ממנו ויפורשו ביחד עמו.

2.2 הנספחים לחוזה זה הם:

נספח א' - מכרז מס' 37/12.2016 מיום 1.12.2016 כולל מסמכי הבהרות ככל שיהיו.
נספח ב' - הצעת צד ב' מיום ________ או חלקים ממנה כפי שהתקבלו על ידי המשרד.
נספח ג' - תכנית עבודה לתקופה 



נספח ד' - ערבות בנקאית.

נספח ה' - התחייבות לשמירת סודיות.

2.3 סתירה בין מסמכים
הצעת צד ב' או חלקים ממנה (אם התקבלו אחת או יותר מהחלופות שהציע צד ב' לביצוע מכרז) תהווה חלק בלתי נפרד מחוזה זה.

בכל מקרה של סתירה או אי התאמה בין הצעת צד ב' כפי שאושרה על ידי המשרד לבין יתר נספחי החוזה כולם או חלקם תגברנה הוראות יתר נספחי החוזה על פני הצעת צד ב'.

3. תקופת ההתקשרות

3.1 תקופת ההתקשרות על פי חוזה זה תחל ביום _______ ותסתיים לא יאוחר מיום______.

3.2 הארכת התקשרות
הצדדים יהיו רשאים להאריך את ההתקשרות לתקופות נוספות בכפיפות להוראות חוק חובת המכרזים, התשנ"ב - 1993 ובכפיפות להוראות החשב הכללי במשרד האוצר.

3.3 יובהר כי התקשרות הנפרשת על פני 2 שנות תקציב, בהיותה חופפת שנת לימודים (מספטמבר בשנה מסוימת עד לאוגוסט בשנה העוקבת), תהיה כפופה ותלויה באישור תקציב המדינה בשנה העוקבת. לפיכך, ככל שלא יאושר תקציב מדינה בשנה העוקבת או שלא יהיה תקציב פנוי לנושא, תופסק ההתקשרות.

4. התמורה

4.1 תמורת ביצוע כל התחייבויותיו של צד ב' לפי חוזה זה ישלם המשרד לצד ב' על יסוד דו"חות ביצוע מפורטים שיגיש צד ב' למשרד ושיאושרו על ידי המדינה בסכום שלא יעלה על סך ____ ₪ בהתאם לתנאי המכרז (להלן: "התמורה") עפ"י תוכנית עבודה המצ"ב.
4.2 הסכום האמור לעיל מתוקצב בסעיף תקציבי 


.
4.3 צד ב' מתחייב ומצהיר בזה שלא יבצע כל עבודה שהיא אלא ע"פ תוכנית עבודה אשר הוצאה כנדרש ע"י המשרד ואושרה ע"י מורשי החתימה מטעם הגורם המקצועי והחשבות. 

4.4 נוהל התשלום 
4.4.1 התשלום בגין פעולות המתבצעות במסגרת הסכם זה ישולם על פי הגשת חשבונות ביניים בצירוף דו"ח פעילות תקופתי, בהתאמה למחירים שנקבעו בנספחים המצ"ב.

4.4.2 בתחילת כל חודש יגיש צד ב' חשבונית מלווה בדיווח טכני (הן בדו"ח מודפס והן במדיה מגנטית) על השירות שביצע ואת שכר הטרחה הנובע מהיקף זה, בהתאם למחירים שייקבעו בנספח - המצ"ב.

החשבונית תכלול את הפרטים הבאים:

1. יחידות התפוקה המפורטות בסעיף ___ שבמכרז כפול המחיר בגין כל יחידת תפוקה כפי שזכה במכרז.
2. תוספת התייקרות אם חלה

_____________________________________________________________

3. סה"כ.

4. תוספת מע"מ.

_____________________________________________________________

5. סה"כ לתשלום.

4.4.3 תשלום התמורה יבוצע על ידי אגף הכספים במשרד עפ"י הוראת התכ"ם החדשה 1.4.3, מותנה באישור מטעם היחידה המקצועית שהשירות המפורט אכן בוצע (האישור יצויין בטופס מלווה הנותן ביטוי גם לעניין הפיצוי המוסכם ככל שישנו). 
4.4.4 כדי למנוע עיכובים בתשלום, ידאג צד ב' שהחשבונית המוגשת על ידו למשרד תהיה מודפסת ותכלול את כל הפריטים הנדרשים כפי שיסוכם עם היחידה.

4.4.5 לצד ב' לא תהיינה כל דרישות או טענות למשרד / ליחידה בגלל עיכובים בתשלום הנובעים מדו"ח שאינו מפורט כדבעי ו/או חוסר פרטים בחשבון, ו/או פרטים לא נכונים, ו/או חוסר במסמכים.

4.4.6 מובהר בזה כי המשרד לא ישלם בגין עבודה אשר בוצעה ללא הזמנת עבודה, מתאימה. 

4.5 מקדמות

אם ישלם המשרד לצד ב' מקדמות, הן תשולמנה בהתאם לאישורו של חשב המשרד ובכפוף להוראות החשב הכללי.

4.6 סופיות התמורה
התמורה הינה קבועה, מוחלטת וסופית וצד ב' לא יהיה רשאי לדרוש מהמשרד העלאות או שינויים בתמורה בגין ביצוע חיוביו על פי חוזה זה מכל סיבה שהיא.

4.7 תשלומי יתר

בתום תקופת חוזה זה יבדקו הצדדים את התשלומים שביצעה המדינה לאור דו"חות וחשבונות צד ב' שאושרו. אם יתברר שהמדינה שילמה סכומי יתר יחזירם צד ב' למדינה תוך חודש ימים כשהם צמודים כאמור בהוראות חוזה זה.

4.8 חוק התקציב
חוזה זה יהיה כפוף לחוק התקציב.

4.9 כללי

מובהר ומוסכם בין הצדדים כי לא יועבר סכום כלשהו מסעיף אחד בתקציב (המפורט בנספח מסגרת העבודה) למשנהו ללא הסכמתם מראש ובכתב של מנהל היחידה וחשב המשרד.


5. התחייבויות צד ב'
5.1 צד ב' מתחייב בזאת כלפי המשרד לבצע את כל הפעולות כפי שהן מפורטות בנספח לחוזה זה. מבלי לפגוע בכלליות האמור לעיל מתחייב צד ב' כדלקמן:

5.1.1 לבצע את השירותים במיומנות וברמה מקצועית גבוהה.

5.1.2 לשמור בסוד את כל המידע שיגיע אליו במהלך ביצוע ההתקשרות ולהחתים את כל המועסקים על ידו על טופס התחייבות לשמירת סודיות.

5.1.3 לדאוג לכך כי יהיו ברשותו כוח האדם, הציוד, הידע והאמצעים האחרים הדרושים על מנת לאפשר לו לבצע את התחייבויותיו על פי חוזה זה ובהתאם לדרישות המשרד, וכי ימשיכו להיות ברשותו על מילוי מלא של דרישות המשרד כאמור, כל כוח האדם, הציוד הידע והאמצעים האחרים האמורים, הכל באופן שיבטיח שיהיו בידי צד ב' בכל עת האמצעים הדרושים על מנת לאפשר לו לבצע את התחייבויותיו על פי חוזה זה.
5.1.4 לקיים את כל חוקי ההעסקה המנויים במכרז וכל דין החל לענין העסקת עובדים.
5.1.5 לאפשר למשרד ו/או לכל נציג מטעמו לבדוק בכל עת, הן במהלך ההתקשרות והן לאחריה, את ספרי החשבונות ו/או כל מסמך אחר שידרש עפ"י שיקול דעתו של המשרד, לרבות ספרי חשבונות של צדדים קשורים.
5.2 כל דבר הנוגע להיקף השירותים, תוכנם לוחות הזמנים לביצועם וכל הפרטים האחרים הקשורים לביצועם במידה ואינם מפורטים בחוזה זה על נספחיו, יקבעו בכתב על ידי המשרד בתיאום עם נציגי צד ב'.

6. התחייבות המשרד

על מנת לאפשר לצד ב' לעמוד בהתחייבויותיו על פי חוזה זה מתחייב המשרד כדלקמן:

6.1 להעמיד לרשות צד ב' את כל המידע והנתונים הדרושים לביצוע השירותים על פי חוזה זה סמוך ליום שהתקבלה דרישתו של צד ב'.

6.2 למנות ממונה או צוות ממונה מטעמו לצורך ביצועו של חוזה זה.

6.3 לקיים פגישות בין נציגי צד ב' לממונה כנדרש לצורך ביצוע השירותים תוך 14 ימים מעת שנתקבלה בקשת צד ב' לקביעת פגישה כאמור.

6.4 לתת לצד ב' אישור כי השירותים או חלק מהם בהתאם למסגרת העבודה בוצעו על פי הוראות החוזה, סמוך לאחר ביצוע כאמור.

7. פיקוח

נציגיה המוסמכים של המדינה יהיו רשאים לבקר באתרי מתן השירותים ולהתרשם מהם ולהעיר את הערותיהם לנציגיו המוסמכים של צד ב' וכן רשאים נציגי המדינה לקבל לבקשתם בכל עת סבירה אישור ו/או מסמך מצד ב' בכל נושא הקשור בביצוע חוזה זה.

8. שמירת סודיות ופרסום

8.1 צד ב' מתחייב לשמור בסוד ידיעות שיגיעו אליו עקב ביצוע חוזה זה ולא יגלה כל נתון ו/או מידע כאמור לכל צד שלישי שהוא. צד ב' מצהיר בזאת שידוע לו שאי מילוי התחייבויותיו לפי סעיף זה מהווה עבירה על פי חוק העונשין התשל"ז-1977 ועבירה על חוק הגנת הפרטיות התשמ"א-1981.

8.2 צד ב' מתחייב לא להציג את השירותים הניתנים לא כלפי עובדיו ומעסיקיו לא כלפי ציבור הנהנים משירותים אלה כפעולות של משרד החינוך יש חלק בארגונן, אולם צד ב' רשאי להציג את השירותים כניתנים לפי בקשת משרד החינוך והתרבות, תחת פיקוחו, בעידודו, או כנהנים מתמיכתו, הכל לפי העניין.

9. המחאת זכויות

צד ב' אינו רשאי להמחות או להסב לאחר או לאחרים את זכויותיו או חובותיו לפי חוזה זה, כולן או חלקן, בלי הסכמה בכתב ומראש של המשרד.


ניתנה הסכמת המשרד להסבה כאמור, ישאר צד ב' אחראי כלפי המשרד לביצוע החוזה והסבה כאמור לא תפטור אותו מאחריות זו.

10. התחייבות שלא להעסיק

צד ב' מתחייב בזה שלא להעסיק, בין במישרין ובין בעקיפין, אדם המועסק על ידי המשרד, אלא באישור בכתב ומראש של המשרד כל עוד הסכם זה בתוקף.
11. יחסי הצדדים

11.1 חוזה זה הינו חוזה קבלנות כמשמעותו בחוק חוזה קבלנות תשל"ד-1974.

11.2 צד ב' מצהיר בזה כי הוא קבלן עצמאי וכי הוא מבצע את חיוביו על פי חוזה זה כקבלן עצמאי וכי לא קיימים יחסי עובד-מעביד בינו ובין מי המועסק מטעמו בביצוע חוזה זה ובין המדינה.

11.3 צד ב' מצהיר בזאת כי הודיע והבהיר לכל מי מהמועסקים על ידו בביצוע חוזה זה, כי בינם ובין המדינה לא יתקיימו כל יחסי עובד-מעביד.
11.4 תשלומים בגין המועסקים
צד ב' מתחייב בזה לשלם עבורו ועבור כל המועסקים על ידו בביצוע חוזה זה את כל התשלומים שחובת תשלומם מוטלת עליו על פי כל דין או על פי הוראות ההסכמים הקיבוציים הכלליים שבין לשכת התיאום של הארגונים הכלליים לבין ההסתדרות או כל הסכם קיבוצי שהוא בר תוקף בענף המתאים או כפי שהסכמים אלה יתוקנו לרבות צווי הרחבה שיוצאו על פי הסכמים אלה לרבות ומבלי לפגוע בכלליות האמור לעיל, את תשלומי מס הכנסה, מע"מ, בטל"א, תשלומים על פי חוק שעות עבודה ומנוחה, דמי מחלה, דמי חופשה שנתית, שכר מינימום, קרנות עובדים, תשלומי פנסיה, תנאים סוציאליים וכיוצ"ב וכן מתחייב הוא לקיים את כל ההוראות האמורות המתייחסות למועסקים על ידו. מבלי לפגוע בכלליות האמור לעיל מתחייב צד ב' לשלם למועסקים על ידו בביצוע הסכם זה, שכר שלא יפחת משכר המינימום הקבועים בחוק כולל הפרשה לזכויות סוציאליות. חויבה המדינה לשלם סכום כלשהו מהסכומים האמורים לעיל, בגין מי מהמועסקים על ידי צד ב' בביצוע חוזה זה, ישפה צד ב' את המדינה עם דרישה ראשונה בגין כל סכום שחויבה לשלם כאמור.

11.5 צד ב' יעמוד לביקורתו של מבקר המדינה ויהיה גוף מבוקר כמשמעותו בסעיף 9(6) לחוק מבקר המדינה, תשי"ח-1959 בכל הקשור לקיום חוזה זה גם מעבר לתקופת החוזה. 

12. אחריות משפטית

12.1 צד ב' יהיה אחראי באחריות מלאה ומוחלטת על פי כל דין לכל נזק ובגין כל פיצוי ותביעה כספית, אשר יגרמו ע"י עובדיו ו/או שלוחיו במסגרת מתן השירותים על ידו. 

12.2 צד ב' פוטר את המדינה מאחריות לכל תביעה אשר עלולה להיות מוגשת נגדה עקב העסקת עובדיו בפרוייקט. צד ב' מתחייב לשפות ו/או לפצות את המדינה בגין כל סכום שתחויב בו ובגין כל הוצאה שתיגרם לה עקב תביעה כאמור. 

12.3 צד ב' מתחייב לשלם כל סכום כסף או פיצוי, המגיעים על פי כל דין לעובד או לכל אדם הנמצא בשירותו כתוצאה מקיום יחסי עבודה עם העובד עקב העסקתו בפרוייקט. 
12.4 אם אי פעם יקבע כדין מסיבה כלשהי כי העסקת צד ב' או מי מעובדיו דינה כהעסקת עובד ע"י המדינה: 
12.4.1 התמורה האמורה לעיל יראו ככוללת את כל הסכומים המגיעים או העשויים להגיע לצד ב' ו/או לעובדיו לרבות כל תיגמול כלשהו, תשלום בגין זכויות סוציאליות, הפרשות/הפרשים, אם יגיעו לו אי פעם בגין העסקתו עפ"י חוזה זה, מכל סיבה שהיא. 
צד ב' יהיה מנוע מלטעון כי מגיעים לו סכומים נוספים כלשהם בכל עילה שהיא בגין העסקתו עפ"י חוזה זה.

12.4.2 בהסתמך על סעיף 28 לחוק פיצוי פיטורין, תשכ"ג – 1963, יראו ככלולים בתשלומים הניתנים לצד ב' לפי חוזה זה גם כל פיצויי הפיטורין גם חתימת צד ב' על חוזה זה מהווה הסמכה לכך. סעיף קטן זה טעון אישורו של שר העבודה והרווחה בהתאם לאמור בסעיף 28 האמור, ויכנס לתוקפו לאחר קבלת אישורו של השר או מי שהוסמך על ידו.
12.4.3 יחושב שכרו של צד ב' או מי מעובדיו כעובד עפ"י הקבוע לעניין זה לגבי עובדי מדינה בתפקיד ובדרגה דומים ככל האפשר. הכל כפי שיקבע ע"י נציב שרות המדינה ובאין תפקיד דומה או זהה כאמור ייחשב השכר לפי הקבוע לעניין זה בהסכמי העבודה הקיבוציים החלים על עובדים מסוג זה או בהיעדר הסכם כאמור לפי הסכם עבודה קיבוצי הקרוב לעניין, לדעת נציב שרות המדינה. חישוב השכר יעשה למפרע מיום תחילתו של הסכם זה וככל החיובים והזיכויים עפ"י הסכם זה, מחד, והחישוב החדש האמור, מאידך, יקוזזו הדדית.
12.5 ידוע לצד ב' כי עליו לבטח את עצמו ואת עובדיו בביטוח לאומי לבדו ועל חשבונו.
12.6 צד ב' מקבל על עצמו את האחריות לכל נזק או אובדן שיגרמו לגופו ו/או לרכושו של כל אדם אחר, לרבות לעובדי צד ב' והמועסקים על ידו בביצוע חוזה זה, עקב מעשה או מחדל של צד ב', עובדיו, שליחיו או כל מי שבא מכוחו ו/או מטעמו תוך כדי ביצוע חוזה זה.

חויבה המדינה לשלם סכום כלשהו בגין מעשה או מחדל שצד ב' אחראי להם על פי כל דין או על פי חוזה זה ישפה צד ב' את המדינה באופן מיידי בגין כל סכום שחויבה לשלם.

13. ביטוח

צד ב' מתחייב לרכוש ולקיים את הביטוחים המפורטים בזה לטובתו ולטובת מדינת ישראל – משרד החינוך ולהציגם למשרד החינוך, כאשר הם כוללים את הכיסויים והתנאים הנדרשים כאשר גבולות האחריות לא יפחתו מהמצוין להלן:-

13.1 ביטוח חבות מעבידים

13.1.1 צד ב' יבטח את אחריותו כלפי עובדיו בביטוח חבות המעבידים בכל תחומי מדינת ישראל והשטחים המוחזקים;

13.1.2 גבולות האחריות לא יפחתו מסך – 5,000,000 דולר ארה"ב לעובד, למקרה ולתקופת ביטוח (שנה). 
13.1.3 הביטוח יורחב לכסות את חבותו של המבוטח כלפי קבלנים, קבלני משנה ועובדיהם היה ויחשב כמעבידם.

13.1.4 הביטוח על פי הפוליסה יורחב לשפות את מדינת ישראל – משרד החינוך היה ונטען לעניין קרות תאונת עבודה/מחלת מקצוע כי הם נושאים בחבות מעביד כלפי מי מעובדי צד ב', קבלנים, קבלני משנה ועובדיהם שבשירותו. 

13.2 ביטוח אחריות כלפי צד שלישי
13.2.1 צד ב' יבטח את אחריותו החוקית על פי דיני מדינת ישראל בביטוח אחריות כלפי צד שלישי גוף ורכוש בכל תחומי מדינת ישראל והשטחים המוחזקים;

13.2.2 גבול האחריות למקרה ולתקופת ביטוח (שנה) לא יפחת מ- 2,500,000 דולר ארה"ב. 
13.2.3 בפוליסה ייכלל סעיף אחריות צולבת - Cross Liability.
13.2.4 הביטוח יורחב לכסות את חבותו של המבוטח כלפי צד שלישי בגין פעילות של קבלנים, קבלני משנה ועובדיהם.

13.2.5 עובדי משרד החינוך ומשתתפים בפעילות ורכושם, כולל סטודנטים ומנחים שאינם מבוטחים בביטוח חבות מעבידים של צד ב', ייחשבו צד שלישי.

13.2.6 הביטוח יורחב לשפות את מדינת ישראל – משרד החינוך ככל שייחשבו אחראים למעשי ו/או מחדלי צד ב' וכל הפועלים מטעמו. 

13.3 כללי
בכל פוליסות הביטוח הנדרשות יכללו התנאים הבאים:

13.3.1 לשם המבוטח יתווספו כמבוטחים נוספים: מדינת ישראל – משרד החינוך, בכפוף להרחבי השיפוי כמפורט לעיל.

13.3.2 בכל מקרה של צמצום או ביטול הביטוח ע"י אחד הצדדים לא יהיה להם כל תוקף אלא אם ניתנה על כך הודעה מוקדמת של 60 יום לפחות במכתב רשום לחשב משרד החינוך.

13.3.3 המבטח מוותר על כל זכות שיבוב/תחלוף, תביעה, חזרה או השתתפות כלפי מדינת ישראל - משרד החינוך ועובדיהם, ובלבד שהוויתור לא יחול לטובת אדם שגרם לנזק מתוך כוונת זדון.

13.3.4 צד ב' יהיה אחראי בלעדית כלפי המבטח לתשלום דמי הביטוח עבור כל הפוליסות ולמילוי כל החובות המוטלות על המבוטח על פי תנאי הפוליסות.

13.3.5 ההשתתפויות העצמיות הנקובות בכל פוליסה ופוליסה תחולנה בלעדית על צד ב'.

13.3.6 כל סעיף בפוליסות הביטוח המפקיע או מצמצם בדרך כל שהיא את אחריות המבטח, כאשר קיים ביטוח אחר לא יופעל כלפי מדינת ישראל, והביטוח הינו בחזקת ביטוח ראשוני המזכה במלוא הזכויות על פי הביטוח.

13.3.7 תנאי הכיסוי של הפוליסות הנ"ל, לא יפחתו מהמקובל על פי תנאי "פוליסות נוסח ביט", בכפוף להרחבת הכיסויים כמפורט לעיל.
העתקי פוליסות הביטוח, מאושרות ע"י המבטח או אישור בחתימת המבטח בהתאם לנספח הביטוח המצ"ב על ביצוע הביטוחים כאמור, יומצאו על ידי צד ב' למשרד החינוך עד למועד חתימת החוזה. 
צד ב' מתחייב בכל תקופת ההתקשרות החוזית עם מדינת ישראל – משרד החינוך להחזיק בתוקף את פוליסות הביטוח. צד ב' מתחייב כי פוליסות הביטוח תחודשנה על ידו מדי שנה בשנה, כל עוד החוזה עם מדינת ישראל – משרד החינוך בתוקף. צד ב' מתחייב להציג את העתקי פוליסות הביטוח המחודשות מאושרות וחתומות ע"י המבטח או אישור בחתימת מבטחו על חידושן למשרד החינוך לכל המאוחר שבועיים לפני תום תקופת הביטוח.
אין בכל האמור בסעיפי הביטוח כדי לפטור את צד ב' מכל חובה החלה עליו על פי כל דין ועל פי החוזה ואין לפרש את האמור כוויתור של מדינת ישראל – משרד החינוך על כל סעד או זכות המוקנים לה על פי הדין ועל פי חוזה זה.
למען הסר כל ספק מוסכם בזה כי הביטוחים הנדרשים, גבולות האחריות ותנאי הכיסוי הם בבחינת דרישה מינימאלית המוטלת על צד ב', ואין בהם משום אישור המדינה או מי מטעמה להיקף וגודל הסיכון לביטוח ועליו לבחון את חשיפתו לסיכוני רכוש וחבות גוף ורכוש ולקבוע את הביטוחים הנחוצים לרבות היקף הכיסויים, וגבולות האחריות בהתאם לכך.

14. זכויות יוצרים

14.1 כל התוכניות, נספחים, טיוטות, תרשימים, נתונים, תוכנות וכל חומר אחר שהכין צד ב' לשם ביצוע חיוביו על פי חוזה זה או כתוצאה ממנו וזכויות היוצרים הנובעות מהם יהיו שייכות בלעדית למדינה והיא תהיה רשאית לעשות בהן כל שימוש, לרבות שימוש מסחרי, לפי שיקול דעתה הבלעדי.

14.2 צד ב' מתחייב למסור למשרד בסיום ההתקשרות או במהלכה את כל המסמכים, ערכות הדרכה, פרסומים, תוכנות וכל חומר אחר שיוכן על ידו במסגרת ביצוע הסכם זה.

14.3 צד ב' לא יעביר את המסמכים שהכין במסגרת ביצוע חיוביו על פי חוזה זה ו/או כל חלק מהם לאחר ולא יתיר רשות הדפסה ו/או הוצאה לאור ו/או איזה רשיון שהוא בקשר למסמכים הנ"ל ולא יפרסם את המסמכים בכל צורה שהיא מקוצרת או אחרת או קטעים מהם ולא ישתמש בחומר האמור לצרכיו הפנימיים או לצרכי עבודות אחרות אלא בכפוף להוראות חוזה זה.

14.4 צד ב' מצהיר כי לא הפר או יפר כל זכות יוצרים ו/או פטנט ו/או סוד מסחרי כלשהו במהלך ביצוע חיוביו על פי חוזה זה.

14.5 צד ב' מתחייב בזאת לעגן את זכויות המדינה והמשרד ביחס לזכויות היוצרים בכל התקשרות חוזית שלו עם עובדיו ו/או עם מי שפועל מטעמו במסגרת ביצוע התחייבויותיו על פי הסכם זה באופן שזכויות היוצרים של המדינה תשמרנה.

15. הפרת חוזה

15.1 מוסכם בין הצדדים כי כל אחת מן ההפרות הבאות תחשבנה להפרות יסודיות של החוזה:

15.1.1 אם צד ב' פיגר פיגור העולה על 15 ימים בלוח הזמנים הקבוע במסגרת העבודה או הקבוע ביתר נספחי החוזה.
15.1.2 אם צד ב' לא מסר למשרד במהלך ההתקשרות ו/או בסיומה את כל החומר שהכין במסגרת ביצוע התחייבויותיו על פי הסכם זה.
15.1.3 אם צד ב' לא איפשר למשרד ו/או לנציג מטעמו לבדוק את ספרי החשבונות כאמור לעיל.
15.1.4 אם צד ב' הפר את חובתו והתחייבותו לשמירת סודיות.
15.1.5 אם צד ב' הפר את חובתו לקיים אחר דיני העסקת עובדים כאמור במכרז ובכל דין החל על הענין.
15.1.6 אם צד ב' הפר זכויות יוצרים.
15.2 בוטל החוזה על ידי המשרד על פי הוראות כל דין, יהיה רשאי המשרד לבצע את השירותים נשוא החוזה בעצמו או באמצעות מי מטעמו וצד ב' יהיה חייב לשפות את המדינה בגין כל ההוצאות הישירות והעקיפות שנגרמו לה בגין כך, בלי שהדבר יפגע בשאר הסעדים העומדים לרשות המשרד על פי כל דין.

15.3 בוטל החוזה על ידי המשרד מסיבה כלשהי וצד ב' ביצע רק חלק ממנו, לא ישולמו לצד ב' כספים מעבר לחלק היחסי של העבודה שבוצעה.

15.4 מבלי לפגוע בכלליות האמור לעיל יהיה המשרד רשאי לבטל את החוזה ללא צורך בהודעה מוקדמת לצד ב' בהתרחש כל אחד מהמקרים הבאים:

15.4.1 אם ימונה כונס נכסים זמני או קבוע לעסקו ו/או לרכוש צד ב'.

15.4.2 אם ימונה מפרק זמני או קבוע לצד ב'.

15.4.3 אם ימונה נאמן בפשיטת רגל לצד ב'.

15.4.4 אם צד ב' הפסיק לנהל את עסקיו לתקופה רצופה העולה על 30 יום.

15.4.5 אם צד ב' הסב את החוזה, כולו או מקצתו לאחר או העסיק קבלן משנה בביצוע העבודה בלי הסכמת המשרד בכתב.

15.4.6 כשצד ב' הסתלק מביצוע החוזה.

15.4.7 כשיש בידי המשרד הוכחות להנחת דעתו שצד ב' או אדם אחר בשמו או מטעמו נתן או הציע לאדם אחר כלשהו שוחד, מענק, דורון, או טובת הנאה כלשהי בקשר לחוזה.

16. הסכם זה מותנה בכך שצד ב' ימציא למשרד אישור לפי חוק עסקאות גופים ציבוריים (אכיפת ניהול חשבונות ותשלום חובות מס) התשל"ו-1976 שלפיו הוא מנהל פנקסי חשבונות כדין, או כי הוא פטור מלנהלם וכי הוא נוהג לדווח על עסקאותיו כדין.

17. ערבות בנקאית

17.1 הערבות

להבטחת כל התחייבויות צד ב' לפי חוזה זה, ימציא צד ב' למשרד ערבות בנקאית (להלן: "הערבות") כמפורט במכרז אשר תהיה צמודה בהתאם לתנאי ההתקשרות.


הערבות תהיה בתוקף למשך תקופת ההתקשרות בתוספת 60 יום.

17.2 המצאת הערבות

צד ב' מתחייב להמציא למשרד את הערבות בצרוף החוזה כשהוא חתום על ידי המורשים מטעמו, תוך שבוע מקבלת החוזה החתום בראשי תיבות על ידי המורשים בצד המשרד.

17.3 הארכת תוקף ערבות

במקרה שהמשרד יעשה שימוש בזכותו להאריך את תוקף החוזה, מתחייב צד ב' למסור למשרד לא פחות מ - 30 יום לפני תחילת התקופה המוארכת, ערבות בנקאית כמפורט במכרז וכאמור לעיל, שתהיה בתוקף למשך כל תקופת ההתקשרות הנוספת בתוספת 60 יום והוראות חוזה זה יחולו עליה, בשינויים המחוייבים לפני הענין.

17.4 חילוט ערבות

הופר ההסכם ע"י צד ב' ו/או בוטל החוזה על ידי המשרד כדין יהיה רשאי המשרד לחלט את הערבות, וכן יהיה רשאי הוא למסור את ביצוע החוזה למי שייקבע על ידי המשרד מבלי לפגוע בשאר הסעדים העומדים לרשותו על פי כל דין.

18. בירור מחלוקות

18.1 בירור כל מחלוקת הקשורה ו/או הנובעת ממתן השירות על פי חוזה זה תהיה בסמכותם של מנהלי הצדדים.

18.2 קיומם של בירורים כאמור לעיל לא יהיה בו כשלעצמו כדי לגרום להפסקת ביצוע השירותים לפי חוזה זה ו/או להפסקת תשלומי המדינה לגבי מה שאינו שנוי במחלוקת, הן לגבי ביצוע השירותים והן לגבי ביצוע התשלום.

18.3 על בירורים לפי סעיף זה לא יחולו הוראות חוק הבוררות תשכ"ח-1968.

19. שונות
19.1 חוזה זה ממצה את כל אשר הוסכם בין הצדדים, ולא יהיה תוקף לכל חוזה או הסדר שנערכו עובר לחתימתו של חוזה זה.

19.2 שינויים בחוזה זה יחייבו את הצדדים אך ורק אם נעשו בכתב ונחתמו על ידי כל הצדדים לחוזה.

19.3 הודעה על פי כתובות הצדדים במבוא לחוזה זה שתינתן בכתב תחשב כאילו הגיעה לתעודתה תוך 3 ימים מהמועד בו נשלחה ואם נמסרה ביד - בעת מסירתה.

19.4 כותרות השוליים נקבעו לצורכי הנוחות בלבד ואין לעשות בהן שימוש לפרשנות החוזה.

ולראיה באו הצדדים על החתום:

בשם המדינה:




 בשם צד ב':

________________




________________
________________




________________
________________




________________

נספח ביטוח - אישור עריכת ביטוחים
לכבוד

מדינת ישראל – משרד החינוך 

רח' שבטי ישראל 34

ירושלים

א.ג.נ.,

הנדון: אישור עריכת ביטוח

הננו מאשרים בזה כי ערכנו למבוטחנו ________________________________(להלן "צד ב'") לתקופת הביטוח מיום _______________ עד יום ________________בקשר להקמה ותפעול מינהלה למימוש חוק עידוד מעורבות סטודנטים ביום חינוך ארוך, בהתאם למכרז וחוזה עם מדינת ישראל – משרד החינוך, את הביטוחים המפורטים להלן: 

1. ביטוח חבות המעבידים

1. אחריותו החוקית כלפי עובדיו בכל תחומי מדינת ישראל והשטחים המוחזקים.
2. גבולות האחריות לא יפחתו מסך 5,000,000 דולר ארה"ב לעובד, למקרה ולתקופת הביטוח (שנה).
3. הביטוח מורחב לכסות את חבותו של המבוטח כלפי קבלנים, קבלני משנה ועובדיהם היה ויחשב מעבידם.
4. הביטוח על פי הפוליסה מורחב לשפות את מדינת ישראל – משרד החינוך היה ונטען לעניין קרות תאונת עבודה/מחלת מקצוע כי הם נושאים בחבות מעביד כלפי מי מעובדי צד ב', קבלנים, קבלני משנה ועובדיהם שבשירותו. 

2. ביטוח אחריות כלפי צד שלישי

1. אחריותו החוקית בביטוח אחריות כלפי צד שלישי על פי דיני מדינת ישראל, בגין נזקי גוף ורכוש בכל תחומי מדינת ישראל והשטחים המוחזקים. 

2. גבול האחריות למקרה ולתקופת ביטוח (שנה) לא יפחת מ- 2,500,000 דולר ארה"ב. 

3. בפוליסה ייכלל סעיף אחריות צולבת - Cross Liability.
4. הביטוח מורחב לכסות את חבותו של המבוטח כלפי צד שלישי בגין פעילות של קבלנים, קבלני משנה ועובדיהם.

5. עובדי משרד החינוך ומשתתפים בפעילות ורכושם, כולל בעלי תפקידים שאינם מבוטחים בביטוח חבות מעבידים של צד ב', ייחשבו צד שלישי.

6. הביטוח מורחב לשפות את מדינת ישראל – משרד החינוך ככל שייחשבו אחראים למעשי ו/או מחדלי צד ב' וכל הפועלים מטעמו. 

3. כללי
בפוליסות הביטוח נכללו התנאים הבאים:

1. לשם המבוטח יתווספו כמבוטחים נוספים: מדינת ישראל – משרד החינוך, בכפוף להרחבי השיפוי כמפורט לעיל.
2. בכל מקרה של צמצום או ביטול הביטוח ע"י אחד הצדדים לא יהיה להם כל תוקף אלא אם ניתנה על ידינו הודעה מוקדמת של 60 יום לפחות במכתב רשום לחשב משרד החינוך.

3. אנו מוותרים על כל זכות שיבוב, תביעה, השתתפות או חזרה, כלפי מדינת ישראל- משרד החינוך ועובדיהם, ובלבד שהוויתור לא יחול לטובת אדם שגרם לנזק מתוך כוונת זדון.

4. צד ב' יהיה אחראי בלעדית כלפינו לתשלום דמי הביטוח עבור כל הפוליסות ולמילוי כל החובות המוטלות על המבוטח על פי תנאי הפוליסות.

5. ההשתתפויות העצמיות הנקובות בכל פוליסה ופוליסה תחולנה בלעדית על צד ב'.

6. כל סעיף בפוליסות הביטוח המפקיע או מצמצם בדרך כל שהיא את אחריות המבטח, כאשר קיים ביטוח אחר לא יופעל כלפי מדינת ישראל, - משרד החינוך, והביטוח הינו בחזקת ביטוח ראשוני המזכה במלוא הזכויות על פי הביטוח.

7. תנאי הכיסוי של הפוליסות הנ"ל, לא יפחתו מהמקובל על פי תנאי "פוליסות נוסח ביט", בכפוף להרחבת הכיסויים כמפורט לעיל.
בכפוף לתנאי וסייגי הפוליסות המקוריות עד כמה שלא שונו במפורש על פי האמור באישור זה.

 בכבוד רב,

___________________________

תאריך______________ חתימת מורשה המבטח וחותמת המבטח

תקנות למניעת העסקה של עברייני מין במוסד המכוון למתן שירות לקטינים 
(אישור המשטרה), התשס"ג-20031
בתוקף סמכותי לפי סעיף 12(א) לחוק למניעת העסקה של עברייני מין במוסד המכוון למתן שירות לקטינים, התשס"א-2001 (להלן - החוק), ובאישור ועדת החוקה חוק ומשפט של הכנסת, אני מתקין תקנות אלה:

1. הגדרות
1.1 בתקנות אלה -

1.1.1 "אישור המשטרה" - אישור ממשטרת ישראל כי אין מניעה לפי החוק להעסקת בגיר בעבודה במוסד;

1.1.2 "מבקש" - מעסיק, מוסד או בגיר המגיש בקשה לאישור המשטרה, כי אין מניעה להעסקת הבגיר לפי סעיף 3(ד) לחוק.

2. בקשה לאישור המשטרה

2.1 מבקש יגיש, במישרין או באמצעות יחיד אחר, בתחנת משטרה, בקשה לאישור המשטרה (להלן - הבקשה) -

2.1.1 אם הוא הבגיר - לפי טופס 1 שבתוספת, חתום בידו, ובצירוף תעודת מוסד לפי טופס 2 שבתוספת, חתומה ביד המעסיק או מנהל המוסד;

2.1.2 אם הוא המעסיק או המוסד - לפי טופס 3 או 4 שבתוספת, לפי הענין, חתום ביד המעסיק או מנהל המוסד, ובצירוף ייפוי כוח לפי טופס 5 שבתוספת, מטעם הבגיר למעסיק או למוסד לבקש ולקבל לגביו את אישור המשטרה וצילום תעודת זהות של הבגיר; ייפוי הכוח יישמר אצל המעסיק, לאחר הצגתו, לתקופה של שנתיים מיום הגשת הבקשה.

2.2 היה המבקש בגיר -

2.2.1 והגיש את הבקשה בעצמו - תאומת זהותו באמצעות תעודת זהות או תעודה רשמית אחרת המעידה על זהותו והנושאת את תצלומו;

2.2.2 והגיש את הבקשה יחיד אחר מטעמו - תאומת זהותו של מגיש הבקשה בדרך האמורה בפסקה (1), וכן יציג ייפוי כוח מטעם הבגיר, על פי טופס 1 שבתוספת, וצילום תעודת זהות של הבגיר.

2.3 היה המבקש מוסד או מעסיק -

2.3.1 והגיש המעסיק או מנהל המוסד את הבקשה - תאומת זהותו בדרך האמורה בתקנת משנה (ב)(1);

2.3.2 והגיש את הבקשה יחיד אחר מטעמו - תאומת זהותו של מגיש הבקשה בדרך האמורה בתקנת משנה (ב)(1), וכן יציג ייפוי כוח מהמעסיק או מהמוסד, על פי טופס 3 או 4 שבתוספת, לפי הענין.

נספח מספר 3

דף 2 מתוך 7

2.4 היה המבקש מוסד או מעסיק שמקיים קשר קבוע וסדיר עם משטרת ישראל לענין קבלת אישורים לפי החוק, יהיה רשאי להגיש את הבקשה באמצעות דואר רשום, אם קיבל לכך אישור מאת ראש מדור מידע פלילי במחלקת חקירות ותביעות במשטרת ישראל, ובלבד שרשימת הבגירים ופרטיהם, לפי טופס 3 או 4 שבתוספת, תרוכז על גבי מדיה מגנטית, ושמספר הבגירים שאליהם מתייחסת הבקשה לא יפחת מ-50.

3. תשובת המשטרה

3.1 תשובת המשטרה לבקשה תינתן לא יאוחר מ-21 ימים ממועד הגשתה, באופן שיובא לידיעת מגיש הבקשה בעת הגשתה.

3.2 אישור המשטרה יינתן לפי טופס 6 שבתוספת.

3.3 הודעה על סירוב המשטרה לתת אישור, תינתן לפי טופס 7 שבתוספת.

4. ריכוז נתונים ממוחשב

המשטרה תנהל, לפי סעיף 3(ג) לחוק, ריכוז נתונים ממוחשב, של פרטים אלה:

4.1 פרטים מזהים של המעסיק;

4.2 פרטי המוסד שנמסרו בעת הגשת הבקשה;

4.3 פרטים מזהים של הבגיר;

4.4 מועד הגשת הבקשה;

4.5 פרטי תחנת המשטרה המטפלת בבקשה;

4.6 מועד ביצוע הבדיקה המשטרתית;

4.7 פרטים מזהים של נותן תשובת המשטרה ותוכנה;

4.8 מועד מתן התשובה, ואם נשלחה בדואר רשום - מועד שליחתה.

5. תחילה

תחילתן של תקנות אלה שישים ימים מיום פרסומן.

נספח מספר 3

דף 3 מתוך 7
תוספת
טופס 1
(תקנה 2(א)(1)) ו-(ב)(2))
בקשת בגיר לקבל אישור משטרה
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
1. אני הח"מ 
 






שם פרטי
 שם משפחה
מס' זהות

תאריך לידה
 מען 
 מיקוד
מבקש כי יינתן לי אישור משטרה לכך שאין מניעה לפי החוק להעסקתי במוסד המצוין בטופס 2 המצורף.
2. אני מייפה את כוחו של 








 
שם פרטי 
שם משפחה
מס' זהות
להגיש בקשה זו בשמי.
מצ"ב:
תעודת מוסד - טופס 2.
צילום תעודת זהות של הבגיר*.

תאריך
חתימה
_________

* אם מגיש הבקשה איננו הבגיר.
טופס 2
(תקנה 2(א)(1))
תעודת מוסד
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
שם המוסד1
 סוג המוסד2


מס' רישום3
 מען המוסד1


מיקוד
 טלפון


אני הח"מ







 שם פרטי
 שם משפחה
 מס' זהות
מנהל המוסד4
/מנהל התאגיד
/

שם המוסד
שם התאגיד
אחראי על קבלת אדם לעבודה ב
/ 



שם המשרד הממשלתי
 שם הרשות המקומית
מאשר כי תעודה זו ניתנת על ידי בענין העסקתו במוסד של



שם פרטי
אני מצהיר כי המוסד האמור הוא מוסד כהגדרתו בחוק.

תאריך
חתימה
_________

1 אם שם המוסד אינו ידוע בעת הגשת הבקשה, יצוין סוג המוסד בלבד, ואין צורך למלא את פרטי מען המוסד.
2 נא ציין את סוג המוסד מתוך הרשימה שלהלן:
 בית ספר שלומדים בו קטינים, מוסד חינוכי ששוהים בו קטינים, מעונות לקטינים, מעונות יום ומשפחתונים לקטינים, מרכזי תרבות נוער וספורט, מכוני כושר ומועדוני
 ספורט שבהם מתאמנים בין השאר קטינים, גן ילדים, גן חיות, גן שעשועים, תנועת נוער, עסק להעסקה העוסק בין השאר בהסעת קבוצות קטינים, עסק העוסק בין
 השאר בארגון טיולים לקטינים או באבטחת קטינים, בריכת שחיה הפתוחה גם לקטינים, קייטנה, פנימיה או מועדון שבהם שוהים קטינים, מרפאות ובתי חולים
 לילדים, מחלקות ילדים בבתי חולים.
3 אם התאגיד רשום על פי חוק.
4 נא מלא את האפשרות המתאימה מבין ארבע האפשרויות: מנהל מוסד או מנהל תאגיד או אחראי במשרד ממשלתי או אחראי ברשות מקומית.
נספח מספר 3

דף 4 מתוך 7
טופס 3
(תקנה 2(א)(2), (ג)(2) ו-(ד))
בקשת מעסיק שאינו משרד ממשלתי או רשות מקומית לקבל אישור משטרה
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
אני הח"מ 
 






שם פרטי
 שם משפחה
מס' זהות
משמש מנהל מוסד/תאגיד1



 שם מוסד/תאגיד
 מען 
 
 מיקוד
 טלפון
א. אבקש לקבל אישור המשטרה לכך שאין מניעה להעסיק במוסד2



 סוג מוסד
את3





שם פרטי
שם משפחה

מס' זהות
תאריך לידה
מען
ב. אני מצהיר כי המוסד האמור הוא מוסד כהגדרתו בחוק.
ג. מצ"ב ייפוי כוח מטעם הבגיר/ים וצילום תעודת זהות של הבגיר/ים.
ד. אני מייפה את כוחו של





שם פרטי 
שם משפחה

 להגיש בקשה זו בשמי.
 מס' זהות

תאריך
חתימה
בקשת מעסיק לקבל אישור משטרה/רשימה מרוכזת
שם המוסד/התאגיד
מען

מיקוד

טלפון
מס'
 מס' זהות
שם פרטי
 שם משפחה 
 תאריך לידה
 מען 

תאריך
חתימה
_________

1 נא הקף בעיגול את האפשרות המתאימה.
2 נא ציין את סוג המוסד מתוך הרשימה שלהלן:
 בית ספר שלומדים בו קטינים, מוסד חינוכי ששוהים בו קטינים, מעונות לקטינים, מעונות יום ומשפחתונים לקטינים, מרכזי תרבות נוער וספורט, מכוני כושר ומועדוני
 ספורט שבהם מתאמנים בין השאר קטינים, גן ילדים, גן חיות, גן שעשועים, תנועת נוער, עסק להעסקה העוסק בין השאר בהסעת קבוצות קטינים, עסק העוסק בין
 השאר בארגון טיולים לקטינים או באבטחת קטינים, בריכת שחיה הפתוחה גם לקטינים, קייטנה, פנימיה או מועדון שבהם שוהים קטינים, מרפאות ובתי חולים
 לילדים, מחלקות ילדים בבתי חולים.
3 במקרה שבו מתייחסת הבקשה למספר בגירים יש לציין את הפרטים הנדרשים ברשימה המצורפת.
4 יש למלא אם מגיש הבקשה איננו מנהל המוסד או התאגיד.
נספח מספר 3

דף 5 מתוך 7
טופס 4
(תקנה 2(א)(2), (ג)(2) ו-(ד))
בקשת מעסיק שהוא משרד ממשלתי או רשות מקומית לקבל אישור משטרה
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
אני הח"מ 
 






שם פרטי
 שם משפחה
מס' זהות

אחראי ב
על קבלת אדם לעבודה במוסד2

 שם משרד ממשלתי/שם רשות מקומית
 שם המוסד
מען המוסד
מיקוד
טלפון
שהוא3



סוג המוסד
א. אבקש לקבל את אישור המשטרה לכך שאין מניעה להעסיק במוסד2


שם המוסד


את3





שם פרטי
שם משפחה

מס' זהות
תאריך לידה
מען
ב. אני מצהיר כי המוסד האמור הוא מוסד כהגדרתו בחוק.
ג. מצ"ב ייפוי כוח מטעם הבגיר/ים וצילום תעודת זהות של הבגיר/ים.
ד.5 אני מייפה את כוחו של 






 להגיש בקשה זו בשמי. שם פרטי
שם משפחה
 מס' זהות



תאריך
חתימה
_________

1 נא מלא את האפשרות המתאימה.
2 אם שם המוסד אינו ידוע בעת הגשת הבקשה, יצוין סוג המוסד בלבד, ואין צורך למלא את פרטי מען המוסד.
3 נא ציין את סוג המוסד מתוך הרשימה שלהלן:
 בית ספר שלומדים בו קטינים, מוסד חינוכי ששוהים בו קטינים, מעונות לקטינים, מעונות יום ומשפחתונים לקטינים, מרכזי תרבות נוער וספורט, מכוני כושר ומועדוני
 ספורט שבהם מתאמנים בין השאר קטינים, גן ילדים, גן חיות, גן שעשועים, תנועת נוער, עסק להעסקה העוסק בין השאר בהסעת קבוצות קטינים, עסק העוסק בין
 השאר בארגון טיולים לקטינים או באבטחת קטינים, בריכת שחיה הפתוחה גם לקטינים, קייטנה, פנימיה או מועדון שבהם שוהים קטינים, מרפאות ובתי חולים
 לילדים, מחלקות ילדים בבתי חולים.
4 במקרה שבו מתייחסת הבקשה לכמה בגירים יש לציין את הפרטים הנדרשים ברשימה המצורפת.
5 יש למלא אם מגיש הבקשה איננו האחראי על קבלת אדם לעבודה במוסד.
בקשת מעסיק לקבל אישור משטרה/רשימה מרוכזת 
 שם המוסד מען המוסד
מיקוד

טלפון
מס'
 מס' זהות
שם פרטי
 שם משפחה 
 תאריך לידה
 מען 

תאריך
חתימה
_________

1 אם שם המוסד אינו ידוע בעת הגשת הבקשה, יש למלא את פרטי המשרד הממשלתי או הרשות המקומית.
נספח מספר 3

דף 6 מתוך 7
טופס 5
(תקנה 2(א)(2)) 
יפויי כוח למעסיק או למוסד
לפי חוק למניעת העסקה של עברייני מין במוסד המכוון למתן שירות לקטינים, התשס"א2001-
אני הח"מ 
 בעל תעודת זהות



המתגורר ב


מייפה את כוחו/ה של


 שהוא/היא:

 שם פרטי
שם משפחה
1.1 מנהל המוסד/התאגיד
2. האחראי על קבלת אדם לעבודה במשרד ממשלתי
/ברשות מקומית
(מחק את המיותר)
או מי מטעמו, לבקש ולקבל בשמי ובמקומי את אישור המשטרה בהתאם לחוק למניעת העסקה של עברייני מין במוסד המכוון למתן שירות לקטינים, התשס"א2001-, לצורך העסקתי במוסד2

/אצל המעסיק



שם המוסד
שם המעסיק
אני מצרף לייפוי כוח זה צילום של תעודת הזהות שלי.
ניתן היום הזה
 בחודש
שנת



חתימה
3 אני הח"מ







שם פרטי
 שם משפחה
מס' זהות
1.1 מנהל המוסד/התאגיד
2. האחראי על קבלת אדם לעבודה במשרד ממשלתי
/ברשות מקומית
(מחק את המיותר)
מצהיר כי ידוע לי שעלי לשמור טופס זה לתקופה של שנתיים מיום הגשת הבקשה.

חתימה
_________

1 נא סמן את האפשרות המתאימה.
2 אם שם המוסד אינו ידוע בעת הגשת הבקשה, יש למלא שם המעסיק בלבד.
3 למילוי על ידי המעסיק.
נספח מספר 3

דף 7 מתוך 7
טופס 6
(תקנה 3(ב))
אישור המשטרה
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
בענין העסקתו של*
 
 





שם פרטי
 שם משפחה
מס' זהות
במוסד**
על ידי



שם המוסד
שם המעסיק
אני מאשר כי על פי הנתונים הקיימים במאגרי המידע המשטרתיים ביום


אין מניעה להעסקתו של הנ"ל לפי החוק.
 מס' אישי שם פרטי
שם משפחה
פרטי היחידה המשטרתית

תאריך
חתימה
אישור המשטרה/רשימה מרוכזת 
 שם המוסד/המעסיק מען המוסד
מיקוד

טלפון
מס'
 מס' זהות

שם פרטי
 שם משפחה 
 אישור 

תאריך
חתימה
_________

* התייחסה הבקשה לאישור המשטרה לרשימת בגירים, יפורטו אלה מביניהם שנקבע כי אין מניעה להעסקתם במוסד, ברשימה המצורפת.
** אם שם המוסד אינו ידוע בעת הגשת הבקשה יצוין שם המעסיק בלבד.
טופס 7
(תקנה 3(ג))
הודעה על סירוב לתת אישור המשטרה
לפי חוק למניעת העסקה של עברייני מין במוסד המכוון למתן שירות לקטינים, התשס"א2001- (להלן - החוק)
בענין העסקתו של
 
 





שם פרטי
 שם משפחה
מס' זהות
במוסד*
על ידי



שם המוסד
שם המעסיק
לפי הנתונים הקיימים במאגרי המידע המשטרתיים ביום


לא ניתן לאשר את העסקתו של הנ"ל לפי החוק.
 מס' אישי שם פרטי
שם משפחה
פרטי היחידה המשטרתית

תאריך
חתימה
נספח מספר 4
חוק עידוד מעורבות סטודנטים ביום חינוך ארוך, תשס"א-2000




נספח מספר 5

תקנות עידוד מעורבות סטודנטים ביום חינוך ארוך תשס"ה – 2005

דף 1 מתוך 4
טופס הגשת מועמדות לסטודנט
פרטים אישיים
שם פרטי- ________________ שם משפחה- _______________ 

תעודת זהות- ______________ מין- זכר/ נקבה 
תאריך לידה- ______/___/___ מגזר- יהודי/ מוסלמי/ נוצרי/ דרוזי/ בדואי/ צ'רקסי
-------------------------------------------------------------------------------------------

כתובת קבועה
רחוב ומספר- ____________________________ ישוב- _________________
מיקוד- _______________ טלפון- ______________ 
כתובת מייל- ___________________________________________
-------------------------------------------------------------------------------------------

כתובת בזמן הלימודים
רחוב ומספר- ____________________________ ישוב- _________________
מיקוד- _______________ טלפון- ______________ 
-------------------------------------------------------------------------------------------

לימודים בשנת תשע"ו

שם מוסד לימודים- ______________יישוב מוסד הלימודים: _______ שנת לימוד - _______
לימוד לתואר- ____________________ תחום לימודים- ________________
מספר שעות לימוד שבועיות- ___________
-------------------------------------------------------------------------------------------

ניסיון קודם רלוונטי (ניסיון בהדרכת ילדים ו/או נוער, באיזו מסגרת, כמה זמן)

___________________________________________________________________
___________________________________________________________________
___________________________________________________________________
___________________________________________________________________
נספח מספר 6

דף 2 מתוך 4
פעילות קודמת בסחל"ב

סטודנט משולב בעבר בסחל"ב- כן/ לא כמה שנות פעילות בסחל"ב - _____________
סוג מוסד- בית ספר/ גן שם ביה"ס/ גן- _____________ יישוב- _________ 
שם המנחה האזורית- ________________
-------------------------------------------------------------------------------------------

מסגרת פעילות מועדפת
מגזר פעילות- יהודי ממלכתי/ יהודי דתי / ערבי/ בדואי / דרוזי
מסגרת פעילות: 4 שעות ביום אחד / 2 שעות פעמיים בשבוע
ימים נבחרים לפעילות: א' ב' ג' ד' ה' ו'
נושא אותו אני מעוניינ/ת להדריך- _____________________________
-------------------------------------------------------------------------------------------

מקום פעילות מועדף
במידה ופעלת בסחל"ב בעבר, את/ה מעוניינ/ת לפעול- באותו ביה"ס או גן / להחליף מקום פעילות
עדיפות ראשונה- 

ישוב- ________________ שכונה- _________________ ביה"ס/ גן- _______________
הערות- _____________________________________________________________
עדיפות שניה- 

ישוב- ________________ שכונה- _________________ ביה"ס/ גן- _______________
הערות- _____________________________________________________________









נספח מספר 6










דף 3 מתוך 4
	שנת פעילות: 

	חודש פעילות:


טופס דיווח חודשי של הסטודנט

	פרטים אישיים

	שם הסטודנט/ית

	

	תעודת זהות


	

	כתובת


	

	מוסד אקדמי 

	

	תחום הלימוד 

	

	מורה מלווה- שם וטלפון
	


הנחיות לסטודנט/ית:

· רשום/רשמי את פרטי הפעילות השבועית בצורה קריאה וברורה כשכל פעילות חתומה ומאושרת על ידי המורה המלווה.
· החתם/החתימי את מנהל המוסד החינוכי (וחותמת המוסד) מידי חודש במקום המיועד לכך.
· העבר/ העבירי במייל, את הדוח החודשי החתום למנחה האזורית כקובץ סרוק.

· שלח/י בדואר טופס זה (מקור) לחברת _____ לידי מנהלת סחל"ב על פי הכתובת המופיעה מטה.
1. פעילות בכתה:
	תאריך
	שיעור
	כיתה
	מס' כיתה
	מס' תלמידים בקבוצה
	תחום דעת
(שפה, מדעים, מתמטיקה אנגלית וכו')
	מטרת המפגש (תרגול, למידת נושא חדש, העשרה)
	שעה
	חתימת מורה מלווה

	
	
	
	
	
	
	
	התחלה
	סיום
	

	
	שיעור 1:
	
	
	
	
	
	
	
	

	
	שיעור 2:
	
	
	
	
	
	
	
	

	
	שיעור 3:
	
	
	
	
	
	
	
	

	
	שיעור 4:
	
	
	
	
	
	
	
	

	
	שיעור 1:
	
	
	
	
	
	
	
	

	
	שיעור 2:
	
	
	
	
	
	
	
	

	
	שיעור 3:
	
	
	
	
	
	
	
	

	
	שיעור 4:
	
	
	
	
	
	
	
	

	
	שיעור 1:
	
	
	
	
	
	
	
	

	
	שיעור 2:
	
	
	
	
	
	
	
	

	
	שיעור 3:
	
	
	
	
	
	
	
	

	
	שיעור 4:
	
	
	
	
	
	
	
	

	
	שיעור 1:
	
	
	
	
	
	
	
	

	
	שיעור 2:
	
	
	
	
	
	
	
	

	
	שיעור 3:
	
	
	
	
	
	
	
	

	
	שיעור 4:
	
	
	
	
	
	
	
	

	
	שיעור 1:
	
	
	
	
	
	
	
	

	
	שיעור 2:
	
	
	
	
	
	
	
	

	
	שיעור 3:
	
	
	
	
	
	
	
	

	
	שיעור 4:

דף 4 מתוך 4
2. דיווח הדרכה/ ליווי * :
	תאריך
	שעה
	סה"כ שעות
	נושא ההדרכה
	שם המנחה האזורית/שם המורה המלווה
	חתימת המנחה/ המורה

	
	התחלה
	סיום
	
	
	
	

	
	
	
	
	
	
	

	
	
	
	
	
	
	


*הערה: הנחיית מורה לא תעלה על 3 שעות לשנה

עלות כרטיס חופשי חודשי ממקום מגוריך למוסד החינוכי:________________ ש"ח.

שם הסטודנט/ית: ____________________________ תאריך: ________________ חתימה: ___________________. 
שם המוסד:__________ שם מנהל/ת : ________________ תאריך: ___________ חתימה + חותמת ביה"ס: _____________.
שם המנחה: ________________________________ תאריך: ________________ חתימה : __________________. 

בגנים הדיווח אינו צריך לכלול את שכבת הגיל ומספר הכיתה
שעות הנחייה לגננת –6 שעות שנתיות
אישור נכונות הפרטים שנמסרו על ידי חתימת הסטודנט וחתימת מנהל/ת בית הספר או הגננת מנהלת הגן.

ניתן להוריד את חוברות המכרז ללא תשלום באתר האינטרנט של המשרד בכתובת:


 � HYPERLINK "http://WWW.EDUCATION.GOV.IL/MICHRAZIM/" ��WWW.EDUCATION.GOV.IL/MICHRAZIM/� 


ובאתר מינהל הרכש הממשלתי בכתובת: HTTP://WWW.MR.GOV.IL





בכבוד רב,


אורנה מיטמיגר


מנהלת אגף רכש מכרזים והתקשרויות





לתשומת לב המציעים


הצעה בה הערבות או הוראת הקיזוז אינה תואמת את הנוסח במלואו ו/או את הסכום ו/או את התוקף, לדוגמא המצורפת במכרז, תפסל על הסף.


על המציע לקחת בחשבון כי הבנקים נוטים לשנות את הנוסח וכי באחריותו של המציע להקפיד על נוסח התואם את הנוסח המצורף למכרז זה.


יש לצרף את הערבות המקורית ולא העתק.





ציון מחיר משוקלל �(כולל מע"מ) למציע





סה"כ הצעת המחיר המשוקלל �(כולל מע"מ) הנמוך ביותר


סה"כ הצעת המחיר המשוקללת (כולל מע"מ) של המציע





=





לתשומת לב המציעים, בכניסה לבנין מתקיימים סדרי אבטחה ובדיקת תעודות אישיות, קיימת בעיית חניה בסביבה, הפרעות כלליות בתנועה בירושלים וכדומה אשר עלולים לגרום לעיכוב בכניסה. 


לפיכך על המציעים לקחת זאת בחשבון על מנת לוודא הגעה במועד לתיבת המכרזים.

